ব্রুনাইয়ে বাংলাদেশ হাইকমিশনে শহীদ দিবস ও আন্তর্জাতিক মাতৃভাষা দিবস পালিত\nব্রুনাই দারুসালামের বাংলাদেশ দূতাবাসে মহান শহীদ দিবস এবং আন্তর্জাতিক মাতৃভাষা দিবস পালিত হয়েছে। দিবসটি পালনের অংশ হিসেবে শুক্রবার দূতাবাস প্রাঙ্গণে আনুষ্ঠানিকভাবে জাতীয় পতাকা অর্ধনমিত করা হয়। এ সময় ভাষা শহীদদের স্মরণে এক মিনিট নীরবতা পালন করা হয়। পরে হাইকমিশনার এয়ার ভাইস মার্শাল (অব.) মাহমুদ হোসেন হাইকমিশনের সব কর্মকর্তা ও কর্মচারী, বাংলাদেশ কমিউনিটির নেতৃবৃন্দ এবং ব্রুনাইয়ে বসবাসরত প্রবাসী বাঙালিদের নিয়ে দূতাবাস প্রাঙ্গণে অস্থায়ীভাবে নির্মিত শহীদ মিনারে পুষ্পস্তবক অর্পণ করেন।\nপরে মহান শহীদ দিবস ও আন্তর্জাতিক মাতৃভাষা দিবস উপলক্ষে হাইকমিশনের অভ্যর্থনা কক্ষে একটি আলোচনা সভার আয়োজন করা হয়। সভায় মহান রাষ্ট্রপতি, প্রধানমন্ত্রী, পররাষ্ট্রমন্ত্রী ও পররাষ্ট্র প্রতিমন্ত্রীর পাঠানো বাণী পাঠ করেন শোনানো হয়।\nসভায় 'বাংলা ভাষা এবং বাঙালি জাতিসত্ত্বার বিকাশ' বিষয়ক প্রবন্ধ পাঠ করেন ইউনিভার্সিটি ব্রুনাই দারুসসালামের ইতিহাস বিভাগের সহযোগী অধ্যাপক ড. ইফতেখার ইকবাল। তিনি প্রবন্ধে বাংলা ভাষার উৎপত্তি, ক্রমবিকাশ এবং বাঙালি জাতি গঠনে জাতির পিতা বঙ্গবন্ধু শেখ মুজিবুর রহমানের অবদানের ইতিহাস তুলে ধরেন।\nউন্মুক্ত আলোচনা পর্বে মহান শহীদ দিবস ও আন্তর্জাতিক মাতৃভাষা দিবসের গুরুত্ব ও তাৎপর্য নিয়ে বক্তব্য দেন ব্রুনাইয়ে বসবাসকারী বাংলাদেশ কমিউনিটির সদস্যবৃন্দ। বক্তারা একুশের শহীদদের প্রতি গভীর শ্রদ্ধা নিবেদন করে মহান একুশের চেতনায় উদ্বুদ্ধ হয়ে দেশ গড়ার কাজে একযোগে কাজ করার ওপর জোর দেন।\nসমাপনী বক্তব্যে হাইকমিশনার গভীর শ্রদ্ধার সঙ্গে ভাষা আন্দোলনের শহীদদের অমূল্য ভূমিকা এবং জাতির জনক বঙ্গবন্ধু শেখ মুজিবুর রহমানের অবদানের কথা কৃতজ্ঞতার সঙ্গে স্মরণ করেন। প্রধানমন্ত্রী শেখ হাসিনার নেতৃত্বে বাংলাদেশের উন্নয়ন কর্মকাণ্ডে অবদান রাখার জন্য প্রবাসী বাংলাদেশিদের ঐক্যের ওপর জোর দেন।\nহাইকমিশনার প্রবাসী বাংলাদেশি শিশু কিশোররা যাতে মহান শহীদ ও আন্তর্জাতিক মাতৃভাষা দিবসের গুরুত্ব অনুধাবন করতে পারে সে জন্য পরিবারে বাংলা ভাষার চর্চা অব্যাহত রাখার জন্য অভিভাবকদের প্রতি অনুরোধ জানান। সংবাদ বিজ্ঞপ্তি\nবিষয় : মহান শহীদ দিবস আন্তর্জাতিক মাতৃভাষা দিবস ব্রুনাইয়ে বাংলাদেশ দূতাবাস


হুগলির গোঘাটে সংবাদ মাধ্যমের ওপর তৃণমূলের হামলার অভিযোগ, TMC goons alleged attacks Media persons in Goghat - Bengali Oneindia\nধারাল অস্ত্রের কোপ কোচবিহারের প্রভাবশালী তৃণমূল নেতাকে! এক হামলাকারীকে গণপিটুনি\nদেবের গ্রামে আক্রান্ত প্রভাবশালী তৃণমূল নেতা! অন্তর্দ্বন্দ্ব না বিজেপি উঠছে নানা প্রশ্ন\nবিজেপি নেতা শমীক ভট্টাচার্যের ওপর হামলা, গাড়ি ভাঙচুর! মোদীর নাম করে গালিগালাচের অভিযোগ\nফের দুষ্কৃতীদের বোমা খড়দহের তৃণমূল কাউন্সিলরের বাড়িতে! কারণ নিয়ে জল্পনা\n5 min ago সরকারি ও বেসরকারি কর্মীদের জন্য বিরাট সুখবর! পুজোর মরশুমেই ঘোষণা করতে পারে মোদী সরকার\n10 min ago করোনা মহামারীর মধ্যে ভোট, ভোটার টানতে ভাইরাল আরজেডির ভোটার ব়্যাপ\n20 min ago আইপিএল ২০২০ তে ৮ নম্বরে সিএসকে, ২০২১ সালে দলের নেতা কে জানিয়ে দিল চেন্নাই\n25 min ago সোনা, রুপোর দাম দশমী কাটতেই কোনদিকে! কলকাতার দর ২৭ অক্টোবর একনজরে\n| Updated: Mon, Sep 14, 2020, 18:18 [IST]\nরাজ্যে ফের আক্রান্ত সংবাদ মাধ্যম। এবারের ঘটনা হুগলির গোঘাটে। অভিযোগ খবর সংগ্রহে যাওয়া সাংবাদিকদের সঙ্গে প্রথমে স্থানীয় তৃণমূল নেতৃত্বের বচসা হয়। এরপর আক্রমণ নেমে আসে সংবাদ মাধ্যমের ওপর। যদিও এসম্পর্কে তৃণমূলের কোনও প্রতিক্রিয়া পাওয়া যায়নি।\nকরোনা ভাইরাসের ঠিক কেমন দেখতে, ছবি সামনে আনলেন বিজ্ঞানীরা\nগোঘাটে আক্রান্ত সংবাদ মাধ্যম\nগোঘাটে সংবাদ মাধ্যমের ওপর হামলার ঘটনাটি রবিবারের। অবস্থা আশঙ্কাজনক হওয়ায় সংবাদমাধ্যমের এক প্রতিনিধিকে আরামবাগ মহকুমা হাসপাতালে স্থানান্তরিত করা হয়েছে।\nআক্রান্ত হিসেবে যাঁদের নাম উঠে আসছে\nআক্রান্ত হয়েছেন যাঁরা তাঁদের মধ্যে রয়েছেন, মধুসূদন দাস, সুশান্ত সেন, অরূপ অধিকারী, বাপন সাঁতরা, দীপ্তেন ঘোষ, নবাব আলি।\nছবি তুলতে গিয়ে আক্রান্ত\nসূত্রের খবর অনুযায়ী, বিজেপির ওপর হামলার ছবি করতে যাওয়া নিয়ে বচসা। এরপরেই সংবাদ মাধ্যমের প্রতিনিধিদের ওপর হামলা করা হয় বলে অভিযোগ।\nএর আগেও তৃণমূলের হাতে আক্রান্ত সংবাদ মাধ্যম\nতৃণমূলের হাতে সংবাদ মাধ্যম আক্রান্ত হওয়ার ঘটনা নতুন কিছু নয়। ২০১৮-র ৩ ডিসেম্বর মেদিনীপুর শহরে তৃণমূলের হামলায় জখন হয়েছিলেন সংবাদ মাধ্যমের ২ কর্মী। পেট্রোল পাম্পে তেল ভরাকে কেন্দ্র করে ঝামেলা শুরু হতেই সেখানে পৌঁছে যান সংবাদ মাধ্যমের প্রতিনিধিরা। সেই সময় তৃণমূল কর্মীরা সংবাদ মাধ্যমের ২ প্রতিনিধিকে ব্যাপক মারধর করেন বলে অভিযোগ।\nজনতার দরবারে যেতে ৪ ইস্যু! তৃণমূলের 'আষাঢ়ে গল্প' নিয়ে সরব সায়ন্তন\nমোদী, অমিত শাহের ইশারার অপেক্ষা! কোন পথে তৃণমূলের মোকাবিলা, জানালেন সায়ন্তন বসু\nসব পাচারের টাকা গিয়ে জমা হয় পিসির মন্দিরে! পুলিশকে সুদীপ বন্দ্যোপাধ্যায়, তাপস পাল করার হুঁশিয়ারি\nপশ্চিমবঙ্গে প্রতিহিংসার পরিবেশ! বিষ্ণুপুরে কর্মীর ওপর গুলি চালনা নিয়ে বিস্ফোরক দিলীপ\nবিষ্ণুপুরে গুলিবিদ্ধ বিজেপির মহিলা কর্মী, আশঙ্কাজনক অবস্থায় ভর্তি এসএসকেএমে! অভিযুক্ত তৃণমূল কংগ্রেস\nসিপিএম-এর রক্তদান শিবিরে হামলার পর এবার লক্ষ্য বিজেপির অফিস! দিনহাটায় ব্যাপক ভাঙচুরে অভিযুক্ত তৃণমূল\nহাওড়ায় সিপিএম-এর রক্তদান শিবিরে হামলা! ব্যাখ্যা দিল অভিযুক্ত তৃণমূল\nattack trinamool congress hoogly west bengal হামলা তৃণমূল কংগ্রেস হুগলি পশ্চিমবঙ্গ politics\nTMC goons alleged attacks Media persons in Goghat\nলাদাখ সংঘাতের আবহে মার্কিন সেনার স্যাটেলাইট থেকে কোন তথ্য পেতে চলেছে ভারত! বিইসিএ চুক্তি খবরে\n১ নভেম্বর থেকে জীবনের সঙ্গে সম্পর্কিত বেশ কিছু নিয়মে পরিবর্তন! তালিকা একনজরে


আল তিরবিনি থেকে সাহেদ-সাব্রিনা - মো. আদনান আরিফ সালিম\nআল তিরবিনি থেকে সাহেদ-সাব্রিনা\nসাহেদের ভুঁড়ি কিংবা সাবরিনার বাহ্যিক দর্শন গুরুত্বপূর্ণ হয়ে উঠছে কেনো? এই প্রশ্নের উপর খুঁজতে গেলে কথিত নারীবাদ নয়, ইতিহাসকে গুরুত্ব দিতে হবে। শুধুই নারীদের ক্ষেত্রে এইরকম Slut/Milf-shaming কিংবা পুুরুষদের ক্ষেত্রে Body-Shaming দিয়েই অপরাধীরে অপরাধ লঘু করে তোলা হয়? অবশ্যই না এর বাইরে আরও অনেক ঘটনা আছে। মূলত সামাজিক-সাংস্কৃতিক ইতিহাস পাঠে আমাদের অনাগ্রহ এই ধরণের বিষয়গুলো থেকে দূরে ঠেলে দিয়েছে, আমরা সেগুলো কম জানি।\nগুপ্তগোষ্ঠী সিরিজ এর দ্বিতীয় বই গুপ্তগোষ্ঠী ইলুমিনাতি লিখতে গিয়ে কন্সপিরেসি থিওরির অনেক বিষয় নিয়ে পড়তে হয়েছিল। তখন সরার আগে খেয়াল করি মিসরের সিরিয়াল কিলার আল তিরবিনি নামে পরিচিত স্ট্রিট গ্যাং লিডার রামাদান আবদের রহিম মনসুরের কথা। এই অমানুষ মাত্র সাত বছরের ব্যবধানে কায়রো, আলেকজান্দ্রিয়া, Qalyoubeya এবং Beni Suei এলাকায় প্রায় ৩২ টি শিশুকে ধর্ষণের হত্যা করে।\nলজ্জার বিষয় এই বেজন্মাকে যখন পুলিশ গ্রেফতার করে তখনও মিসরের মানুষ এর নিকৃষ্ট অপরাধের থেকে অন্য বিষয় নিয়ে মেতে উঠেছিল। তাদের আলোচ্য বিষয়ে হিসেবে স্থান পায় আল তরবিনির সমকামিতা, যৌন জীবন এবং নারী সম্ভোগের নানা সক্ষমতা। তার নিজস্ব গ্যাঙেরই সদস্য ছিল ১২ বছরের বালক Ahmed Nagui। আল তরুবিনি যখন তাকে যৌন হয়রানির চেষ্টা করে সে গিয়ে পুলিশে অভিযোগ করে।\nপুলিশ তাকে সাময়িকভাবে গ্রেফতার করলেও সে ছাড়া পায়। পুলিশের হাত থেকে সে তখন বেঁচে গেলেও তার কাছে রক্ষা পায়নি Ahmed Nagui। সে ছাড়া পেয়ে প্রথম প্রতিশোধ হিসেবে কয়েকদিন আটকে রেখে উপর্যুপুরি ধর্ষণের পর নানা রকম যন্ত্রণা দিয়ে হত্যা করে Ahmed Nagui কে।\nএরপর সে বিভিন্ন স্থানের মধ্যে মূলত কায়রো আর আলেকজান্দ্রিয়ায় ঘুরে ঘুরে অপরাধ অব্যহত রাখে। কায়রো থেকে আলেকজান্দ্রিয়া তার বেশি পছন্দ ছিল কারণ ওখানকার পুলিশ কম, এবং দুর্নীতিবাজ। তার অপরাধের মূল কেন্দ্র ছিল ট্রেন। সেখানে সে রাস্তা থেকে বাচ্চাদের ধরে নিয়ে ট্রেনের ছাদে তুলে নিতো। সেখানে তার চ্যালাদের সঙ্গে নিয়ে তাদের উপর অত্যাচার-নির্যাতন চালিয়ে হত্যার পর কিংবা আধামরা করে নগ্ন অবস্থায় চলন্ত ট্রেন থেকে ছুঁড়ে ফেলত। সে নিজের নামই বদলে রাখে আল তরবিনি অর্থাৎ এর অর্থ ছিল এক্সপ্রেস ট্রেন।\nবেলা শেষে এই বেজন্মাকে পুলিশ গ্রেফতার করে। তার অন্যায় কুকর্ম থেকে পত্রিকার পাতা খুলে তার জীবনের নানা ঘনটা সম্পর্কে মানুষ নানা আলোচনা সমালোচনা করতে থাকে। তখন ফেসবুক না থাকায় হয়তো ঘটনাগুলো সেভাবে সবার চোখে পড়েনি। কিন্ত কায়রোর বেশিরভাগ পর্যটন কেন্দ্র আর সরাইখানায় যে আলোচনা হয়েছে সেখানে আল তরবিনির অপরাধ থেকে অন্য বিষয় মানুষ আলোচনা করেছে বেশি।\nইংল্যান্ডের কুখ্যাত খুনী Whitechapel Murderer এবং Leather Apron নামে পরিচিত Jack the Ripper এর ক্ষেত্রেও এমন ঘটনা ঘটেছিল। Whitechapel জেলার আশেপাশের এলাকায় অগণিত মানুষকে বিশেষত পতিতাদের হত্যা করে বেড়াতো সে। 1888 সালের দিকে তার অপরাধ বহুলাংশে বেড়ে যায়। এরপর তাকে গ্রেফতারের পর সাংবাদিকদের লেখা যেসব নথি পাওয়া যায় সেখানে অদ্ভুত এবং ফালতু আলোচনাই বেশি।\nযুক্তরাষ্ট্রের ত্রাস টেড বান্ডি নামে পরিচিত Theodore Robert Bundy মূলত serial rapist এবং kidnapper হিসেবে অগণিত অপরাধ করে। ১৯৭০ সালের দিকে প্রায় ৩০ জন নারীকে ধর্ষণ ও হত্যার দায়ে অভিযুক্ত হয়েছিল। তার গ্রেফতারের পরেও অনেকে অপরাধ থেকে বাহ্যিক সৌন্দর্য ও স্মার্টনেস নিয়ে আলোচনা করেছিল। লজ্জার বিষয় হলেও সত্য অনেক মার্কিন নারী সে যদি কোনো দিন মুক্তি পায় তার সঙ্গে রাত কাটাতে চায় মর্মে গণমাধ্যমে সাক্ষাতকার পর্যন্ত দিয়েছিল।\nবাংলাদেশের প্রেক্ষিতে ধরতে গেলে জেকেজির সাবরিনা কিংবা সাহেদ মূলত সিরিয়াল কিলারই। তারা এখন গ্রেফতার হয়েছে। বরাবরের মতোই জনগণের আলোচ্য বিষয় হচ্ছে সাবরিনার রূপ আর সাহেদের ভুঁড়ি-। ভয়ঙ্কর প্রতারণার মাধ্যমে তারা হাজার হাজার মানুষকে মৃত্যুর ঝুঁকিতে ফেলে দিয়েছে সেটা অনেকের আলোচনায় অনুপস্থিত। তবে মানুষের কথায় কি আলাদত চলে? যদি তা নাই হয় তবে আদালত তার কাজ করুক।\nআদালতের ভুল আর পুলিশের দুর্বলতা আল তিরবিনির মতো কুখ্যাত খুনীকে ছেড়ে দিয়েছিল। মিসরের এক স্থানীয় রাজনৈতিক নেতা প্রভাব খাটিয়ে তার ক্যাডার আল তরবিনিকে মুক্ত করে। ভয়াবহ ব্যাপার ছিল ঐ রাজনৈতিক নেতার শিশু সন্তানকেই ধর্ষণের পর হত্যা করে চলন্ত ট্রেন থেকে নদীতে ছুঁড়ে ফেলেছিল আল তরবিনি। আজ সাহেদ এবং সাবরিনা গ্রেফতার হয়েছে ভালই। কিন্ত কারও প্রভাবে তারা যদি শাস্তি থেকে মুক্তি পায় তবে ঐ রাজনৈতিক নেতার জন্য ভবিষ্যত হয়তো তাদের জন্যও অপেক্ষা করবে।\nজনগণ তার হাজার বছরের অভ্যাসবশত স্লাট/মিলফ শেমিং কিংবা বডি শেমিং করতেই থাকবে। আর তাতে করে আদালত থেমে যাবে না। জনগণের মুখরোচক আলোচনা বাদ দিয়ে দৃষ্টি দিন আদালতে। পাশাপাশি দৃষ্টি দিন তাদের প্রতি যারা সাহেদ-সাবরিনার মতো সিরিয়াল কিলার (বাংলা ভার্সন) কে বাঁচাতে চায়। তাদের স্মরণ করিয়ে দিন মিসরের ঐ রাজনৈতিক নেতার কথা। যে নেতা আল তিরবিনির মতো সিলিয়াল কিলারকে পুলিশের হাত থেকে মুক্ত করেছিল। পরে প্রাণ আর সম্ভভ বিসর্জন দিয়ে তার পাপের প্রায়শ্চিত্ত করে অবুঝ শিশু সন্তান।\nআজ অর্থলোভ, রাজনৈতিক প্রতিপত্তি কিংবা সাময়িক ইন্দ্রিয়সুখের লোভে অনেকে পক্ষাবলম্বন করতে পারে সাহেদ অথবা সাবরিনার। কিন্ত মনে রাখবেন আপনি, আপনার মা-বাবা কিংবা সন্তানদের কেউই এসব মেডিকেল মাফিয়াদের থাবা থেকে নিরাপদ থাকবে না। এরা কর্মনিকৃষ্টতায় সিরিয়াল কিলারদের থেকে কোনো অংশে কম জঘন্য না। ফলে ফেসবুকের খয়রাতি নারীবাদী কিংবা সামান্য লাইকের লোভে যারা জোকারি করছেন তারাও কথাবার্তা বলার ক্ষেত্রে সতর্ক হোন।\nTags: প্রতারণা, সিরিয়াল কিলিং\n১৯ জুলাইয়ের দিনলিপিতে দুই লেখকের গল্প\nOne thought on “আল তিরবিনি থেকে সাহেদ-সাব্রিনা”\nতাহা ইয়াসিন says:\nবিশ্লেষণটি ভালো লেগেছে । ধন্যবাদ ।


মিরপুর শের-ই-বাংলা জাতীয় ক্রিকেট স্টেডিয়ামে প্রতিদিনের মতোই জিম্বাবুয়ে সিরিজ উপলক্ষে অনুশীলন চলছে। কোচ স্টিভ রোডসের অধীনে কঠোর অনুশীলনে মগ্ন টিম টাইগার। প্রতিদিনের মতোই পেশাগত দায়িত্ব পালন করতে এসেছেন সংবাদকর্মীরা। নিউজ তৈরির জন্য গভীর মনযোগ সহকারে ক্রিকেটারদের অনুশীলন দেখছেন তারা। সঙ্গে কিছু উৎসুক দর্শকও আছেন। এর মাঝেই শুরু হলো 'গণ্ডগোল'!\nপেছন থেকে কে যেন ঘাস-মাটি দিয়ে ঢিল মারছে। মানুষটাকে দেখা যাচ্ছে না, কিন্তু ঢিল আসছে। রাতের বেলা হলে কেউ কেউ ভুতের ভয়ও পেতে পারত। ঢিলের জ্বালায় অস্থির হয়ে দর্শক এবং সংবাদকর্মীরা ভাবলেন এবার একটু ঘটনা তলিয়ে দেখা যাক। ঠিক সেই সময়ে ধরা পড়ে গিয়ে বাইরে বের হয়ে আসলেন সেই 'ভুত'! তিনি আর কেউ নন; জাতীয় ওয়ানডে দলের অধিনায়ক মাশরাফি বিন মুর্তজা! সাবেক কোচ ডেভ হোয়াটমোরের প্রিয় 'পাগলা' এখনও তার পাগলামিটা ধরে রেখেছেন।\n২০০১ সালে আন্তর্জাতিক ক্রিকেটে পদার্পনের পর জ্বালিয়ে মারতেন সিনিয়র সতীর্থদের। অনুশীলনের সময় লাফ দিয়ে এর ঘাড়ে উঠে পড়া, কোলে চড়ে বসা কিংবা হুট করে একজনকে টেনে মাটিতে ফেলে দেওয়া ছিল তার নিত্যকার ঘটনা। এমন সরলতার জন্যই তিনি ম্যাশ। বাংলাদেশের কিংবদন্তিতূল্য ক্রিকেটার, যার জনপ্রিয়তা আকাশছোঁয়া। এমন দুষ্টুমি তো তাকেই মানায়।\nউল্লেখ্য, ম্যাশ লুকিয়ে থেকে দুষ্টুমি করলেও তার ওপরেও নজরদারি ছিল অন্য কারও। যে কারণে অধিনায়কের এই দুষ্টুমির ভিডিও ভাইরাল হয়ে গেছে সোশ্যাল মিডিয়ায়। দেখে নিন সেই ভিডিও :


গতকাল সোমবার জাতীয় প্রেস ক্লাবে বাংলাদেশ জাতীয়তাবাদী মুক্তিযোদ্ধা দল আয়োজিত জিয়াউর রহমান বীর উত্তম এর আবির্ভাব, বাংলাদেশের অভ্যুদয় ও জনগণের জন্য আশীর্বাদ শীর্ষক আলোচনা সভায় বক্তব্য রাখেন বিএনপির স্থায়ী কমিটির সদস্য ড. খন্দকার মোশাররফ হোসেন -সংগ্রাম\nস্টাফ রিপোর্টার: জনরোষ থেকে বাঁচতে হলে দ্রুত সংবিধানে নির্বাচনকালীন সরকার ব্যবস্থা সংযোজনের দাবি জানিয়েছেন বিএনপির স্থায়ী কমিটির সদস্য ড. খন্দকার মোশাররফ হোসেন। তিনি বলেন, প্রধানমন্ত্রী সম্প্রতি জাতীয় সংসদে দাঁড়িয়ে বলেছেন, ভবিষ্যতে নির্বাচনকালীন একটি সরকার হবে। বর্তমান সংবিধানে নির্বাচনকালীন সরকারের কোনো অস্তিত্ব নেই। যদি নির্বাচনকালীন সরকার আপনি (প্রধানমন্ত্রী) মেনেই থাকেন তাহলে আপনার সংসদ আছে, আপনার দলের দুই-তৃতীয়াংশ সংখ্যাগরিষ্ঠতা আছে। সেই সংসদে সংবিধান সংশোধন করেন, সেখানে নিরপেক্ষ নির্বাচনকালীন একটি সরকারের ব্যবস্থা প্রতিষ্ঠা করেন। সেইভাবে নির্বাচনকালীন সরকার এখনো সম্ভব সংবিধানে সংযোজন করা। সেটা করে সংবিধান মাফিক নির্বাচন হোক। জনগণের কাছে আপনারা ছেড়ে দেন তারা কাকে পছন্দ করে। খন্দকার মোশাররফ বলেন, নির্বাচন নিয়ে যে পরিস্থিতি তারা সৃষ্টি করছে, দিন যত যাবে শঙ্কা আরো বাড়বে। সরকারের অনতিবিলম্বে ‘হুশ’ হওয়া উচিত। একটি নির্বাচনকালীন সরকারের ব্যবস্থা করা উচিৎ। নচেৎ জনগণ তাদের ভোটের অধিকার নিজেরা রাস্তায় নেমে তা আদায় করবে। আমরাও জনগণের দল হিসেবে দেশনেত্রীর বেগম খালেদা জিয়ার নেতৃত্বে সেই আন্দোলনে সেই সংগ্রামে থাকবো। আমাদের সেই দাবি আদায় করে ইনশাল্লাহ একাদশ জাতীয় সংসদ নির্বাচন বাংলাদেশে হবে। সরকারের চতুর্থ বর্ষপূতির দিনে জাতির উদ্দেশ্যে এক ভাষণে প্রধানমন্ত্রী শেখ হাসিনা বলেছেন, নির্বাচনকালীন সরকার হবে। সেই সরকারের অধীনে একাদশ নির্বাচন হবে। আওয়ামী লীগের সাধারণ সম্পাদক ওবায়দুল কাদের বক্তব্যের প্রসঙ্গ টেনে খন্দকার মোশাররফ বলেন, উনি (ওবায়দুল কাদের) বলেছেন, আমরা নাকী নির্বাচনকালীন তিনটি সরকারের কথা বলি। তারা এখনো পরিষ্কার নয়। আমরা নির্বাচনকালীন তিনটি সরকারের কথা বলি নাই। পরিষ্কারভাবে আমরা বলেছি, নির্বাচনকালীন একটি নিরপেক্ষ সরকার হতে হবে সেটা যেই নামেই হোক। এই সরকারটি নির্বাচন কমিশনকে একটি সুষ্ঠু নিরপেক্ষ নির্বাচন করার জন্য সহায়তা করবে। সেই সহায়তা করার জন্য একটি সহায়ক সরকার হবে। এই সরকারের চরিত্র হবে নিরপেক্ষ চরিত্র। নির্বাচনকালীন সময়ে তাদের কোনো পক্ষপাতিত্ব থাকবে না। নির্বাচনকালীন নিরপেক্ষ সরকারের বিষয়টি নিয়ে সরকার জনগনকে ‘বিভ্রান্ত’ করছে বলেও অভিযোগ করেন তিনি। খন্দকার মোশাররফ বলেন, আমরা একটি নির্বাচনকালীন নিরপেক্ষ সরকার চেয়েছি। আমাদের নেত্রী সেই সরকারের (নির্বাচনকালীন সরকার) একটা রূপরেখা উপযুক্ত সময়ে দেবেন। সেই রূপরেখা নিয়ে আমরা জনগণের কাছে যাবো এবং তার স্বপক্ষে জনমত সৃষ্টির জন্য আমরা আমাদের কর্মসূচি দেবো। বিএনপি ও বেগম খালেদা জিয়াকে বাদ দিয়ে ‘দেশে কোনো নির্বাচন হবে না, হতে দেয়া হবে না’ বলেও হুশিয়ারি দেন খন্দকার মোশাররফ। জাতীয় প্রেস ক্লাব মিলনায়তনে জাতীয়তাবাদী মুক্তিযোদ্ধা দলের উদ্যোগে প্রয়াত রাষ্ট্রপতি জিয়াউর রহমানের ৮২তম জন্মবার্ষিকী উপলক্ষে ‘জিয়াউর রহমান বীর উত্তম এর আর্বিভাব, বাংলাদেশ অবরুদ্ধ ও জনগনের জন্য আর্শিবাদ’ এই আলোচনা সভা হয়। সংগঠনের সভাপতি ইশতিয়াক আজিজ উলফাতের সভাপতিত্বে আলোচনা সভায় কল্যাণ পার্টির চেয়ারম্যান সৈয়দ মুহাম্মদ ইবরাহিম, বিএনপির যুগ্ম মহাসচিব সৈয়দ মোয়াজ্জেম হোসেন আলাল, মুক্তিযোদ্ধা বিষয়ক সম্পাদক জয়নাল আবেদীন, স্বনির্ভর বিষয়ক সম্পাদক শিরিন সুলতানা, মুক্তিযোদ্ধা দলের সাধারণ সম্পাদক সাদেক আহমেদ খান, শাহ মো. আবু জাফর, আবুল হোসেন প্রমুখ বক্তব্য রাখেন।


ঢাকা, রবিবার, ২৩ সেপ্টেম্বর, ২০১৮ ৭:০২:৪২\nপ্রকাশিত : ০১:২৩ পিএম, ১১ জুন ২০১৮ সোমবার\t| আপডেট: ০২:৪৫ পিএম, ১১ জুন ২০১৮ সোমবার\nছোট্ট শরীর থেকে বেরিয়ে আসা একটি মাংসপিণ্ড তালে তালে ধুকপুক করছে। দৃশ্যটা দেখেই চমকে উঠেছিলেন ডাক্তারবাবু। হৃৎপিণ্ড যে শরীরের বাইরে। একটু স্থিতিশীল করেই সদ্যোজাতকে রেফার করে দিয়েছিলেন মেদিনীপুর মেডিক্যাল কলেজের চিকিৎসকরা। কিন্তু শেষরক্ষা হল না। বাঁচানো গেল না বিরল শিশুটিকে।\nগত বুধবার বিকেলে পশ্চিম মেদিনীপুরের তেমাথানির একটি বেসরকারি নার্সিংহোমে শিশুটির জন্ম হয়। সিজার করেন ডা. মানস ঘোষ। নার্সিংহোমের কর্ণধার ডা. উত্তম বারিক জানিয়েছেন, শিশুটির বুক ভেদ করে হার্ট বেরিয়ে এসেছিল। আর কোনও অস্বাভাবিকতা ছিল না। স্বাভাবিক শিশুর মতোই কাঁদছিল সে। কিন্তু দুঃখের বিষয় শিশুটিকে বাঁচানো যায়নি।\nজানা গিয়েছে, মেদিনীপুর মেডিক্যাল থেকে বুধবার রাতেই শিশুটিকে কলকাতার এনআরএস হাসপাতালে স্থানান্তরিত করা হয়। মেডিক্যাল বোর্ড বসে। সিদ্ধান্ত হয়, অস্ত্রোপচার করে শিশুটির হার্ট ভিতরে ঢোকানোর চেষ্টা হবে। কিন্তু তার আগেই শিশুটির শারীরিক অবস্থার অবনতি হয়। পরে মৃত্যু হয়। বিশিষ্ট শিশুরোগ বিশেষজ্ঞ ডা. প্রভাস প্রসূন গিরি জানিয়েছেন, “আমি জীবনে একবারই দেখেছি এমন শিশু। এই রোগকে বলে ‘এক্টোপিয়া কর্ডিস’। বিদেশে হলে তবু বাঁচে। এখানে বাঁচানো মুশকিল। আসলে, হার্ট বুকের ভিতরে ঢোকানোর মতো ‘স্পেস’ পাওয়াই মুশকিল।” জানা গিয়েছে, প্রতি ১০ লাখে এমন একটি শিশুর দেখা মেলে বিশ্বে। এতটাই বিরল।\nকয়েকদিন আগে কলকাতার চিত্তরঞ্জন সেবাসদনে ক্ষুদ্রান্ত্র, বৃহদন্ত্র, পাকস্থলি শরীরের বাইরে নিয়ে জন্মগ্রহণ করে এক শিশু। শিশুটির নাভিমূল থেকে একটি বড় থলির মতো অংশ বেরিয়ে এসেছে। শিশুটির পুরুষাঙ্গ ও যোনি দু’টোই ছিল। এবার হার্ট শরীরের বাইরে নিয়ে জন্মাল তেমাথানির শিশুটি। ডাক্তারদের মত, ইউএসজি-তে এই অস্বাভাবিকতা ধরা পড়লে ভাল হত। অস্ত্রোপচার করে এই শিশুদের সুস্থ করা খুব মুশকিল। তাছাড়া আরও অনেক অস্বাভাবিকতা তৈরি হওয়ার সম্ভাবনা থাকে।\nসূত্র: কোলকাত ২৪


news News : লেট নাইট ট্র্যাডিশন ছেড়েই এগারোয় এগারো - KKR at Hyderabad | Eisamay\nKKR at Hyderabad\nলেট নাইট ট্র্যাডিশন ছেড়েই এগারোয় এগারো\nEiSamay.Com | Updated: 23 Sep 2014, 09:45:00 AM\nএক দিকে তারকার মেলা৷ যেখানে আছেন ওয়াসিম আক্রম, সুনীল নারিন, গৌতম গম্ভীর এবং অবশ্যই শাহরুখের খানের মতো নাম৷ কিন্ত্ত টিমটার দিকে তাকালে কুলদীপ, রায়ান টেন দুশখাতে, সূর্যকুমার যাদব, বীরপ্রতাপ সিংয়ের মতো অনামীদের ভীড়৷ কিন্ত্ত টিমে সবার মধ্যে সম্পর্কটা ভীষণই বন্ধুত্বপূর্ণ৷\nএক এক করে সুন্দরীরা ঢুকছেন কাকাতিয়া আইটিসি হোটেলে৷ মহেন্দ্র সিং ধোনির ‘বিরিয়ানি বিতর্ক’-এর পর হায়দরাবাদের প্রাণকেন্দ্র বেগমপেটের এই পাঁচ তারা হোটেল এখন আরও জনপ্রিয়৷ শহরের যে কোনও প্রান্তে অটোচালককে জিজ্ঞেস করলেই বলে উঠছেন, ‘বিরিয়ানিকা কেসওয়ালা হোটেল!’\nসেই হোটেলে সোমবার সকালে ডান্ডিয়া নাচের অনুষ্ঠান৷ কেকেআরের জন্য? আইপিএল থেকে ধরলে টানা এগারোটা টি-টোয়েন্টি ম্যাচ জয়ের বিশ্বরেকর্ড যাঁদের দখলে, সেই তাঁরা একটু-আধটু মস্তি করবে, এ আর নতুন কী? সোমবার দুপুরে হোটেলে উঁকিঝুঁকি মারতেই অবশ্য পরিষ্কার, এ সব অনুষ্ঠান আর কেকেআর এখন দুটো আলাদা গ্রহ৷ বেশির ভাগ ক্রিকেটারই ঘুমোচ্ছেন৷ প্যাট কামিন্স, জাক কালিসরা আবার সাত সকালেই ছুটেছেন গল্ফ কোর্সে৷\nফ্ল্যাশব্যাকে একটু পিছনে ফিরলে আবার অন্য গল্প৷ কেকেআরের নামের সঙ্গে তখন দু্টো ব্যাপার সমার্থক, পার্টি আর বিতর্ক৷ এ বছরের সাফল্যের কারণ খুঁজতে গিয়ে যেটা দেখা যাচ্ছে কেকেআর মানে এখন শুধুই ক্রিকেটে ফোকাস আর এক পরিবার৷ পার্টির কোনও গল্পই নেই৷\nআর বিতর্ক? ব্যাপারটা বোঝা যাবে অধিনায়ক গৌতম গম্ভীরের কথায়৷ লাহোর লায়ন্সের সঙ্গে একগাদা ক্যাচ মিস হওয়া প্রসঙ্গে রবিবার ম্যাচের পর উপ্পল স্টেডিয়ামে দাঁড়িয়েই গম্ভীরের স্পষ্ট বক্তব্য, ‘বাজে ফিল্ডিংটা ম্যাচেরই অঙ্গ৷ আমি টিম নিয়ে নেগেটিভ কিছু ভাবতে ভালোবাসি না৷ যা সমস্যা, সেটা সবাই মিলে আলোচনা করেই মিটিয়ে ফেলি৷’\nলাহোর ম্যাচে কেকেআরের হয়ে অভিষেকেই চমকে দেওয়া তরুণ চায়নাম্যান বোলার কুলদীপ যাদবের কথাই ধরা যাক৷ সোমবার সকালে হোটেলের লবিতে বসে বলছিলেন, ‘প্রথম ম্যাচ বলে একটু নার্ভাস ছিলাম৷ কিন্ত্ত সুনীল নারিন এসে বলল, বিন্দাস খেলে যা৷ আমি আছি৷ বাকিটা সামলে নেব৷’ টিমের সেরা তারকার কাছ থেকে এ রকম টিপস পেলে আর কী চাই?\nহায়দরাবাদে বসেই যা শোনা গেল শেষ ওভারে বাউন্ডারি হাঁকিয়ে ম্যাচ জেতানো সূর্য যাদবের গলায়, ‘টিমে সবাই সব সময় পাশে থাকে৷ শেষ ওভারে ম্যাচ জেতানোর কাজটা কঠিন হলেও, চাপে ছিলাম না৷ কারণ জানতাম, টিমের সবাই পাশে আছে৷’ ব্যাটিং-বোলিং, স্পিনার-পেসার৷ দুরন্ত ভারসাম্যই টিমটার সম্পদ৷ যা নিয়ে লাহোরের অধিনায়ক হাফিজকে পর্যন্ত উপ্পল স্টেডিয়ামে দাঁড়িয়ে স্বীকার করতে হল, ‘এতো কম্পোজড টিম, বড় একটা দেখা যায় না৷’\nকোচ ট্রেভর বেলিস যেন টিমের অ্যাঙ্কর৷ ভারতে অস্ট্রেলিয়ান কোচ মানেই যেখানে বিতর্ক, সেখানে বেলিস কিন্ত্ত ব্যতিক্রম৷ একেবারে অন্য ধাতুর মানুষ৷ উপ্পলে নেট প্র্যাক্টিসে ঘন্টার পর ঘন্টা হাসি মুখে রবিন উত্থাপ্পাকে যেমন থ্রো ডাউন করিয়ে যাচ্ছেন, একই ছবি মনবিন্দর সিং বিসলার বেলাতেও৷ সাংবাদিক সম্মেলনে বেলিসকে পাঠিয়ে দিলেও চাপ নেই৷ বেফাঁস কিছু মুখ দিয়ে বেরোনোর কোনও সম্ভাবনা নেই৷\nএখানেই শেষ নয়, কেকেআরের ‘সাকসেস স্টোরি’-র অনেক রং পাওয়া যাচ্ছে শিবিরের অন্দরে৷ কেউ জানাচ্ছেন, টানা জেতার ব্যাপারটার পিছনে রজার ফেডেরারের সেরা ফর্মে অপ্রতিরোধ্য লড়াইটাই প্রেরণা, কোথাও আবার উঠে আসছে তারকা-বিহীন আতলেতিকো মাদ্রিদ মডেলে সাফল্যের গল্প৷\nএখানে কৃতিত্ব পাবেন নেপথ্যের কুশীলবরা৷ কুলদীপ, বীরপ্রতাপদের টিমে নেওয়া প্রসঙ্গে আইপিএলের সময়ই কেকেআরের সিইও বেঙ্কি মাইসোরের দাবি ছিল, ‘ওদের আমরা অনেক দূরের কথা ভেবে নিয়েছি৷’\nআইপিএলে একটাও সুযোগ না পাওয়া কুলদীপ যে চ্যাম্পিয়ন্স লিগ টি-টোয়েন্টিতে অভিষেকেই এ ভাবে ফুল ফোটাবেন, এতটা বোধকরি বেঙ্কিও ভাবেননি৷ আসল হল- রিজার্ভ বেঞ্চ৷ তাই সাকিব আল হাসান, মর্নি মর্কেলরা না থাকলেও আন্দ্রে রাসেল, রায়ান টেন দুশখাতেরা দিব্যি কাজ চালিয়ে যাচ্ছেন৷\nআর সব কিছুর শেষে সুনীল নারিনের অবিশ্বাস্য বোলিং তো আছেই৷ সব মিলিয়ে কেকেআর এখন সুখী সংসার৷ এই ফর্ম ধরে রাখলে পুজো উপহার হিসেবে চ্যাম্পিয়ন্স লিগের ট্রফিটা আসতেই পারে৷\nধোনি এ বার র‌্যাকেটপ্রেমী পরের খবর\nWeb Title : KKR at Hyderabad


ইয়াং অ্যাডজ (র‌্যাপার) উইকিপিডিয়া, বায়ো, বয়স, উচ্চতা, ওজন, গার্লফ্রেন্ড, নেট ওয়ার্থ, পরিবার, তথ্য\nইয়াং অ্যাডজ একজন ব্রিটিশ র‌্যাপার এবং গায়ক। তিনি ব্রিটিশ হিপ হপ সমষ্টিগত ডি-ব্লক ইউরোপের সদস্য হিসাবে খ্যাতি অর্জন করেছিলেন, প্রায়শই ডিবিই-তে সংক্ষেপিত হয়, এটি একটি ব্রিটিশ হিপ হপ সমষ্টিগত, যার মধ্যে অ্যাডাম নাথানিয়েল "ইয়ং অ্যাডজ" উইলিয়ামস, রিকি আর্ল "ডার্টবাইক এলবি" ব্যান্টন এবং লিল পিনো রয়েছে। লুইশাম, লন্ডন থেকে। তারা হোম অ্যালোন নামে একটি অ্যালবাম প্রকাশ করেছে যা ইউকে চার্টে ছয় নম্বরে রয়েছে। বায়োতে টিউন করুন এবং ইয়াং অ্যাডজের উইকিপিডিয়া, বায়ো, বয়স, উচ্চতা, ওজন, গার্লফ্রেন্ড, নেট ওয়ার্থ, ক্যারিয়ার এবং তার সম্পর্কে আরও অনেক তথ্য সম্পর্কে আরও অন্বেষণ করুন!\nতরুণ Adz উচ্চতা এবং ওজন\nইয়াং অ্যাডজ কত লম্বা? তিনি5ফুট7ইঞ্চি বা 1.67 মিটার বা 167 সেমি উচ্চতায় দাঁড়িয়েছেন। তার ওজন প্রায় 58 কেজি বা 129 পাউন্ড। তার গাঢ় বাদামী চোখ এবং কোঁকড়ানো বাদামী চুল রয়েছে। পাশাপাশি তিনি একজন ফিটনেস ফ্রিক। তিনি 7.5 ইউএস সাইজের জুতা পরেন।\nতরুণ Adz বয়স\nইয়াং অ্যাডজের বয়স কত? তার জন্মদিন 29 জুলাই, 1995 এ পড়ে। বর্তমানে তার বয়স 25 বছর। তার রাশি সিংহ রাশি। তিনি ইংল্যান্ডে জন্মগ্রহণ করেন। তিনি ব্রিটিশ জাতীয়তা ধারণ করেন এবং মিশ্র জাতিসত্তার অন্তর্গত।\nআরও পড়ুন: আগস্ট আলসিনা (গায়ক) উইকি, বায়ো, বয়স, গার্লফ্রেন্ড, উচ্চতা, ওজন, মোট মূল্য, ক্যারিয়ার, পরিবার, ঘটনা\nআসল নাম তরুণ অ্যাডজ উইলিয়ামস\nডাক নাম তরুণ Adz\nজন্মদিন জুলাই 29, 1995\nশরীরের পরিমাপ প্রায়. 43-30-37 ইঞ্চি\nতরুণ Adz গার্লফ্রেন্ড\nইয়াং অ্যাডজের গার্লফ্রেন্ড কে? বর্তমানে, তিনি তার ডেটিং জীবন সম্পর্কে কোন অন্তর্দৃষ্টি দেননি। বর্তমানে, তিনি অবিবাহিত এবং তার কর্মজীবনে খুব মনোযোগী।\nআরও পড়ুন: গ্রেঞ্জার স্মিথ (গায়ক) উইকি, বায়ো, ছেলে, বয়স, উচ্চতা, ওজন, স্ত্রী, সন্তান, নেট ওয়ার্থ, ক্যারিয়ার, ঘটনা\nইয়াং অ্যাডজ নেট ওয়ার্থ\nYoung Adz এর নেট মূল্য কত? সাত বছর বয়সে তিনি র‌্যাপ শুরু করেন। 90 এর দশকের দ্য লক্সের নিউ ইয়র্ক হিপ হপ গ্রুপের রেফারেন্স হিসাবে তার যৌথ নামটি এসেছে। তারা 2014 এর শুরুতে লেবেল দ্বারা সজ্জিত হয়েছিল ডি-ব্লক ইউরোপকে জীবিত করতে। তার মোট মূল্য আনুমানিক $2 মিলিয়ন (USD) এর বেশি।\nতরুণ Adz পরিবার\nইয়াং অ্যাডজের বাবা ও মায়ের নাম জানা যায়নি। তার ভাইবোনও আছে। তার শিক্ষাগত যোগ্যতা অনুযায়ী সে সুশিক্ষিত।\nইয়াং অ্যাডজ ফ্যাক্টস\nডি-ব্লক ইউরোপ, প্রায়শই ডিবিই-এর সংক্ষিপ্ত রূপ, একটি ব্রিটিশ হিপ হপ সমষ্টি, যার মধ্যে অ্যাডাম নাথানিয়েল "ইয়ং অ্যাডজ" উইলিয়ামস, রিকি আর্ল "ডার্টবাইক এলবি" ব্যান্টন এবং লিল পিনো লুইশ্যাম, লন্ডনের।\nতাদের নাম দ্য লক্সের একটি রেফারেন্স।\nতারা 2014 এর শুরুতে লেবেল দ্বারা সজ্জিত হয়েছিল ডি-ব্লক ইউরোপকে প্রাণবন্ত করতে।\n"বড় পরিমাণ" সহ অসংখ্য একক প্রকাশ করার পরে 2017 সালে এই জুটি খ্যাতি অর্জন করেছিল। তাদের শৈলীতে গ্রাইম, ব্রিটিশ হিপ হপ এবং ফাঁদের উপাদানের পাশাপাশি অটো-টিউনের ব্যবহার রয়েছে।\nডি-ব্লক ইউরোপের প্রথম মিক্সটেপ অ্যানি মিনিট নাউ, লন্ডনের ব্রিটিশ র‌্যাপার Yxng ব্যানের সাথে একটি সহযোগী প্রকল্প, 2018 সালে প্রকাশিত হয়েছিল এবং UK অ্যালবাম চার্টে 14 নম্বরে তালিকাভুক্ত হয়েছিল।\nতাদের প্রথম একক মিক্সটেপ, হোম অ্যালোন, 15 ফেব্রুয়ারী 2019-এ প্রকাশিত হয়েছিল এবং ইউকে অ্যালবাম চার্টে6নম্বরে পৌঁছেছিল এবং তারপরে তাদের 2019 সালের দ্বিতীয় মিক্সটেপ, PTSD, যেটি তাদের সবচেয়ে সফল রিলিজ ছিল ইউকে অ্যালবাম চার্টে4নম্বরে ডেবিউ করা।\nতাদের প্রথম অ্যালবাম দ্য ব্লু প্রিন্ট – আমাদের বনাম। তারা 16ই অক্টোবর 2020-এ ইউকে অ্যালবাম চার্টে #2 তে পৌঁছেছে।\nইয়াং অ্যাডজ সোশ্যাল মিডিয়া প্ল্যাটফর্মগুলিতে সক্রিয় এবং সেখানে তার প্রচুর ভক্ত রয়েছে।\nআরও পড়ুন: লিল স্কাইস (গায়ক) উইকি, বায়ো, বয়স, উচ্চতা, ওজন, গার্লফ্রেন্ড, ছেলে, নেট ওয়ার্থ, ক্যারিয়ার, পরিবার, ঘটনা


ইউটিউব থেকে ইনকাম করার উপায় - Coder Drive\ncoderdrive October 15, 2021 1 min read\nহ্যালো বন্ধুরা আশা সকলে অনেক ভালো আছেন। আপনাদের কে আমাদের সাইট Coderdrive.com এ স্বাগতম। আজকের আর্টিকেল এ আমি আপনাদের সাথে Youtube থেকে ইনকামের ধারণ নিয়ে আলোচনা করবো। তো চলুন আর দেরি না করে আজকের আর্টিকেল টি শুরু করা যাক।\nইউটিউবিং করে টাকা আয় করার উপায়?\nইউটিউবিং করে আয় করতে হলে আপনাকে প্রথমে একটি ইউটিউব চ্যানেল বানাতে হবে। অনেকেই তাদের ইচ্ছা মত ইউটিউব চ্যানেল তৈরি করে বসে। তবে আপনাকে মাথায় রাখতে হবে যে কোনো রকম চ্যানেল তৈরি করলেই হবে না। আপনার একটি লক্ষ থাকতে হবে। অর্থাৎ আপনি ইউটিউব চ্যানেলটি তৈরি কেন করবেন? অথবা সেখানে কি ধরনের ভিডিও আপলোড করবেন?\nএজন্য আপনার একটি লক্ষ রাখতে হবে। এই লক্ষ এর উপর ভিত্তি করেই আপনাকে আপনার ইউটিউব চ্যানেলে ভিডিও আপলোড করতে হবে। তাই সুন্দর ভাবে যে ধরনের ভিডিও আপনার চ্যানেলে আপলোড করতে চান সেই ধরনের নাম আপনার ইউটিউব চ্যানেলে দেন এবং প্রফেশনাল ভাবে নিজের একটি ইউটিউব চ্যানেল তৈরি করে ফেলুন।\nনিজের ইউটিউব চ্যানেল প্রফেশনাল ভাবে তৈরি করার পরে আপনার কাজ হলো ভিডিও আপলোড করা। হ্যাঁ, আপনি আপনার ইউটিউব চ্যানেলে ভিডিও আপলোড করাই হলো আপনার ইউটিউবের মূল কাজ। এবং আপনার ইউটিউব চ্যানেল থেকে টাকা আয় করার মূল কাজটি ই হলো এটি। এখানে একটি বিষয় স্পষ্ট ভাবে আপনাদের জেনে রাখা ভালো। সেটি হলো আপনাদের ইচ্ছামত যা খুশি তাই ভিডিও আপলোড করলে কিন্তু হবে না।\nআপনি যে ভিডিও গুলো নিজের চ্যানেলে আপলোড করবেন, সেগুলো অবশ্যই নিজের কন্টেন্ট হতে হবে। কোনো সময়ই অন্য কারো এর ভিডিও নিজের ইউটিউব চ্যানেলে আপলোড করবেন না। এমনকি নিজের ভিডিওতে অন্য কারো এর অডিও মিউজিক, ছবি বা ভিডিও ক্লিপস ইত্যাদি ব্যবহার করা যাবে না। এগুলো ব্যাবহার করলে আপনার হয়তো ইউটিউব চ্যানেল টি সাসপেন্ড পর্যন্ত ও হয়ে যেতে পারে। তাই অবশ্যই এই গুলো করা থেকে বিরত থেকে নিজের ইউটিউব চ্যানেলে ভিডিও আপলোড করবেন সব সময়।\nআপনার ইউটিউব চ্যানেল টি থেকে টাকা আয় শুরু হবে খুব সহজেই। সে জন্য আপনার ইউটিউব চ্যানেলের এর কিছু শর্ত পূরণ করতে হবে। এবং তারপর আপনার ইউটিউব এর পার্টনার প্রোগ্রাম এর সাথে আপনার যুক্ত হতে হবে। এরপর থেকেই আপনার আয় ইউটিউব থেকে শুরু হওয়ার সম্ভাবনা রয়েছে।\nইউটিউব চ্যানেল পার্টনার প্রোগ্রাম এর সাথে যুক্ত হওয়ার জন্য কিছু শর্ত আছেছে। সে শর্তগুলো হলো সর্বপ্রথম আপনাকে পূরণ করতে হবে। শর্তগুলোর ভেতর একটি হলো আপনার ইউটিউব চ্যানেলে অবশ্যই 1000 (এক হাজার) সাবস্ক্রাইব এবং অপর শর্ত হলো 4000 (৪ হাজার) ঘন্টা ওয়াচ টাইম থাকতে হবে। এই দুটি শর্ত 12 মাসের মানে ১ বছরের ভিতরে পূরণ করতে পারলেই, আপনি নিজের ইউটিউব চ্যানেল মনিটাইজেশন এর জন্য রিকুয়েস্ট করতে পারেন। অর্থাৎ ইউটিউব চ্যানেল পাঠনার প্রোগ্রামের জন্য রিকুয়েস্ট করতে পারেন।\nআবেদন করার পর তারা আপনার চ্যানেল টি রিভিউ করবে। এবং কিছুদিনের ভিতরেই ফলাফল জানিয়ে দেয়া হবে আপনাকে। যদি আপনার চ্যানেলের পার্টনার প্রোগ্রাম চালু হয়ে যায়। তাবে আপনারা ইউটিউব থেকে টাকা ইনকাম আরম্ভ করতে পারবেন। আয় শুরু করার জন্য আপনাকে আরও একটি একাউন্ট তৈরি করতে হবে। আর সেটি হল গুগল এডসেন্স একাউন্ট। এই একাউন্ট থেকেই আপনারা ইউটিউব চ্যানেলে আয় শুরু করতে পারবেন।\nআপনার পার্সোনাল কিছু ইনফরমেশন এবং NID কার্ড অনুযায়ী তথ্য লাগবে অ্যাডসেন্স একাউন্ট তৈরি করার জন্য। যখন আপনার এডসেন্স একাউন্ট এপ্রুভ হয়ে যাবে, তখন আপনি নিজের ইউটিউব চ্যানেলে বিজ্ঞাপন দিতে পারবেন। তারপর আপনার ইউটিউব চ্যানেলের কোনো বিজ্ঞাপন কেউ দেখলেই আপনার ইনকাম শুরু হয়ে যাবে।\nঠিক এভাবে করেই আপনারা আপনাদের ইউটিউব চ্যানেলের ভিডিও তে বিজ্ঞাপন দেখিয়ে আয় শুরু করতে পারবেন। এখন আপনাদের মনে প্রশ্ন আসতে পারে ইউটিউব চ্যানেলের টাকা গুলো কিভাবে আপনারা উত্তোলন করবেন? হ্যাঁ, বন্ধুরা এখন আমরা জানবো যে ইউটিউব চ্যানেলের ইনকাম গুলো কিভাবে আপনারা উত্তোলন করবেন।\nঅন্যরা যখন অন্যরা চ্যানেলের ইউটিউব চ্যানেলের ভিডিও এর পাশাপাশি বিজ্ঞাপন দেখবে তখন আপনার এডসেন্স একাউন্টে সেই টাকা যোগ হবে। তখন ওই ইউটিউব চ্যানেলের টাকা গুলো যোগ করা হবে আপনার এডসেন্স একাউন্টে। এই এডসেন্স একাউন্টে আপনার ইনকাম যখন 10 ডলার হবে। তখন গুগল থেকেই আপনার ঠিকানায় একটি চিঠি পাঠাবে। এবং সেটিতে একটি পিন কোড দেওয়া থাকবে। এই পিন কোড টি এডসেন্স একাউন্টে সাবমিট করলেই আপনার ঠিকানা ভেরিফাই হয়ে যাবে।\nতারপর চাইলে ই আপনারা নিজেরদের দেশের যেকোনো ব্যাংক একাউন্ট সেখানে যুক্ত করতে পারেন। ব্যাংক একাউন্ট যোগ করার পর আপনাকে অপেক্ষা করতে হবে 100 ডলার পর্যন্ত। যখন আপনার এডসেন্সে 100 ডলার হয়ে যাবে তখন অটোমেটিক্যালি গুগল আপনাকে আপনার ব্যাংক একাউন্টে টাকা পাঠিয়ে দিবে। ঠিক এভাবে করে আপনারা সহজে ইউটিউব এর টাকা হাতে পাবেন।\nআশা করি আজকের আর্টিকেল টি আপনাদের ভালো লেগেছে। এরকম আরো ভালো ভালো টিপস পেতে আমাদের সাইট প্রতিনিয়ত ভিজিট করতে থাকুন।\nTags: Make Money By Uploading Videos Make Money By Youtube Youtube Income ইউটিউব ইনকাম ইউটিউব ব্যবহার করে ইনকাম করুন\n2 thoughts on “ইউটিউব থেকে ইনকাম করার উপায়”


সিপিইউ কী বোঝায়? 2020\nআধুনিক কম্পিউটার প্রযুক্তির শুরু থেকেই, কম্পিউটারগুলি একটি "মূল" উপর নির্ভর করেছে যা কমান্ডের কার্যকর প্রয়োগ এবং ব্যাখ্যার সর্বাধিক দায়বদ্ধ। সিপিইউ হিসাবে পরিচিত, এই নির্দিষ্ট হার্ডওয়্যারটি গত কয়েক দশক ধরে অসংখ্য প্রযুক্তিগত সংশোধন করেছে কিন্তু ক্রমাগত একই উদ্দেশ্যে কাজ করে আসছে। অনেক কম্পিউটার উত্সাহী, পাশাপাশি ব্যক্তিরা যারা প্রথমবারের মতো কম্পিউটার প্রযুক্তি আবিষ্কার করতে পারেন তাদের কাছে একটি সাধারণ প্রশ্ন জিজ্ঞাসা করা হয়, "সিপিইউ কী বোঝায়?" সহজ কথায়, সংক্ষিপ্ত আকারের সিপিইউ একটি কম্পিউটারের কেন্দ্রীয় প্রসেসিং ইউনিটকে বোঝায়।\nসিপিইউ সংজ্ঞায়িত করা হচ্ছে\nকম্পিউটার নিজে থেকেই সিপিইউর অস্তিত্ব ছিল। সিপিইউ বা এর প্রকরণ ছাড়াই কম্পিউটারগুলি অ্যাপ্লিকেশন চালাতে এবং ব্যবহারকারীর ক্রিয়াতে প্রতিক্রিয়া জানাতে ব্যবহৃত অগণিত কমান্ড কার্যকর করতে অক্ষম হবে। সিপিইউর অন্যতম মৌলিক এবং সমালোচনামূলক উপাদান হ'ল গাণিতিক যুক্তি ইউনিট (এএলইউ), যা গ্রাফিক্সের মতো আধুনিক কম্পিউটিং প্রযুক্তির এক বিস্ময়কর অ্যারেতে তাদের পথ সন্ধান করে পূর্ণসংখ্যা বাইনারি সংখ্যা সেটগুলিতে আদেশ ও ক্রিয়াকলাপের জন্য দায়বদ্ধ which প্রসেসর (জিপিইউ), সিপিইউ এবং আরও অনেক কিছু। এএলইউ, ফ্লোটিং-পয়েন্ট ইউনিট (এফপিইউ), নিয়ন্ত্রণ ইউনিট এবং অন্যান্য বিভিন্ন সংস্থান ব্যবহার করে একটি সিপিইউ একটি কম্পিউটিং সিস্টেমের কেন্দ্রীয় অধ্যক্ষ এবং প্রশাসক হিসাবে কাজ করে। সিপিইউয়ের উপস্থিতি ব্যতীত একটি কম্পিউটার কাজ করতে পারে না।\nআধুনিক কম্পিউটিং হার্ডওয়্যারের সাথে সংহত সিপিইউ আশ্চর্যজনকভাবে ছোট, একক মাইক্রোপ্রসেসরের মধ্যে সমস্ত কার্যকারিতার বিস্তৃত সমন্বয় বৈশিষ্ট্যযুক্ত। এই মাইক্রোপ্রসেসরগুলি সাধারণত একটি কম্পিউটারের মাদারবোর্ডের সাথে সংযুক্ত থাকে, যার উদ্দেশ্য কম্পিউটার সিস্টেমের মধ্যে সহযোগীভাবে কাজ করা সমস্ত হার্ডওয়্যার ইউনিটগুলির জন্য প্রকারের কেন্দ্রীয় "সভা স্থান" হিসাবে কাজ করা। 1960 এর দশকের সিপিইউর প্রথম দিকের পুনরাবৃত্তির তুলনায়, আধুনিক সিপিইউ খুব কমই স্বীকৃত। প্রারম্ভিক কয়েকটি সিপিইউ ইউনিটে একটি ট্রানজিস্টার-ভিত্তিক ডিজাইন জড়িত, যার ফলে বর্তমানে ব্যবহৃত কম্পিউটারের তুলনায় উল্লেখযোগ্য পরিমাণে বড় হার্ডওয়্যার তৈরি হয়েছিল। যদিও ট্রানজিস্টার-ভিত্তিক সিপিইউগুলি আর ব্যবহারে নেই, বর্তমান মাইক্রোপ্রসেসর ডিজাইনটি অগ্রগতির পক্ষে প্রচুর indeণী যা ট্রানজিস্টর মডেলের বিকাশ এবং পরবর্তীকালে সাফল্য অর্জন করে।\nসিপিইউ বজায় রাখা\nযদিও সিপিইউ এখন একটি ক্ষুদ্র, ইউনিফাইড প্রসেসর হিসাবে বিদ্যমান, একটি কম্পিউটিং সিস্টেমের এই গুরুত্বপূর্ণ উপাদানটি এখনও বিশেষত উত্তাপের জন্য দুর্বল। সিপিইউ দ্বারা প্রয়োগ করা প্রসেসের নিখুঁত পরিমাণের পরিপ্রেক্ষিতে, এই হার্ডওয়্যারটির পক্ষে যথেষ্ট গরম হওয়া সাধারণ। এটি মাথায় রেখে, আধুনিক কম্পিউটার নির্মাতারা প্রায়শই তাপের ক্ষতি রোধ করতে সিপিইউর নিকটে একটি হিট সিঙ্ক এবং ফ্যান ইনস্টল করে।\nমাইক্রোসফ্ট দূষিত সফ্টওয়্যার অপসারণ সরঞ্জাম আনইনস্টল করার পদ্ধতি2020 সালের জানুয়ারিতে অ্যামাজন প্রাইম ভিডিওতে সব কিছু আসছেএকটি পাওয়ারপয়েন্ট উপস্থাপনা সংজ্ঞাআইফোনটির জন্য কীভাবে কুইকটাইম চলচ্চিত্রগুলি রূপান্তর করা যায়কীভাবে টিভি স্ক্রিন সমস্যাগুলি নির্ণয় করা যায়মাইক্রোসফ্ট প্রকাশক একটি পাঠ্য বাক্স কিভাবে আবর্তন করবেনডিশ নেটওয়ার্ক থেকে কীভাবে2য় টিভি হুক আপ করবেন


জাতীয় বিশ্ববিদ্যালয়ের ভিসি পদে যাদের নাম আলোচনায় – শিক্ষাবার্তা ডট কম\nপ্রকাশিত: ২:০৫ অপরাহ্ণ, সোম, ৮ মার্চ ২১\nজাতীয় বিশ্ববিদ্যালয়ে বর্তমানে কোনো নিয়মিত উপাচার্য নেই। বিদায়ী উপাচার্য অধ্যাপক ড. হারুন-অর রশিদ বৃহস্পতিবার শেষ কর্মদিবস কাটিয়েছেন। এখন পর্যন্ত সেখানে কাউকে ভারপ্রাপ্তের দায়িত্ব দেওয়া হয়নি।ফলে জাতীয় বিশ্ববিদ্যালয়ের কে হবেন পরবর্তী উপাচার্য, তা নিয়ে চলছে নানা আলোচনা। তবে ভিসি পদে অনেকের নাম আলোচনায় এসেছে।\nতবে উপ-উপাচার্য অধ্যাপক মশিউর রহমান কাজ চালিয়ে নেবেন বলে ধারণা করা হচ্ছে। পরবর্তী উপাচার্য হতে আগ্রহীদের একজন তিনি।\nমন্ত্রণালয় এবং ইউজিসি সূত্র জানিয়েছে, বেশ কয়েকজনের নাম আলোচিত হচ্ছে। তাদের মধ্যে আছেন ঢাকা বিশ্ববিদ্যালয়ের উপ-উপাচার্য (প্রশাসন) অধ্যাপক ড. মুহাম্মদ সামাদ, উপ-উপাচার্য (শিক্ষা) অধ্যাপক ড. এএসএম মাকসুদ কামাল, সামাজিক বিজ্ঞান অনুষদের ডিন অধ্যাপক ড. সাদেকা হালিম, ঢাকা বিশ্ববিদ্যালয় শিক্ষক সমিতির সাধারণ সম্পাদক অধ্যাপক ড. নিজামুল হক ভূঁইয়া।\nএ ছাড়া জাতীয় বিশ্ববিদ্যালয়েরই সাবেক উপ-উপাচার্য অধ্যাপক ড. তোফায়েল আহমেদ চৌধুরী, ঢাকা বিশ্ববিদ্যালয়ের আইইআরের অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের সাবেক উপাচার্য ড. এম অহিদুজ্জামানের নামও শোনা যাচ্ছে।\nবিশ্ববিদ্যালয় মঞ্জুরি কমিশনের (ইউজিসি) চেয়ারম্যান অধ্যাপক ড. কাজী শহীদুল্লাহ বলেন, পাবলিক বিশ্ববিদ্যালয়ে ভিসি, প্রোভিসি ও কোষাধ্যক্ষের শূন্যপদ পূরণে বিভিন্ন বিশ্ববিদ্যালয়ের ১০ শতাংশ সিনিয়র অধ্যাপককে নিয়ে গত বছর একটি পুল গঠন করা হয়েছে। তবে আমি মনে করি, কেবল সিনিয়রিটির ভিত্তিতে উপাচার্যের দায়িত্ব দেওয়া ঠিক নয়। এই পদে দায়িত্ব পালন করতে হলের প্রভোস্ট, ডিন, বিভাগের চেয়ারম্যান ইত্যাদি পদে প্রশাসনিক দায়িত্ব পালনের অভিজ্ঞতা থাকতে হয়। তা ছাড়া চিন্তা-চেতনার দিকটিও দেখা হয়। কেননা ক্যাম্পাসে শিক্ষক-শিক্ষার্থীসহ বিভিন্ন ধরনের জনবল চালাতে হয়। তাই ‘ক্রাইসিস ম্যানেজমেন্ট ক্যাপাবিলিটি’, অতীত রেকর্ড, অভিজ্ঞতা এবং একাডেমিক এক্সিলেন্স বিশেষ করে সততার দিকটি দেখা জরুরি। নইলে বিশ্ববিদ্যালয় চালানোর পরিবর্তে তারাই দুর্নাম কামাই করবেন। পাশাপাশি বিশ্ববিদ্যালয়েও অচলাবস্থা তৈরির শঙ্কা থাকে।সূত্রঃযুগান্তর\nপিএসসির সকল পরীক্ষা কার্যক্রম স্থগিত


Indian Cricketer: ধোনি-কোহলির সংমিশ্রণে তৈরি! অধিনায়ক হিসেবে ভারতীয় 'এই ক্রিকেটার'কে পছন্দ করলেন গ্রায়েম সোয়ান - CricHunt\nHome/Cricket News/Indian Cricketer: ধোনি-কোহলির সংমিশ্রণে তৈরি! অধিনায়ক হিসেবে ভারতীয় ‘এই ক্রিকেটার’কে পছন্দ করলেন গ্রায়েম সোয়ান\nIndian Cricketer: ধোনি-কোহলির সংমিশ্রণে তৈরি! অধিনায়ক হিসেবে ভারতীয় ‘এই ক্রিকেটার’কে পছন্দ করলেন গ্রায়েম সোয়ান\nদীর্ঘমেয়াদী পরিকল্পনা করলে ভারতের জন্য অধিক সুফল আসবে। একজন তরুণ ক্রিকেটারের প্রতি ভরসা রাখতে হবে ভারতীয় দলকে। আর সেই জন্য দলের অভিজ্ঞ ক্রিকেটার থাকতে-থাকতে দীর্ঘমেয়াদী পরিকল্পনায় অবতীর্ণ হওয়া উচিত ভারতীয় ক্রিকেট বোর্ডের।\nএবার ইংলিশ ক্রিকেটারের মুখে ফুটে উঠল ঋষভ পন্তের জয় গান। প্রাক্তন ইংলিশ ক্রিকেটার গ্রায়েম সোয়ান আগামী দিনে ভারতীয় দলের অধিনায়ক খুঁজে দিলেন। তার মতে, আগামী দুই এক বছরের জন্য ভারতীয় দলের নতুন অধিনায়ক না খুঁজে দীর্ঘমেয়াদী সময়ের জন্য অধিনায়ক খোঁজা উচিত। কমপক্ষে আগামী ১০ বছরের জন্য ভাবতে হবে ভারতকে। তবেই ভারত বিশ্ব মহলে নতুন করে নিজের পরিচয় জাহির করতে পারবে। তিনি বলেন, দীর্ঘমেয়াদী পরিকল্পনা করলে ভারতের জন্য অধিক সুফল আসবে। একজন তরুণ ক্রিকেটারের প্রতি ভরসা রাখতে হবে ভারতীয় দলকে। আর সেই জন্য দলের অভিজ্ঞ ক্রিকেটার থাকতে-থাকতে দীর্ঘমেয়াদী পরিকল্পনায় অবতীর্ণ হওয়া উচিত ভারতীয় ক্রিকেট বোর্ডের।\nআগামী দুই-একটি বিশ্বকাপের কথা না ভেবে কমপক্ষে চার পাঁচটি বিশ্বকাপের কথা ভেবে এগোতে হবে ভারতীয় দলকে। কারণ আগামী ১০ বছরের মধ্যে ক্রিকেটের সমস্ত ফরমেট মিলিয়ে কমপক্ষে পাঁচটি ইভেন্ট আয়োজন করতে চলেছে আইসিসি। তাই প্রত্যেকটি বিশ্বকাপে একজন অধিনায়কের অধীনে দল পরিচালনা হলে খেলার মধ্যে অধিক সংগতি বজায় থাকবে। আর সেই উদ্দেশ্যে এগিয়ে যাওয়া উচিত ভারতীয় ক্রিকেট দলের। বিরাট কোহলির পরিবর্তে যদি রোহিত শর্মা অধিনায়ক হিসেবে দায়িত্ব পালন করেন সে ক্ষেত্রে তিনি বেশি হলে দুটি বিশ্বকাপে অধিনায়কত্ব করবেন। যার ফলশ্রুতিতে বর্তমান তরুণ ক্রিকেটারের বয়স অনেক বেড়ে যাবে। যদি বিরাট কোহলি এবং রোহিত শর্মার মতো অভিজ্ঞ ক্রিকেটার দলে থাকতে থাকতে তরুণ ক্রিকেটারের উপর দায়িত্ব দেওয়া হয় সে ক্ষেত্রে তার ওপর থেকে খেলার প্রেসার অনেকটাই হালকা হয়ে যাবে।\nগ্রায়েম সোয়ান বলেন, আমি দীর্ঘমেয়াদি অধিনায়ক হিসেবে ভারতীয় দলে আগামীতে ঋষভ পন্তকে দেখতে চাই। আমার মনে হয় ওর মধ্যে মহেন্দ্র সিং ধোনির মতো নেতৃত্ব দেওয়ার ক্ষমতাও রয়েছে আবার বিরাট কোহলির মত লম্বা ইনিংস খেলার ক্ষমতা রয়েছে। এক কথায় মহেন্দ্র সিং ধোনি এবং বিরাট কোহলির সংমিশ্রণে তৈরি হয়েছে ঋষভ পন্ত। আর সেই জন্য আমি ভারতীয় দলের অধিনায়ক হিসেবে আগামীতে তরুণ এই ক্রিকেটারকে মাঠে দেখতে চাই। ও চলতি বছরে দিল্লি ক্যাপিটালসের হয়ে দুর্দান্ত নেতৃত্ব দিয়েছে। সাথে সাথে যদি বিরাট কোহলি এবং রোহিত শর্মার যোগদান পায় তবে ভারতীয় দলের জন্য আগামীতে অনেক সুখবর বয়ে আনতে সক্ষম ঋষভ পন্ত।\nIndian Captain INDIAN CRICKET TEAM MS Dhoni Rishabh Pant Virat Kohli\nAUS vs PAK: বিশ্বের সেরা দল হয়েও পাকিস্তানের এই প্লেয়ারের ভয়ে কাঁপছে অস্ট্রেলিয়া\nগিলের সঙ্গে ছবি পোস্ট করে ট্রোলড রবি শাস্ত্রী\nRahul Dravid: ভারতীয় দলের প্রধান কোচ পদে আবেদন করলেন রাহুল দ্রাবিড়, NCA-এর প্রধান হতে পারেন ভিভিএস লক্ষ্মণ\nSachin-Virat: শচীন টেন্ডুলকারের সাথে বিরাট কোহলির তুলনা করা বন্ধ করুন, দাবি শোয়েব আখতারের\nবাংলার অনুশীলনে সৌরভ\nকিভাবে ম্যাচ জিততে হয় সেটাই ভুলে গেছে শ্রীলঙ্কা, বিস্ফোরক মন্তব্য মুত্তিয়া মুরালিধরনের


তবে কি বিএনপির কাছে খালেদা জিয়া রাজনৈতিক পুতুল? - Bangla News Bank\nপ্রচ্ছদ » Lead2» তবে কি বিএনপির কাছে খালেদা জিয়া রাজনৈতিক পুতুল?\nপূর্ববর্তী রাতের আঁধারে খালেদার সঙ্গে ফখরুলদের সাক্ষাৎ, কিসের আলামত?\nপরবর্তী অর্থ চোরাচালান করায় তারেক-জোবায়দার একাউন্ট আবারো জব্দ\nতবে কি বিএনপির কাছে খালেদা জিয়া রাজনৈতিক পুতুল?\nনিউজ ডেস্ক: ২০০৭ সালের পর থেকে ঘুরে দাঁড়াতে পারেনি বিএনপি। ২০১৩ সাল থেকে বারবার ঈদের পরে কঠোর আন্দোলনের ঘোষণা দিলেও, আন্দোলন বেগবান করতে পারেনি বিএনপি। এমতাবস্থায় জিয়া চ্যারিটেবল ট্রাস্ট দুর্নীতি মামলায় ২০১৮ সালের ফেব্রুয়ারিতে বিএনপি চেয়ারপারসন খালেদা জিয়া কারাগারে যাবার পরও অসংখ্যবার আন্দোলনের ডাক দিয়েও কোনো সুসংগঠিত আন্দোলন গড়ে তুলতে পারেনি দলটি। কিন্তু কেন এমনটি হচ্ছে, আর কেনই বা কোনো আন্দোলন সংগঠিত করতে পারছে না বিএনপি?\nএ প্রসঙ্গে বাংলা নিউজ ব্যাংকের এই প্রতিবেদকের কথা হয় সাবেক রাষ্ট্রপতি অধ্যাপক এ কিউ এম বদরুদ্দোজা চৌধুরীর সঙ্গে। তিনি বলেন, বলতে দ্বিধা নেই, ২০০১ সাল থেকে ২০০৬ সাল পর্যন্ত বিএনপির দুর্নীতির ফিরিস্তি আজও সাধারণ মানুষ ভুলে যায়নি। যতবারই বিএনপি সাধারণ মানুষের কাছে গিয়েছে, ততবার সাধারণ মানুষ তাদের প্রত্যাখ্যান করেছে। কারণ বিএনপি দেশের জন্য এমন কিছুই করেনি যার কারণে জনগণ তাদের পাশে দাঁড়াবে। আর এ কারণেই বিএনপি আন্দোলন সংগঠিত করতে পারছে না। এছাড়া বিএনপির নেতাদের অধিকাংশই ক্ষমতা পাগল। একজন অপরজনকে টপকিয়ে বড় হতে চায়, তা আরো একটি বড় সমস্যা।\nবদরুদ্দোজা চৌধুরী আরো বলেন, বিএনপি বর্তমানে নেতৃত্ব সংকটে রয়েছে। তারা যতোই চেষ্টা করুক কিছুই করতে পারবে না। কারণ তৃণমূলের নেতারা জানেই না, বিএনপির মূল চাবিকাঠি কার হাতে। তৃণমূলের কেউ কেউ তারেক রহমানের কমান্ড ফলো করেন, আবার অনেকে মির্জা ফখরুলের কমান্ড ফলো করেন। এদিকে নতুন করে বিএনপির একাংশ ইশরাক হোসেনের কমান্ড ফলো করছেন। ফলে বিএনপির অভ্যন্তরে একটি হ-য-ব-র-ল পরিবেশ সৃষ্টি হয়েছে। এ জন্য তাদের দ্বারা আন্দোলন গড়ে তোলা সম্ভব হচ্ছে না।\nতবে বিএনপির মহাসচিব মির্জা ফখরুল ইসলাম আলমগীর বলছেন ভিন্ন কথা। মির্জা ফখরুল বলেন, নেতাকর্মীরা যেকোনো উপায়ে খালেদা জিয়ার মুক্তি চায়, তার সুচিকিৎসা চায়। এ বিষয়ে দলের নেতাকর্মীরা আন্দোলনের জন্য শীর্ষ নেতাদেরকে চাপ দিচ্ছে। দলের অভ্যন্তরে অন্তর্কোন্দল থাকলেও সর্বোপরি আগামীতে জোরালো আন্দোলনের প্রস্তুতি নিচ্ছে বিএনপি।\nবিএনপির বর্তমান অবস্থাকে ব্যাখ্যা করতে গিয়ে একজন রাজনৈতিক বিশ্লেষক বলেন, যাদের একদিনে হয় না, তাদের ১০ দিনেও হয় না। দীর্ঘ ১৪ ধরে বিএনপি চাচ্ছে আন্দোলন করতে, কিন্তু তা সংগঠিত করতে পারছেন না। অথচ ঠিক একইভাবে বিএনপি আন্দোলনের কথা মুখে মুখে বলেই যাচ্ছে। কিন্তু বোঝা যাচ্ছে, তা মোটেও সম্ভব হবে না। কারণ, দুর্নীতিগ্রস্ত মানুষের সঙ্গে দেশের মানুষ কখনোই থাকেনি, থাকবেও না। এছাড়া বিএনপির গঠনতন্ত্র এখনো শক্তিশালী হয়নি। ফলে বর্তমান সময়ে বিএনপির আন্দোলন আকাশ-কুসুম স্বপ্নের মতোই মনে হচ্ছে।


টেকনাফে বিজিবির সঙ্গে ‘বন্দুকযুদ্ধে’ মাদকপাচারকারী নিহত || Somoynews.tv\nটেকনাফে বিজিবির সঙ্গে ‘বন্দুকযুদ্ধে’ মাদকপাচারকারী নিহত\nকক্সবাজারের টেকনাফে বর্ডার গার্ড বাংলাদেশ-বিজিবির সঙ্গে বন্দুকযুদ্ধে একজন নিহত হয়েছেন।\nবিজিবির দাবি, মিয়ানমার থেকে বাংলাদেশে ইয়াবা পাচারকালে গোলাগুলিতে তিনি নিহত হন। ঘটনাস্থল থেকে ৪০ হাজার ইয়াবা, একটি দেশীয় অস্ত্র ও একরাউন্ড গুলি উদ্ধার করা হয়েছে।\nরোববার (১২ জুলাই) ভোরে টেকনাফ স্থলবন্দর সংলগ্ন কেয়ারী খাল এলাকায় এ গোলাগুলির ঘটনা ঘটে বলে জানান বিজিবি-২ ব্যাটালিয়নের অধিনায়ক লে. কর্নেল মোহাম্মদ ফয়সল হাসান খান।\nবিজিবি কর্মকর্তা জানান, সৈয়দ আলম (৩৫) মূলত মিয়ানমারের নাগরিক। তিনি গত ১০ বছর পূর্বে সৌদি আরব থেকে বাংলাদেশে প্রবেশ করে টেকনাফ পৌরসভার ১নং ওয়ার্ডেও নেট্যংপাড়াতে বসবাস করছিল।\nঅভিযানের বিষয়ে বিজিবি অধিনায়ক লে. কর্নেল মোহাম্মদ ফয়সল হাসান খান বলেন, মিয়ানমার থেকে ইয়াবার একটি বড় চালান বাংলাদেশে প্রবেশ করছে এমন সংবাদের ভিত্তিতে টহল দল নাফ নদী সংলগ্ন কেয়ারী এলাকা অবস্থান নেয়। রাতে দুই জন ব্যক্তি ওই খালের পাড়ে ঘোরাঘুরি করতে দেখেন তারা। এর কিছুক্ষণ পর মিয়ানমার থেকে সাঁততে নাফ নদী পার হয়ে বাংলাদেশে প্রবেশ করে আরেক ব্যক্তি। ওইসময় বিজিবির টহল দল তাদের চ্যালেঞ্জ করলে তারা পালিয়ে যাওয়ার চেষ্টা করে। কিন্তু বিজিবি তাদের পিছু নিলে সশস্ত্র ইয়াবা কারবারিরা বিজিবি সদস্যদের ওপর অতর্কিতভাবে গুলিবর্ষণ করতে থাকে। এতে দুজন বিজিবি সদস্য আহত হন। পরে বিজিবি জানমাল ও সরকারি সম্পদ রক্ষার্থে কৌশলগত অবস্থান নিয়ে পাল্টা গুলি চালান। ফলে উভয়পক্ষের মধ্যে ৪ মিনিট গুলিবিনিময় হয়। এ সময় স্থানীয় কিছু কৌতুহলী জনসাধারণ ওই এলাকায় জমায়েত হতে শুরু করে। তাদের নিরাপত্তার স্বার্থে বিজিবির টহল দলটি গুলি করা বন্ধ করতে বাধ্য হয়। এ সময় কতিপয় ইয়াবাপাচারকারিরা গুলি করতে করতে অন্ধকারের সুযোগ নিয়ে পালিয়ে গেলে তাদের আটক করা সম্ভব হয়নি।\nপরে টহল দলের সদস্যরা ঘটনাস্থল থেকে একজন ইয়াবা পাচারকারীকে গুলিবিদ্ধ অবস্থায় উদ্ধার করে টেকনাফ উপজেলা স্বাস্থ্য কমপ্লেক্সে নিয়ে যান। সেখান থেকে উন্নত চিকিৎসার জন্য কক্সবাজার সদর হাসপাতালে প্রেরণ করেন চিকিৎসকরা। কিন্তু কক্সবাজার সদর হাসপাতালের চিকিৎসকরা তাকে মৃত ঘোষণা করেন বলেও জানান তিনি।\nঘটনাস্থল থেকে ৪০ হাজার পিস ইয়াবা, একটি দেশীয় তৈরি বন্দুক ও এক রাউন্ড তাজা কার্তুজ উদ্ধার করা হয়। আহত বিজিবি সদস্যদের টেকনাফ উপজেলা স্বাস্থ্য কমপ্লেক্সে চিকিৎসা প্রদান করা হয়েছে। আর সরকারি কর্তব্যে বাধা প্রদান এবং অবৈধ মাদক পাচারের দায়ে দোষীদের বিরুদ্ধে প্রয়োজনীয় আইনি কার্যক্রম প্রক্রিয়াধী রয়েছে বলে জানান বিজিবির অধিনায়ক।


বিধানচন্দ্র কৃষি বিশ্ববিদ্যালয়ের ছাত্র হোস্টেলে ব্যাপক বোমাবাজি, মারধর, আহত ৪ ছাত্র | Jugasankha\nতৃণমূলের গোষ্ঠীদ্বন্দ্ব, অভিযোগ এবিভিপির\nঅভিষেক আচার্য, কল্যাণী: ফের খবরের শিরোনামে নদীয়ার বিধানচন্দ্র কৃষি বিশ্ববিদ্যালয়। ছাত্র হোস্টেলে বোমাবাজি, দুই গোষ্ঠীর সংঘর্ষে উত্তাল হয়ে ওঠে বিশ্ববিদ্যালয়ের ক্যাম্পাস চত্বর। এই ঘটনায় গুরুতর আহত হন ৪ ছাত্র। অভিযোগের তীর এবিভিপি ছাত্র সংগঠনের দিকে। তৃণমূলের গোষ্ঠীদ্বন্দ্বের শিকার ছাত্ররা, পাল্টা অভিযোগ এবিভিপির।\nসূত্রের খবর, রবিবার ভোর রাতে বিধান চন্দ্র কৃষি বিশ্ববিদ্যালয়ে ক্যাম্পাসের মধ্যে রবীন্দ্র আবাস হোস্টেলে ব্যাপক বোমাবাজি হয়। অভিযোগ, তৃণমূল ছাত্র পরিষদের ইউনিট প্রেসিডেন্ট অনুভব হুইকে রড দিয়ে ব্যাপক মারধর করে কয়েকজন বহিরাগত। এমনকি বিয়ারের বোতল ভেঙে তাঁকে খুনের চেষ্টা করা হয় বলে অভিযোগ। অনুভবকে বাঁচাতে গেলে আহত হন আরো তিন জন ছাত্র। কয়েক মিনিট হোস্টেলে তান্ডব চালানোর পর ঘটনাস্থল ছেড়ে চলে যায় বহিরাগতরা।\nএই বিষয়ে অনুভব হুই বলেন, ভোর রাতে ৭-৮ জন বহিরাগত আমাদের হোস্টেলে ঢুকে আমার রুম লক্ষ্য করে দুটি বোম ছোঁড়ে। তারপর আমাকে লোহার রড দিয়ে বেধড়ক মারধর করে। এছাড়া হোস্টেলে থাকা সৌরকান্তি সরকার, দোলগোবিন্দ পাল ও সুমন্ত পান্ডা কেও বেধড়ক মারধর করে বহিরাগতরা।\nগত সপ্তাহেই উপাচার্য ধরনীধর পাত্রের পদত্যাগের দাবিতে তৃণমূল সংগঠনগুলির আন্দোলন-বিক্ষোভে শোরগোল পরে গিয়েছিল বিশ্ববিদ্যালয় জুড়ে। সেই আন্দোলনের জেরে পদত্যাগ করেন উপাচার্য। সেই রেশ না কাটতেই হোস্টেলে বোমাবাজি, ছাত্র সংঘর্ষ শুরু হয়। এই ঘটনা বিশ্ববিদ্যালয়ে ছাত্র নিরাপত্তা নিয়ে প্রশ্ন উঠতে শুরু করেছে। এই বিষয়ে ছাত্র সুমন্ত পান্ডা বলেন, এই দৃশ্য আগে কোনোদিন দেখিনি। আমাকেও মারধর করে বহিরাগতরা। খুব আতঙ্কের মধ্যে আমরা রয়েছি।\nকয়েকজন ছাত্রের অভিযোগ, এই তান্ডব এবিভিপি ছাত্ররা চালিয়েছে। তৃণমূল ছাত্র পরিষদের এক ছাত্র জানান, অনুভব কৃষিবিভাগের এমএসসি-র দ্বিতীয় বর্ষের ছাত্র। এবিভিপির মদতপুষ্ট কয়েকজন ছাত্র এই কান্ড ঘটিয়েছে। যদিও অনেকে এই সংঘর্ষকে তৃণমূল ছাত্র পরিষদের গোষ্ঠীদ্বন্দ্ব বলেই আখ্যা দিচ্ছেন। যদিও সেই আখ্যা পুরোপুরি খারিজ করে দেন রাজ্য তৃণমূল কংগ্রেসের ছাত্র পরিষদের সম্পাদক রাকেশ পাঁরুই। তিনি বলেন, এখানে দলের কোনো গোষ্ঠীদ্বন্দ্ব নেই। কিছু বহিরাগত এই হামলা চালিয়েছে। আহত চার ছাত্রের মধ্যে দুজনের অবস্থা স্থিতিশীল। গুরুতর আহত হয়েছে অনুভব। তাঁর মাথায় ও শরীরে চোট লেগেছে।\nঘটনাস্থলের চিত্রটা ঠিক এরকম, রবীন্দ্র আবাসের দ্বিতীয়তলার দুটি রুম পুরো তছনছ করে দিয়েছে হামলাকারীরা। বোমার আঘাতের চিন্হ রয়েছে ঘরের মেঝেতে। খাট ও মেঝেতে আহতদের রক্তের দাগ সদ্য শুকিয়েছে। বিয়ারের বোতলের টুকরো ছড়িয়ে ছিটিয়ে রয়েছে চতুর্দিকে। এখন প্রশ্ন, বোমা নিয়ে কি করে বহিরাগতরা হোস্টেলে প্রবেশ করলো? আর অনুভব কোন রুমে রয়েছে সেটাই বা বহিরাগতরা জানলো কি করে? তাহলে কি দলের অন্দরেই রয়েছে সর্ষের ভূত?\nযদিও এই বিষয়টি পুরোপুরি এড়িয়ে গিয়েছেন তৃণমূলের নেতারা। এই বিষয়ে বিজেপি নেতা মানবেন্দ্র রায় বলেন, এবিভিপি কোনোভাবেই এর মধ্যে জড়িত নয়। তৃণমূলের গোষ্ঠীদ্বন্দ বিশ্ববিদ্যালয়ের অন্দরেই রয়েছে। গোষ্ঠীদ্বন্দ ছাত্রদের মধ্যেও ছড়িয়ে পড়েছে। একই দলের দুটি গোষ্ঠীর লড়াই। এর সঙ্গে এবিভিপির কোনো সম্পর্ক নেই। এবিভিপির তরফ থেকে বিশ্বজিৎ দাস বলেন, তৃণমূলের গোষ্ঠীদ্বন্দের শিকার ছাত্ররা। আমাদের ছাত্র সংগঠন এর মধ্যে জড়িত নয়।\nবিধানচন্দ্র কৃষি বিশ্ববিদ্যালয়ে ছাত্রদের ওপর এই হামলার ঘটনা চোখে আঙুল দিয়ে দেখিয়ে দিল ছাত্রদের নিরাপত্তা দিতে ব্যর্থ বিশ্ববিদ্যালয়। এমনকি নিরাপত্তারক্ষীদের দায়িত্ব নিয়েও উঠতে শুরু করেছে প্রশ্ন।\nবাংলাদেশে স্বাস্থ্য বিধি ৮০ শতাংশ মেনে শান্তিপূর্ণ দুর্গাপুজো হয়েছে


উত্তর কোরিয়ার ব্যর্থ ক্ষেপণাস্ত্র পরীক্ষার অর্থ কী – শীর্ষবিন্দু\nপ্রচ্ছদ/এশিয়া জুড়ে/উত্তর কোরিয়ার ব্যর্থ ক্ষেপণাস্ত্র পরীক্ষার অর্থ কী\nউত্তর কোরিয়ার ব্যর্থ ক্ষেপণাস্ত্র পরীক্ষার অর্থ কী\nশীর্ষবিন্দু আন্তর্জাতিক নিউজ ডেস্ক: পিয়ংইয়ংয়ে বিশাল সামরিক প্যারেডের মাত্র একদিন পর ক্ষেপণাস্ত্র পরীক্ষা করতে গিয়ে ব্যর্থ হলো উত্তর কোরিয়া।\nএ মন এক সময়ে এটি ঘটলো, যখন কোরিয় উপদ্বীপে উত্তেজনা বাড়ছে এবং উত্তর কোরিয়াকে লক্ষ্য করে কড়া হুশিয়ারি দিচ্ছেন মার্কিন প্রেসিডেন্ট ডোনাল্ড ট্রাম্প। যুক্তরাষ্ট্রের বিমানবাহী রণতরীর একটি বহরও এই অঞ্চলের দিকে এগিয়ে আসছে।\nঅপরদিকে সামরিক প্যারেডে উত্তর কোরিয়াও জবাব দিয়েছে যে, পারমানবিক হামলা চালাতেও তারা প্রস্তুত। এই অবস্থায় উত্তর কোরিয়ার ব্যর্থ ক্ষেপণাস্ত্র পরীক্ষা কী অর্থ বহন করে?\nসিউল থেকে বিবিসির সংবাদদাতা স্টিফেন ইভান্স বলেন, জাতিসংঘের সিদ্ধান্ত উপেক্ষা করে ক্ষেপণাস্ত্র পরীক্ষা চালানো উত্তর কোরিয়ার জন্য নতুন কিছু নয়। যদিও তাদের সফলতার হার আগের চেয়ে বেড়েছে, তবে তা লক্ষ্যবস্তুতে আঘাত হানার মতো যথেষ্ট সফল এখনো নয়।\nতিনি বলেন, এই ব্যর্থতার দ্বারা এটি আবারো বোঝা যাচ্ছে, পিয়ংইয়ংয়ের বিশাল সামরিক প্যারেড এবং সারি সারি ক্ষেপণাস্ত্রের অর্থ এই নয় যে তাদের কাছে একটি কার্যকর পারমাণবিক অস্ত্রের বহর আছে।\nযদিও সদ্য ব্যর্থ হওয়া পরীক্ষায় ঠিক কী ধরনের ক্ষেপণাস্ত্র ব্যবহার হয়েছে সেটি এখনো জানা যায়নি। দক্ষিণ কোরিয়ার প্রতিরক্ষা মন্ত্রণালয় এবং যুক্তরাষ্ট্র সামরিক বাহিনীর প্যাসিফিক কমান্ড শুধুমাত্র ক্ষেপণাস্ত্র পরীক্ষা ব্যর্থ হবার তথ্য জানিয়েছে।\nসম্প্রতি, যুক্তরাষ্ট্র উত্তর কোরিয়ার সামরিক কর্মকাণ্ড নিয়ে খুব স্বল্প প্রতিক্রিয়াই দেখিয়েছে। এর একটি অর্থ হয়তো হতে পারে যে তারা মনে করছে কথা বলার সময় ফুরিয়েছে এবং কাজের সময় এসেছে। কিন্তু প্রশ্ন হচ্ছে কাজটা কী?\nবিবিসি সংবাদদাতা বলছেন, উত্তর কোরিয়ায় হামলা চালানোর সম্ভাব্য মূল্য কী হতে পারে সেটা যুক্তরাষ্ট্র ভালো করেই জানে। উত্তর কোরিয়ার সমরাস্ত্রের নাগালেই রয়েছে সিউল এবং কিম জং উনকে উৎখাত করার চেষ্টা হলে চীনও হয়তো চুপচাপ দাঁড়িয়ে দেখবে না (যদিও যুক্তরাষ্ট্র বলেছে যে ক্ষমতার পরিবর্তন করা তাদের উদ্দেশ্য নয়)।\nস্বাভাবিকভাবেই প্রশ্ন আসতে পারে, তাহলে প্রেসিডেন্ট ট্রাম্প কী পদক্ষেপ নিতে পারেন?\nস্টিফেন ইভান্সের মতে, শুধুমাত্র মি. ট্রাম্পই এর উত্তর জানেন- অথবা তিনি নিজেও জানেন না।


live your dreams News : স্বপ্ন হলেও সত্যি! - Sarad sundari 2016 | Eisamay\nSarad sundari 2016\nস্বপ্ন হলেও সত্যি!\nEisamay | Updated: 10 Dec 2016, 12:41:00 PM\nস্বপ্ন হলেও সত্যি! সুন্দরীদের স্বপ্নের শরত্ ছুঁয়ে দেখার গল্প আনকোরা৷ আজ সেই গল্প৷ জাঁকজমকে ভরা সন্ধ্যায় আলোর খেলা আর মিউজিকের তালে বারো সুন্দরীর ...\nসুন্দরীদের স্বপ্নের শরত্ ছুঁয়ে দেখার গল্প আনকোরা৷ আজ সেই গল্প৷ জাঁকজমকে ভরা সন্ধ্যায় আলোর খেলা আর মিউজিকের তালে বারো সুন্দরীর বুকের ধুকপুকানি বাড়ছিল৷ সবার চোখেই স্বপ্ন বিজয়ী হওয়ার, শিরোপা জেতার৷ সবার মনেই এক প্রশ্ন, 'কী হবে'...\n৬ই ডিসেম্বর পার্ক হোটেলে চাঁদের হাট বসেছিল৷ শ্যাম সুন্দর কো. জুয়েলারস আয়োজিত 'শারদ সুন্দরী ২০১৬'র চড়ান্ত পর্বের জন্য সকলেই অধীর আগ্রহ নিয়ে অপেক্ষায়৷ হাল্কা আলো ও গানের মাঝে সঞ্চালিকার গলা শোনা গেল৷ শীতকালে শরতের আগমন৷ বহু প্রতীক্ষিত প্রতিযোগিতা শুরু হল গণেশ বন্দনা নৃত্যের মধ্যে দিয়ে৷ সঞ্চালিকার অনুরোধে বিচারকেরা একে একে মঞ্চে এলেন৷ বিচারকের আসনে ছিলেন সুমন চট্টোপাধ্যায়, ইন্দ্রাণী হালদার, সুদেষ্ণা রায়, বিবেক দাস, রিচা শর্মা এবং শ্যাম সুন্দর কো. জুয়েলারসের আধিকারিক অর্পিতা সাহা৷ সঞ্চালিকার নির্দেশে বারো জন সুন্দরী যথাক্রমে আহিরি বিশ্বাস, অনিন্দিতা মাইতি, বহ্নিশিখা ভট্টাচার্য, দেবযানী গঙ্গোপাধ্যায়, জ্যাজ সরকার, মালঞ্চ রথ, পূজা মুখোপাধ্যায়, রাই চৌধুরী, ঋতুপর্ণা ধর, সঞ্জনা ছেত্রী, সুচিস্মিতা বার এবং উশ্রী নির্ঝর গঙ্গোপাধ্যায় একে একে মঞ্চে আসেন৷ মঞ্চে আসেন প্রথম রাউন্ডের শো স্টপার সুচন্দ্রা ভানিয়া৷ পরবর্তী রাউন্ডে সন্ধ্যার আসরে উপস্থিত হন অভিনেত্রী ঋতুপর্ণা সেনগুন্ত৷ এই সন্ধ্যায় তিনটি রাউন্ডের ওপর ভিত্তি করে চড়ান্ত ফল ঘোষণা করা হয়৷ প্রথম রাউন্ডে পরিচয় পর্ব সারা হয় এবং বিচারকেরা সেরা ৮ জনকে বেছে নেন৷ পরের রাউন্ডে বিচারকেরা সুন্দরীদের সঙ্গে সওয়াল জবাবের মাধ্যমে সেরা ৫ জনকে বেছে নেন৷ নির্বাচিত সেরা ৫-এর তালিকায় ছিলেন আহিরি বিশ্বাস, জ্যাজ সরকার, দেবযানী গঙ্গোপাধ্যায়, মালঞ্চ রথ এবং বহ্নিশিখা ভট্টাচার্য৷ সর্বশেষ রাউন্ডে একটি প্রশ্ন সকলকে করা হয় এবং তাদের উত্তরের নিরিখে বেছে নেওয়া হয় সেরার সেরা৷\nশারদ সুন্দরীর মঞ্চ, পাড়ার মেয়েদের স্বপ্ন দেখার সুযোগ করে দেয়৷ ২০১১ থেকে এই প্রতিযোগিতা বহু সুন্দরীর সাফল্যের চাবিকাঠি হিসাবে কাজ করেছে৷ ঋতুপর্ণা সেনগুন্ত মঞ্চে সুন্দরীদের শুভেচ্ছা জানান এবং বলেন, 'শারদ সুন্দরী নতুন নতুন মেয়েদের স্টেপিং স্টোনের কাজ করছে'৷ বিচারকেরাও প্রতিযোগিতা শুরুর আগে সকলকে শুভেচ্ছা জানান৷ শ্যাম সুন্দর কো. জুয়েলারসের কর্ণধার রূপক সাহা বলেন, 'আসল সৌন্দর্য খুঁজে বের করার প্রতিযোগিতা প্রায় শেষের মুখে৷ আগেই বলেছি এই প্রতিযোগিতা শুধু রূপ খুঁজে বের করার নয়, এই প্রতিযোগিতায় অন্তরের সৌন্দর্যও দেখা হবে'৷ শেষের সেই ধুকপুকানির ক্ষণে যখন সেরা সুন্দরীরা মনে অনেক আশা নিয়ে চড়ান্ত ঘোষণার অপেক্ষা করছিল৷ সকলের নজর খামের দিকে৷ শারদ সুন্দরী ২০১৬-র শিরোপা অর্জন করেন আহিরি বিশ্বাস৷ দ্বিতীয় স্থান পান জ্যাজ সরকার এবং তৃতীয় স্থান অধিকার করেন দেবযানী গঙ্গোপাধ্যায়৷ এছাড়া আরও চারটি পুরষ্কার দেওয়া হয়৷ মিস বিউটিফুল স্কিন নির্বাচিত হন সঞ্জনা ছেত্রী৷ মিস বিউটিফুল হেয়ার শিরোপা পান দেবযানী গঙ্গোপাধ্যায়৷ মিস কেয়ার ইউ পুরস্কার পান সুচিস্মিতা বার এবং ফেস অফ ত্রিপুরা শারদ সুন্দরী হন বহ্নিশিখা ভট্টাচার্য৷ '২০১৭-তে কি হবে? উত্তরে রূপক সাহা জানান, 'নেক্সট টাইম ইট উইল বি বেটার, বিগার অ্যান্ড স্মার্টার৷\nকফি মেকারে অন্য কিছুপরের খবর\nWeb Title : Sarad sundari 2016


শারিয়া কোর্টে গ্রেনেড মামলার বিচার কী হতো! | মতামত\n(বিচারক, বাদীপক্ষের ও আসামী পক্ষের ব্যারিস্টার।)\nবাদীপক্ষ: ইয়োর অনার। ২১ অগাস্ট ২০০৪ সালে এক রাজনৈতিক দলের কয়েক হাজার লোকের জনাকীর্ণ সভায় গ্রেনেড হামলায় খুন হন ২৪ জন, আহত কয়েক’শ। সেখানে নিহত হতে পারত কয়েক’শ এবং আহত কয়েক হাজার। দুনিয়ার রাজনীতির ইতিহাসে এমন হৃদয়হীন নৃশংসতা আর নেই। সবদিক দিয়েই এটা স্রেফ গণহত্যা। আল্লাহ’র কাছে হাজার শুকুর যে এই গণহত্যার বিচার শারিয়া কোর্টে আল্লাহ’র আইনে হচ্ছে, কাজেই ন্যায়বিচারের গ্যারান্টি আছে। এটা সাধারণ ক্রাইম নয় ইয়োর অনার। ঘটনার ধরন, উদ্দেশ্য, সাক্ষী ও দলিলে সন্দেহাতীতভাবে প্রমাণ হয়েছে এটা কারা করেছে এবং কেন করেছে। সারা জাতি এই খুনিদের সর্বোচ্চ শাস্তি আশা করছে ইয়োর অনার।\nআসামী পক্ষ: কিছুই প্রমাণ হয়নি ইয়োর অনার। আমার বিজ্ঞ প্রতিপক্ষ ভালো করেই জানেন যে দলিল ও সাক্ষী হিসেবে যা কিছু পেশ করা হয়েছে তা আরব্য রজনীর মতোই অলীক রূপকথা ছাড়া আর কিছুই নয়। সেগুলো নিয়ে বিস্তারিত তর্কবিতর্ক হয়েছে, মিডিয়াতে প্রকাশ হয়েছে, ওসব নিয়ে নুতন করে কিছু বলার নেই। আমি শুধু দেখাবো এ ব্যাপারে শারিয়া আইনের উপেক্ষিত দিকটা, কেন আইনগুলো যথাযথভাবে প্রয়োগ করা হয়নি। সেটা প্রমাণ করার জন্য আমি শারিয়া বই নিয়েই এসেছি, আমাদের বাংলাদেশ ইসলামী ফাউণ্ডেশনের প্রকাশিত তিন খণ্ডের বিধিবদ্ধ ইসলামী আইন অর্থাৎ কোডিফায়েড ইসলামিক ল’। আমাদের ছয়জন ইসলামী বিশেষজ্ঞের কমিটি এটা মূল শারিয়া আইনের বই থেকে সংকলন করেছেন। ইচ্ছে করলে যে কেউ আইনগুলো মিলিয়ে দেখতে পারেন।\nবিচারক: প্লিজ প্রসিড।\nআসামী পক্ষ: ইয়োর অনার, ২১ অগাস্ট ২০০৪ সালের ঘটনাটা হঠাৎ হয়নি, কোনো একজনের দ্বারাও হয়নি। এটা আবেগের মুহূর্তে উত্তেজনার বশেও হয়নি, এটা একটা সংঘবদ্ধ দলের ঠাণ্ডা মাথায় পূর্ব পরিকল্পিত নিষ্ঠুর গণহত্যা। আমরা জানি, ইচ্ছেকৃত ও পরিকল্পিত হত্যা ‘হুদুদ আইনে’র আওতায় পড়ে। আমরা এও জানি, হুদুদ আইনে প্রমাণের কিছু বৈশিষ্ট্য আছে। আইনের দরকারি অংশগুলো আমি বইতে হাইলাইট করেই এনেছি। আমি বিজ্ঞ প্রতিপক্ষকে অনুরোধ করব এই বই, বিধিবদ্ধ ইসলামী আইনের ২য় খণ্ড থেকে ধারা ৬০০-এর হাইলাইটেড অংশটুকু পড়ে শোনাতে। আমি নিজে পড়বোনা কারণ তাতে সন্দেহের অবকাশ থাকে।\nবাদীপক্ষ: ইয়োর অনার। আমার বিজ্ঞ প্রতিপক্ষের সাথে আমি বহু মামলায় লড়েছি, উনার মামলা পরিচালনার পদ্ধতি আমার বিলক্ষণ জানা আছে। উনি বুঝে গেছেন যে দলিল প্রমাণ যেভাবে তার মক্কেলদের ঘিরে ধরেছে তাতে শাস্তি তাদের হবেই। এখন তিনি আইনের ফাঁকফোকর দিয়ে তাদের রক্ষা করতে চান। উনাকে বলছি, শারিয়া আইনের যে বইগুলো আপনি এনেছেন হাতে করে, আমি সেগুলো এনেছি মগজে করে। আমি জানি ঠিক কোন আইনটা আপনি হাইলাইট করেছেন। আইনের হাইলাইটেড অংশটুকু আমি বলে দিচ্ছি স্যার, ভুল হলে ধরিয়ে দেবেন। বিধিবদ্ধ ইসলামী আইন ২য় খণ্ড ধারা ৬০০- “তবে শর্ত থাকে যে, হদ্দ ও কিসাসের বেলায় শুধুমাত্র আলামতের উপর ভিত্তি করিয়া নির্ধারিত শাস্তি কার্যকর করা যাইবে না” – এটা হল পৃষ্ঠা ২৯২, কারেক্ট? পরের পৃষ্ঠাতে আছে: “এই ক্ষেত্রে শাস্তি কার্যকর করার জন্য প্রয়োজনীয় সাক্ষ্য-প্রমাণ অথবা অপরাধীর স্বীকারোক্তি বিদ্যমান থাকিতে হইবে”- কারেক্ট?\nআসামী পক্ষ: একজ্যাক্টলি ইয়োর অনার! অপরাধ প্রমাণ করতে হলে হুদুদ আইনের অপরিহার্য শর্ত হল চাক্ষুষ সাক্ষী। এর প্রেসিডেন্সও আছে। সাংবিধানিকভাবে ঘোষিত এক শারিয়া রাষ্ট্রের সরকারী শারিয়া কোর্টে ব্যাভিচারের মামলার বিস্তারিত দলিল আমি দিতে পারব। শারিয়া আইন বিশ্ব-মুসলিমের ওপরে প্রযোজ্য ইয়োর অনার। প্রবাসী স্বামী কয়েক বছর দেশে আসেননি এদিকে দেশে তার স্ত্রী এক শিশুর জন্ম দিয়েছে। আমরা জানি ব্যাভিচারের মামলা হুদুদের মধ্যে পড়ে। স্বামী মামলা করলেন বাচ্চাটা তার নয় বরং অমুক লোকের। সেই লোক ও বাচ্চাটার ডিএনএ টেস্ট করা হোক, তিনি খরচ দেবেন। কিন্তু বিচারক সেটা খারিজ করে দিয়ে বলেন, “যদিও ডিএনএ টেস্ট বিজ্ঞানের দিক থেকে অমোঘ প্রমাণ কিন্তু হুদুদ আইনের নিজস্ব প্রমাণ পদ্ধতি আছে যা হল অভিযুক্তের স্বীকারোক্তি বা চাক্ষুষ সাক্ষী।” ২১শে অগাস্টের হামলার কোনো চাক্ষুষ সাক্ষী নেই, কেউ কাউকে গ্রেনেড মারতে বা গুলি চালাতে দেখেনি। এখানেই এ মামলার সব অভিযুক্তেরা বেকসুর খালাস পেয়ে যায় ইয়োর অনার।\nবাদীপক্ষ: এ মামলায় কোনো অপরাধীই স্বীকারোক্তি দেয়নি তা সত্য নয় ইয়োর অনার। তাছাড়া খুন জখম চুরি ডাকাতি ব্যাভিচারের কয়টা মামলায় চাক্ষুষ সাক্ষী থাকে? আলামতের ভিত্তিতেই তো বেশির ভাগ অপরাধীর শাস্তি হয়। এই আদালতই তো বহু অপরাধীকে শাস্তি দিয়েছে শুধু আলামতের ভিত্তিতে। এমনকি আমার বিজ্ঞ প্রতিপক্ষ নিজেই বহু অপরাধীর শাস্তি নিশ্চিত করেছেন শুধু আলামতের ভিত্তিতে।\nআসামী পক্ষ: হোয়াট ? আপনি আল্লাহ’র আইন বদলাতে চান?\nবাদীপক্ষ: আমি বলার কে! আপনি হাতের ওই বিধিবদ্ধ ইসলামী আইনের ৩য় খণ্ডের ৮৮৮ পৃষ্ঠা থেকে একটু পড়ে শোনাবেন, প্লিজ!\nআসামী পক্ষ: আপনিই বলুন।\nবাদীপক্ষ: ওখানে আছে, সপ্তম শতাব্দীর ইমাম হানিফার সাক্ষ্য-আইন সাতশ’ বছর পরে স্পেনের ইমাম ইবনে হাজম আপডেইট করেছেন। আসলে হাজার বছর ধরেই ইমামেরা অনেক শারিয়া আইন পরিবর্তন করেছেন। অতীত বর্তমানের ইসলামী বিশেষজ্ঞরাই তো বলেছেন কিছু শারিয়া আইন সর্বকালের ও কিছু আইন শুধু সেই সমাজের জন্য। বিশ্ব মুসলিম নিজেরাই তো দাস-দাসীর এবং অমুসলিমদের ওপরে জিজিয়া ট্যাক্সের শারিয়া আইনগুলো আর প্রয়োগ করেন না। তাছাড়া, সাক্ষ্য বা অপরাধীর স্বীকারোক্তি ছাড়া শুধু আলামতের ভিত্তিতে অপরাধীকে শাস্তি দেয়া যাবেনা এটা কোরানে কোথায় আছে স্যার?\nআসামী পক্ষ: আমাদের ইমামেরা কোরান হাদিসের আলোকে লিখেছেন আইনগুলো, আমরা মেনে চলতে বাধ্য। মওলানা মৌদুদী বলেছেন দুনিয়ার সব মুসলিম একসাথে হলেও আল্লাহ’র আইন বিন্দুমাত্র বদলাতে পারবেনা।\nবাদীপক্ষ: হ্যাঁ, কথাটা মৌদুদী বলেছেন তাঁর ‘ইসলামী ল’ অ্যাণ্ড কনস্টিটিউশন’ বইয়ের ১৪০ পৃষ্ঠায়। কিন্তু ইমামেরা নিজেরাই তো অনেক আইন বদলেছেন স্যার! মৌদুদী শারিয়া আইনের বিশাল প্রবক্তা এবং শারিয়া আইনে নারী রাষ্ট্রপ্রধান হতে পারেনা। কিন্তু ওই মৌদুদীই তো নির্বাচনে আইয়ুবের বিরুদ্ধে ফাতেমা জিন্নাকে সমর্থন করেছেন !\nবিচারক: অর্ডার, অর্ডার! এখানে ইসলামী ধর্মতত্ত্বের জটিলতা টেনে আনবেন না, মামলাটির ব্যাপারে বলুন।\nবাদীপক্ষ: শেষ চেষ্টা হিসেবে উনি বোধহয় বিধিবদ্ধ ইসলামী আইন কেতাবের ১ম খণ্ড ধারা ১৩ এর কথা বলবেন ইয়োর অনার। ঠিক বলিনি স্যার?\nআসামী পক্ষ: হ্যাঁ, ইয়োর অনার। যদিও আমরা প্রমাণ করতে পেরেছি যে আমাদের মক্কেলরা সবাই সম্পূর্ণ নির্দোষ, তবু যদি মাননীয় আদালত কোনো কারণে তাদেরকে দোষী সাব্যস্ত করেন তবু তাদের অধিকার আছে বিধিবদ্ধ ইসলামী আইন ১ম খণ্ড ধারা ১৩ আইনটার সুযোগ নেবার। আইনটা হল, তওবা করলে হিরাবা অপরাধীদের শাস্তি হবে না। শারিয়া বই থেকে পড়ছি, -“হিরাবাহ বলিতে সংঘবদ্ধ শক্তির জোরে আক্রমণ চালাইয়া আইন-শৃঙ্খলা পরিস্থিতির অবনতি ঘটাইয়া জন নিরাপত্তা বিঘ্নিত করা বোঝায়। সম্পদ লুণ্ঠন, শ্লীলতাহানী, হত্যা ও রক্তপাত ইহার অন্তর্ভুক্ত।”\nবাদীপক্ষ: এক্সকিউজ মি! “তওবা করলে হিরাবা অপরাধীদের শাস্তি হবে না”, আইনটা কি হুবহু ওই শব্দে-বাক্যে লেখা আছে স্যার?\nআসামী পক্ষ: না, …মানে…অর্থাৎ হলো গিয়ে … মানে ইয়ে… আর কি……\nবাদীপক্ষ: তোতলানোর জন্য থ্যাংকস। আইনটার হুবহু উদ্ধৃতি দিচ্ছি ইয়োর অনার। ছয়জন সম্মানিত ইসলামী বিশেষজ্ঞের যে কমিটি ৩ খণ্ডের বিধিবদ্ধ ইসলামী আইন সংকলন করেছেন তারা সবাই খুব ভালোমানুষ। আইনটা নিয়ে নিশ্চয় তাদের মনে খটকা লেগেছিল। তাই তারা শব্দগুলো একটু ঘুরিয়ে এভাবে লিখেছেন – “হিরাবা’র অপরাধ ব্যতীত অন্যান্য অপরাধের ক্ষেত্রে অপরাধী তওবা করিলেও শাস্তি হইতে রেহাই পাইবে না।”\nআসামী পক্ষ: কথা তো একই হল ইয়োর অনার। আবারও বলছি, আমরা প্রমাণ করতে পেরেছি যে আমাদের মক্কেলরা সবাই সম্পূর্ণ নির্দোষ। তবু যদি মাননীয় আদালত কোনো কারণে তাদেরকে দোষী সাব্যস্ত করেন তাহলেও এই বিশেষ শারিয়া আইনটার সুযোগ নেবার সম্পূর্ণ অধিকার তাদের আছে ইয়োর অনার।\nবিচারক: (বাদীপক্ষকে) আপনার আর কিছু বলার আছে?\nবাদীপক্ষ: আমি দুই হাত তুলে সম্পূর্ণ সারেণ্ডার করছি ইয়োর অনার। যেখানে একটা লোককে ইচ্ছাকৃত খুন করলে খুনির মৃত্যুদণ্ড হয় সেখানে তওবা করলেই গণহত্যা গণধর্ষণকারীদের শাস্তি হবে না এটা যদি আল্লাহ’র আইন হয় তাহলে আল্লাহ মুসলিমদের হেফাজত করুন !!\nবিচারক: কোর্ট ইজ অ্যাডজর্নড।\n২১ অগাস্ট গ্রেনেড হামলা ইসলামিক ফাউন্ডেশন ইসলামী আইন শারিয়া আইন সাইয়্যেদ আবুল আলা মওদুদী\n৮ Responses -- “শারিয়া কোর্টে গ্রেনেড মামলার বিচার কী হতো!”\nবুঝলাম না কেন এখানে ইসলামকে টেনে আনা হয়েছে। একদল কট্টর অতি সেকুলার লোক ইসলামকে নিয়ে মশকরা না করলে যেন তাহাদের মনের শান্তি অাসে না।\nHasan Mahmud is notamufti. He does not have any Islamic education. I highly doubt even he practices any Islam. Does he have enough education, knowledge to write about this stuff? No he does not. He just wants to defame Islam.\nআমাদের বাংলাদেশের প্রেক্ষাপটে হয়ত কিছু ইসলামি দল নিজেদের স্বার্থে ইসলামকেই পালটে ফেলে । ইসলামি শরিয়াহ কখনো মুখ দেখে বিচার করেনা, সে যেই হোক । ইসলামের কোন ভুল নেই, ব্যাক্তির বা বিচারকের ভুল থাকতে পারে বা তারা প্রভাবিত হয়ে ভুল রায়ও দিতে পারে। ২১ শে আগস্ট হামলা যে তৎকালীন সরকারের সমর্থকরা করেছে এতে কোন বিবেকবান মানুষ দ্বিমত করবে না এবং এর সাজা সর্বোচ্চ শাস্তি হওয়াই উচিত। জামায়াতে ইসলামী ভুল করে থাকলে সেটা তাদের ভুল, ইসলামের অপব্যাখ্যা করে তা প্রচার ও প্রয়োগ করলে সেটা তাদের ভুল। ইসলামের তো ভুল নাহ। আপনি জামায়াতে ইসলামী নিয়ে সমালোচনার আড়ালে, ইসলামকেই সমালোচনা করছেন কি? কারণ আপনি সঠিক তা জেনেও ভুলটা প্রচার করছেন? ইসলাম সম্পর্কে আপনার অন্যান্য লেখাগুলোতেও তা প্রকাশ পায় অন্তত আমি তা মনে করি।\nলেখক এখানে যে আদালতের বর্ণনা দিয়েছেন তা English Common Law এর ভিত্তিতে প্রতিষ্ঠিত প্রচলিত আদালত। ইসলামি আদালত নয়। শরাব পানের অভিযোগে ওমর (রা:) তাঁর ছেলেকে নিজে বেত্রাঘাত করে হত্যা করেছিলেন। তখন বাদী বা বিবাদী পক্ষের আইনজীবীর দরকার হয়নি। আমর জানি মহাত্মা গান্ধী ওমর (রা:) এর মত রাষ্ট্র পরিচালক হতে চেয়েছিলেন।\nআমি জানিনা, শরিয়া আইনকে টেনে এনে আপনি কী বুঝাতে চাচ্ছেন। শরিয়া আইন অবশ্যই পাল্টায় না। ফিকহবিদগণ অস্পষ্ট বিষয়ে তাঁদের ফতোয়া বা মতামত প্রদান করেন। বিচারকের দায়িত্ব রায় দেয়ার। ধন্যবাদ\nজনাব বাশার, আপনি টিকই বুঝেছেন কিন্তু একটু না বুঝার ভান করছেন । শুকরিয়া। দেশে শরিয়া আইন চালু নেই । (ধর্মভিত্তিক দলগুলি তাদের মতোকরে তা’ চালানোর জন্য নিরন্তর চেষ্টা করছে অবশ্যই ।)শরিয়া আইন চালু থাকলে গ্রেনেড হামলা মামলার সকল আসামি বেকশুর খালাস হয়ে যেতো । বিচারক রায় দিতেন-২১ আগষ্ট গ্রেনেড হামলা হয়েচে ঠিক আছে তবে হামলাকারী ইহারা নহেন, অন্য কেউ, হতে পারে জজ মিয়া, দাড়িওয়ালা বাবর মিয়ারা, মুফতিওয়ালারা বেকশুর খালাস।\nইসলমি আইন সর্ম্পকে পরিপূর্ণ জ্ঞানলাভের জন্য ২৫-২৬ বছর পড়াশোনা করতে হয়। কয়েক পাতা অনুবাদ পড়ে রায় দেয়া যাবে না।\nআমাদের বাংলাদেশের প্রেক্ষাপটে হয়ত কিছু ইসলামি দল নিজেদের স্বার্থে ইসলামকেই পালটে ফেলে । ইসলামি শরিয়াহ কখনো মুখ দেখে বিচার করেনা, সে যেই হোক । ইসলামের কোন ভুল নেই, ব্যাক্তির বা বিচারকের ভুল থাকতে পারে বা তারা প্রভাবিত হয়ে ভুল রায়ও দিতে পারে। ২১ শে আগস্ট হামলা যে তৎকালীন সরকারের সমর্থকরা করেছে এতে কোন বিবেকবান মানুষ দ্বিমত করবে না এবং এর সাজা সর্বোচ্চ শাস্তি হওয়াই উচিত। জামায়াতে ইসলামী ভুল করে থাকলে সেটা তাদের ভুল, ইসলামের অপব্যাখ্যা করে তা প্রচার ও প্রয়োগ করলে সেটা তাদের ভুল। ইসলামের তো ভুল নাহ।


'দ্যা কপিল শর্মা শো' তে প্রতি পর্বের জন্য কে কত পারিশ্রমিক নেন জানেন? - Prothom Kolkata\n‘দ্যা কপিল শর্মা শো’ তে প্রতি পর্বের জন্য কে কত পারিশ্রমিক নেন জানেন?\n|| প্রথম কলকাতা ||\nভারতীয় টিভি চ্যানে বর্তমানে একাধিক রিয়েলিটি শো হয়ে থাকে, তবে সেই শো গুলির মধ্যে অন্যতম জনপ্রিয় শো হল “দ্যা কপিল শর্মা শো”। কপিল শর্মার সঞ্চালনায় এই শোতেই একের পর এক সেলেবের মন খোলা আলোচনা , হাসি ঠাট্টায় ভরা এই অনুষ্ঠান, যা রীতিমতো টিআরপিকে তুঙ্গে রাখে। তবে কেবল কপিল বা সেলেব ছাড়াও টেলিভিশনে এই হাসির রসদ যোগান কপিলের টিম অর্থাৎ ভারতী সিং, ক্রুষ্ণা অভিষেক, কিকু শারদাসহ অন্যান্যরা। আর তার বদলে সপ্তাহান্তে তারা পান মোটা অঙ্কের টাকা। কিমতু আপনি কি জানেন কে কত টাকা নিয়ে থাকেন এই শো এর জন্য? তবে শুনুন।\nকপিল শর্মা: সূত্রের খবর সপ্তাহে ২ দিন কাজ করেই ১ কোটি পারিশ্রমিক নেন কপিল। আঁতকে উঠেলন তো। তবে এটাই সত্যি। প্রতি এপিসোডে ৫০ লক্ষ টাকা করে পারিশ্রমিক নেন কপিল।এই শো-থেকেই শুধু ৪-৫ কোটি টাকা পারিশ্রমিক নেন কপিল। এছাড়া অন্যান্য কাজ তো আছেই। সদ্যই নিজের পারিশ্রমিক ৩০ শতাংশ বাড়িয়েছে অভিনেতা।\nঅর্চনা পুরান সিং: এই শো তে একেবারে প্রথম থেকে স্থায়ী অথিতি আসনে বসতেন নবজোত সিং সিঁধু। কিন্তু তারপরই তাঁর বদলে নেওয়া হয় অর্চনা পুরাণ সিংকে এবং বর্তমানে এই শো-এর অন্যতম গুরুত্বপূর্ণ অঙ্গ বলে মনে করা হয় তাকে। তিনি সব কথাতেই হেসে ওঠেন। কপিল প্রায়শই নবজোট সিং সিঁধুকে প্রতিস্থাপনের জন্য অর্চনার সাথে খুনসুটি করে থাকেন। কিন্তু আপনি কি অর্চনা পুরাণ সিং একটি এপিসোডে কত টাকা পারিশ্রমিক নেন? জানা গিয়েছে তিনি একটি পর্বের জন্য ১০ লক্ষ টাকা নেন।\nকৃষ্ণা অভিষেক (স্বপ্না): ‘স্বপ্না’ চরিত্রটিকে দর্শকের সামনে উপস্থাপন করেন কৃষ্ণা । স্বপ্না চরিত্রে অভিনয় করছেন গোবিন্দাত্ ভাগ্নে কৃষ্ণা অভিষেক। স্বপ্না একটি বিউটি পার্লার চালায় এবং তার অদ্ভুত ম্যাসেজ শোনার পরে শোতে আসা সেলিব্রিটিরা হাসতে হাসতে তাদের পেট চেপে ধরেন । যেদিন থেকে তিনি এই রিয়েলিটি শো’য়ের অংশ হয়েছেন শো’য়ের টিআরপি তরতরিয়ে বেড়েছে। তবে শোত অভিনয় করার জন্য কৃষ্ণা ওরফে স্বপ্না ১০-১২ লাখ টাকা নেন।\nচন্দন প্রভাকর (চান্দু): চন্দন কপিল শর্মার কলেজের বন্ধু। এই রিয়েলিটি শো’য়ে বেশিরভাগ ক্ষেত্রে চা-ওয়ালার ভূমিকায় দেখা যায় তাকে। কপিল শর্মা শো চলাকালীন বহুবার বলেছিলেন যে চন্দন তার বন্ধু। শোতে চন্দনকে প্রায়শই চান্দু চাওয়ালার চরিত্রে দেখা যায়, তিনি ভুরিকে ইমপ্রেস করার চেষ্টা চালিয়ে যান, তবে ভূরি তাকে পাত্তা দেন না। অক্ষয় কুমার একবার মজা করে প্রকাশ করেছিলেন যে, চন্দন একটি পর্বের জন্য ৭ লক্ষ টাকা নেন।\nসুমনা চক্রবর্তী: কপিল শর্মা শো’য়ের অংশ হওয়ার আগে একাধিক ধারাবাহিকে অভিনয় করেছিলেন সুমনা। তারপর তিনি কপিলের স্ত্রীর চরিত্রে অভিনয় করতে শুরু করেন। প্রায়শই, কপিল তার ঠোঁট নিয়ে কটূক্তি করে থাকে । সুমোনাও কপিলের কটূক্তিতে বিরক্ত হয়ে শোতে আসা অতিথির কাছে অভিযোগ জানাতে থাকেন। সুমোনাকে ‘দ্য কপিল শর্মা শোয়ের’ হাইলাইট হিসাবে বলা ভুল হবে না। খবরটি যদি বিশ্বাস করা যায় তবে সুমনা প্রতি সপ্তাহায় থেকে ৫ লাখ টাকা নেয়।\nকিকু শারদা: ‘বাচ্চা যাদব’ চরিত্রে অভিনয় করেন তিনি। এই চরিত্রটি দর্শকের কাছে বেশ জনপ্রিয়। তিনি কপিলের শোয়ের প্রথম মরশুম থেকে আছেন। বাচ্চা যাদব তাঁর রসিকতা বের করে দর্শকদের মনোরঞ্জন করেন। জনপ্রিয়তার নিরিখে প্রত্যেক এপিসোডে ৫-৭ লক্ষ টাকা পান তিনি।\nভারতী সিং: টেলিভিশনের জনপ্রিয় কমেডিয়ান অভিনেতাদের মধ্যে অন্যতম ভারতী। কপিল শর্মা শো’য়ের দৌলতে তার জনপ্রিয়তা আকাশ ছুঁয়েছে। তবে ভারতী সিংকে ‘দ্য কপিল শর্ম শো’-তে একটি নয় একাধিক চরিত্রে অভিনয় করতে দেখা যায়। কখনও তিনি কপিলের দিল্লির পিসি হন, আবার কখনও বাচ্চা হয়ে যান, যাদবের স্ত্রী ভারতী সিং তার রসিকতা দিয়ে শ্রোতাদের হাসান। শোতে পাঁচ থেকে সাত মিনিটের পারফরম্যান্স দেওয়া ভারতী সিং প্রতি সপ্তাহে ১০ থেকে ১২ লক্ষ টাকা পান।\nTags: Bharti Singh Archana puran singh Chandan provakar Kapil Sharma Kiku sharda Krishna avishek Sumona chakraborty\nPrevious জাতীয় শোকের সময় প্রধানমন্ত্রীর কার্যালয়ে পার্টি, রানির কাছে ক্ষমা চাইল বরিস সরকার\nNext পর্দায় আসছে ‘কমিডি কিং’ কপিল শর্মার বায়োপিক, মুখ্য চরিত্রে কে জানেন ?\nবোনের বরের সাথে ঘনিষ্ট দীপিকা, ভাইরাল ভিডিও ঘিরে তুঙ্গে চর্চা\nভোজন রসিক নেতাজি, পছন্দ করতেন ভাতে ভাত ! খাবারের তালিকা শুনলে অবাক হবেন\n43 seconds ago News Desk\nPage 1 of 9127\n'ড্রপ আউটের সংখ্যা বাড়ছে, রাজ্যের হেলদোল নেই', অভিযোগ সুজনের


পুলিশকে কড়া নির্দেশ দেওয়া হয়েছে: ইসি সচিব – দৈনিক প্রবাহ\nHome / জাতীয় সংবাদ / পুলিশকে কড়া নির্দেশ দেওয়া হয়েছে: ইসি সচিব\nপ্রবাহ রিপোর্ট : বিএনপির জ্যেষ্ঠ নেতাদের হয়রানি না করতে পুলিশ প্রশাসনের প্রতি কড়া নির্দেশ দেওয়া হয়েছে বলে জানিয়েছেন নির্বাচন কমিশনের (ইসি) সচিব হেলালুদ্দীন আহমদ। গতকাল শুক্রবার বিকেলে রাজধানীতে নির্বাচন ভবনে এক ব্রিফিংয়ে তিনি এ কথা বলেন।\nইসি সচিব ব্রিফিংয়ে নির্বাচনের নানা দিক নিয়ে কথা বলেন। মিরপুওে গতকাল সকালে ড. কামাল হোসেনের গাড়িবহরে হামলার বিষয়ে ইসি সচিব বলেন, ৩০০ আসনে নির্বাচন হচ্ছে। যেসব নেতিবাচক ঘটনা ঘটছে, তা তুলনামূলক কম। তারপরও পুলিশকে এ ব্যাপারে ব্যবস্থা নিতে নির্দেশ দেওয়া হচ্ছে। এ ব্যাপারে কেউ ইসিতে অভিযোগ করেননি।\nবিএনপির নেতা-কর্মীদের পুলিশ গণহারের গ্রেপ্তার করছেÍইসির কাছে বিএনপি এমন অভিযোগ করেছিল। এ ব্যাপারে সাংবাদিকেরা হেলালুদ্দীনের কাছে জানতে চান, বিএনপির অভিযোগ কতটা আমলে নেওয়া হয়েছে? জবাবে ইসি সচিব বলেন, বিষয়গুলো ইলেকটোরাল ইনকোয়ারি কমিটির কাছে পাঠিয়ে দেওয়া হয়েছে। ওই কমিটি তদন্ত করে ইসিতে প্রতিবেদন পাঠাবে। কমিশন থেকেও পুলিশকে কড়া নির্দেশ দেওয়া হয়েছে, সিনিয়র কোনো নেতাকে যেন হয়রানি না করা হয়। কিছু অভিযোগ প্রমাণিত হয়নি। সেগুলোর ব্যাপারের ব্যবস্থা নেওয়া যায়নি।\nবিএনপির অভিযোগ সম্পর্কে ইসি সচিব আরও বলেন, যাঁদের গ্রেপ্তার করা হচ্ছে তাঁদের অনেকের নামে আগেই গ্রেপ্তারি পরোয়ানা ছিল। কিন্তু তাঁরা আত্মগোপনে থাকায় তখন গ্রেপ্তার করা যায়নি। এখন নির্বাচন উপলক্ষে যাঁরা প্রকাশ্যে আসছেন পুলিশ তাঁদের গ্রেপ্তার করছে। সেনা মোতায়েন প্রসঙ্গে ইসি সচিব বলেন, ১০ দিনের জন্য সেনা মোতায়েন হবে। তাদের কাজ হবে সিভিল প্রশাসনকে সাহায্য করা। সেনাবাহিনীকে বিচারিক ক্ষমতা দেওয়া হবে কি না, জানতে চাইলে তিনি বলেন, বিচারের এই ক্ষমতা নির্বাহী ও বিচারিক হাকিমদের। ভোটকেন্দ্রে মোবাইল ব্যবহার প্রসঙ্গে ইসি সচিব বলেন, ‘শুধু প্রিসাইডিং অফিসার ও পুলিশ ব্যবহার করতে পারবে। অন্যরা বহন করতে পারবে কিন্তু ব্যবহার করতে পারবে না। তবে এই বিষয়ে চূড়ান্ত কোনো সিদ্ধান্ত হয়নি। মাঠ থেকে এই ধরনের প্রস্তাব এসেছে। আমরা তা কমিশনে পাঠাব। কমিশন চূড়ান্ত সিদ্ধান্ত দেবে। এবার ভিন্ন প্রেক্ষাপটে নির্বাচন হচ্ছে। দলীয় সরকারের অধীনে নির্বাচন হচ্ছে। সব দল নির্বাচনে আসছে। তাই মোবাইল ব্যবহারের ব্যাপারে এমন প্রস্তাব এসেছে।’\nপুলিশকে কড়া নির্দেশ দেওয়া হয়েছে: ইসি সচিব\t২০১৮-১২-১৫


শিরোনাম: তরিকুল ইসলাম যশোরের উন্নয়নে নিজেকে সপে দিয়েছিলেন: অমিত গর্ভকালীন ফ্রি সেবা নিতে টাকা দিতে হয়! নৌকাবাইচ মেলা ঘিরে মাতোয়ারা মহম্মদপুরের মানুষের মোটরসাইকেলে ধাক্কা দেয়া প্রাইভেটকারে ৪৬৩ বোতল ফেনসিডিল! মাস্ক ছাড়া বের হলেই জরিমানা (ভিডিও) যমেক হাসপাতালে ১৫ দিন বন্ধ আল্ট্রাসনো ভুয়া কাবিননামা করায় তিনজনের নামে মামলা\nচলাচলে অক্ষমদের মধ্যে স্বেচ্ছাসেবক দলের হুইল চেয়ার বিতরণ\nPublished : Tuesday,3November, 2020 at 1:24 PM\nবিএনপির স্থায়ী কমিটির সদস্য ও সাবেক মন্ত্রী তরিকুল ইসলামের দ্বিতীয় মৃত্যুবার্ষিকী উপলক্ষে শারীরিক চলাচলে অক্ষম ব্যক্তিদের মধ্যে হুইল চেয়ার বিতরণ করেছে যশোর জেলা স্বেচ্ছাসেবক দল।\nমঙ্গলবার সকাল ১১টায় প্রধান অতিথি হিসেবে জেলা বিএনপির কার্যালয়ের সামনে সাতজনকে হুইল চেয়ার তুলে দেন দলের কেন্দ্রীয় কমিটির খুলনা বিভাগীয় সহসাংগঠনিক সম্পাদক অনিন্দ্য ইসলাম অমিত। পরে মরহুমের রুহের মাগফিরাত কামনায় দোয়া অনুষ্ঠিত হয়। অনুষ্ঠানে বিশেষ অতিথি ছিলেন জেলা বিএনপির আহ্বায়ক অধ্যাপক নার্গিস বেগম।\nঅনিন্দ্য ইসলাম অমিত বলেন, তরিকুল ইসলাম ছিলেন জাতীয় নেতা। যশোর উন্নয়নে তিনি নিজেকে সপে দিয়েছিলেন। গরীব ও অসহায় মানুষের পাশে দাড়াতে সবার প্রতি তাঁর নির্দেশ ছিল। প্রয়াত নেতা তরিকুল ইসলামের এই আদর্শ বুকে নিয়ে স্বেচ্ছাসেবক দলের এ আয়োজন প্রশংসনীয়।\nঅনুষ্ঠানে আরও উপস্থিত ছিলেন জেলা বিএনপির যুগ্ম আহ্বায়ক দেলোয়ার হোসেন খোকন, সদর উপজেলা সভাপতি মোহাম্মদ নুর উন নবী, নগর সভাপতি ও সাবেক মেয়র মারুফুল ইসলাম মারুফ, সাধারণ সম্পাদক মুনীর আহমেদ সিদ্দিকী বাচ্চু, সাবেক কাউন্সিলর হাজী আনিছুর রহমান মুকুল, রফিকুল ইসলাম চৌধুরী মুল্লুক চাঁন, পৌর কাউন্সিলর রাশেদ আব্বাস রাজ, শহিদুল বারী রবু, জেলা যুবদলের সাধারণ সম্পাদক আনসারুল হক রানা, যুগ্ম সাধারণ সম্পাদক নাজমুল হোসেন বাবুল এবং জেলা ছাত্রদলের সাধারণ সম্পাদক কামরুজ্জামান বাপ্পী।\nজেলা স্বেচ্ছাসেবক দলের সভাপতি ররিউল ইসলামের সভাপতিত্বে অনুষ্ঠান সঞ্চালনা করেন সাধারণ সম্পাদক মোস্তফা আমীর ফয়সাল।


অনলাইন ১৪ অক্টোবর ২০১৯, সোমবার, ৩:৫৬ | সর্বশেষ আপডেট: ৫:০৮\nপিআইও অফিসে চাকুরিতে যোগদানের পর একদিনের জন্যও অফিসে দেখা যায়নি ঝুমুর রানীকে। ওই চাকরিতে র্দীঘ ৩ বছর ধরে তার স্বামী শুভ সিকদার প্রক্সি যাচ্ছেন। শুধু স্ত্রীর প্রক্সি নয়, রাঙ্গাবালী পিআইও অফিসের ঘুষ লেনদেন হয় শুভ’র মাধ্যমে। বিষয়টি নিয়ে অনেকের ক্ষোভ থাকলেও পিআইও-এর স্নেহধন্য হওয়ায় তার বিরুদ্ধে কোন ব্যবস্থা নেয়া হয়নি বলে অভিযোগ ওঠেছে। স্ত্রীর প্রক্সি ছাড়াও শুভ বিরুদ্ধে অবৈধ সম্পদ অর্জনের অভিযোগ রয়েছে।\nএ ঘটনায় ক্ষুব্ধ একটি মহল জেলা প্রশাসকের কাছে লিখিত অভিযোগ করেছেন। অভিযোগে বলা হয়, ২০১৬ সালের ১৬ই আগস্ট সেতু-কালভার্ট নির্মাণ প্রকল্পের অধীনে ঝুমুর রানীকে রাঙ্গাবালী উপজেলা প্রকল্প বাস্তবায়ন কর্মকর্তার কার্যালয়ে কার্য সহকারি পদে নিয়োগ দেয়া হয়। কিন্তু যোগদানের তিন বছরে একদিনও অফিস করেনি ঝুমুর।\nতার বদলে প্রকাশ্যে স্বামী শুভ সিকদার দায়িত্ব পালন করে আসছেন। কিন্তু তিনি উপজেলা প্রকল্প বাস্তবায়ন কর্মকর্তা তপন কুমারের স্নেহভাজন হওয়ার অফিসের অন্যান্যরা কোন প্রতিবাদ করেন না।\nঅভিযোগ রয়েছে, স্ত্রীর বদলে অফিস করা ছাড়াও পিআইও অফিসের সকল ঘুষ লেনদেনে জড়িত শুভ। পিআইও’র কাজ ছাড়াও উপজেলা নির্বাহী অফিসারের ফাইলপত্র থাকে তার কব্জায়। এসব কারণে উপজেলাবাসীর কাছে শুভ এখন দ্বিতীয় পিআইও অথবা কমিশন পারসন হিসেবে পরিচিতি লাভ করেছেন।\nঘুষ লেনদেনসহ নানা অপকৌশলে শুভর দক্ষতা থাকায় বিগত দিনের কর্মকর্তারাও ব্যবস্থা নেননি তার বিরুদ্ধে। টিআর, কাবিখা, টাবিকাসহ নানা প্রকল্পের বরাদ্ধ পেতে প্রথমে শুভ’র প্রত্যয়ন নিতে হয় বলে অভিযোগ রয়েছে।\nওই অভিযোগে আরও বলা হয়, সকল উন্নয়ন প্রকল্প থেকে পিআইও অফিসের ঘুষ লেনদেন হয় শুভর মাধ্যমে। ইউনিয়ন ঘুরে ঘুরে ঘুষের এই অর্থ সংগ্রহ করে থাকেন শুভ। ২০১২ সাল থেকে শুরু করে এখন পর্যন্ত পিআইও তপন কুমার ঘোষ রাঙ্গাবালীতে আছেন। তপন কুমার পিরোজপুর থেকে রাঙ্গাবালীতে আসার সময় শুভকে সঙ্গে নিয়ে যোগদান করেন তিনি।\nএ প্রসঙ্গে রাঙ্গাবালী উপজেলা প্রকল্প বাস্তবায়ন কর্মকর্তা তপন কুমার ঘোষ বলেন, শুভ আমাদের অফিসের কর্মকর্তা কর্মচারি না হলেও সে আমাদেরকে হেল্প করে। তার স্ত্রী যদি অফিসে না এসে থাকে, তাহলে আপনারা তার বিরুদ্ধে নিউজ করে দিন। আমার কোন আপত্তি নেই।\nরাঙ্গাবালী উপজেলা নির্বাহী কর্মকর্তা মো. মাশফাকুর রহমান জানান, স্ত্রীর চাকরিতে স্বামীর প্রক্সি দেয়ার কোন নিয়ম নেই। এটি সম্পূর্ণ নিয়মবহির্ভূত কাজ। আমরা তদন্ত করে এর বিরুদ্ধে ব্যবস্থা নেবো।\nজিএম আমির হুসাইন\nপিআইও অফিসে সরকারি কর্মচারি পরিবর্তন করে দেশের স্বার্থ না দেখে পিআইও নিজের স্বার্থ হাচিল করেছ। এটা একজন সরকারি কর্মকর্তা রাষ্ট্রের সাথে বেইমানি করেছে অতএব এটা রাষ্ট্র দ্রোহিতার সামিল।\nবর্তমান সরকারী দলের আর্শিবাদ থাকলে, সব অসম্ভবই সম্ভব হয়ে যাবে। তারা মুক্তি যুদ্বের স্বপখ্খের দাবী দার দলতো তাই। মুক্তিযুদ্ব শুধু আওয়ামী লীগই করেছে ?? আর সবাই আঙ্গুল চুসেছে। নামধারী ছাড়া প্রকৃত মুক্তি যুদ্বার হিসাব করলে দেখা যাবে, কারা মুক্তি যুব্দের পখ্খের শক্তি বা দল ।\nসত্যিই সেলুকাস , কি বিচিএ এই দেশ!\nগিনেস বুক এ এরে স্থান দেওয়া উচিৎ।কেয়ামত এর আগে যাবতীয় বিচিত্র ঘটনা এই দেশ ই ঘটতে থাকবে।\nwhat bloody tapon kumar is telling ? If he can not do the work without Shuvo then he has to resigned. Seems both bloody ppl are corrupted. UNO need to take action asap.\nEvery thing is possible in Bangladesh.There's no rule of law.Who will see this. A to Z all are Ali-Baba.\nসব সম্ভব এর দেশ বাংলাদেশ


ভারতের নির্বাচনে 'বাংলাদেশ কার্ড'\nপ্রকাশ : ১০ এপ্রিল ২০১৯\nভারতের সপ্তদশতম সাধারণ নির্বাচনেও কি তাহলে 'বাংলাদেশ কার্ড' খেলা হচ্ছে না? দিন কয়েক আগে প্রকাশিত দেশটির প্রধান দুই রাজনৈতিক দল ইন্ডিয়ান ন্যাশনাল কংগ্রেস ও ভারতীয় জনতা পার্টির নির্বাচনী ইশতেহার দেখে অন্তত তেমন প্রশ্ন জাগতেই পারে। প্রশ্নটির উত্তর যদিও এক কথায় দেওয়া কঠিন।\nগত ডিসেম্বরে সমকালেই লিখেছিলাম, বাংলাদেশের একাদশ জাতীয় সংসদ নির্বাচনে স্বাধীনতার পর প্রথমবারের মতো 'ভারত কার্ড' খেলা হয়নি। নির্বাচন সামনে রেখে লিখিত ইশতেহার থেকে প্রচারণার অলিখিত বক্তৃতা, কোথাও সরকার বা বিরোধী দলের কেউই অতীতের মতো ভারতবিরোধিতা করে জনসমর্থন আদায়ের চেষ্টা করেনি। বলা বাহুল্য, নির্বাচনের আগে জাতীয়তাবাদী জোশ তৈরি করতে প্রতিবেশী দেশবিরোধী জিগির তোলার রেওয়াজ কেবল বাংলাদেশেই নেই, ভারতেও নির্বাচন সামনে রেখে একই কৌশল অবলম্বন করে রাজনৈতিক দলগুলো। আমাদের প্রতিবেশী দেশটিতে সে ক্ষেত্রে বাংলাদেশ ছাড়াও পাকিস্তান ও চীন কার্ড খেলা হয়। বস্তুত এটা বৈশ্বিক নির্বাচনী কৌশল।\nযুক্তরাষ্ট্রের নির্বাচনেও প্রত্যেকবার রাশিয়া কার্ড খেলা হয়ে থাকে।\nগত লোকসভা নির্বাচনেও, ২০১৪ সালে খোদ নরেন্দ্র মোদি আসাম ও পশ্চিমবঙ্গের মতো বাংলাদেশ সীমান্তবর্তী রাজ্যগুলোতে এসে জনসমাবেশে বলেছিলেন, তারা সরকার গঠন করতে পারলে 'বাংলাদেশি অনুপ্রবেশকারী' এসব রাজ্য থেকে বহিস্কৃত হবে। ওই নির্বাচনে বিজেপি নিরঙ্কুশ সংখ্যাগরিষ্ঠতা অর্জন করেছিল। কিন্তু তাতে করে ভারত-বাংলাদেশ সম্পর্কের ধারাবাহিকতায় কোনো ছেদ পড়েনি। বরং সংখ্যাগরিষ্ঠতার অভাবে কংগ্রেস নেতৃত্বাধীন জোট সরকারের সময় আটকে থাকা স্থল সীমান্ত চুক্তি পাস করেছিল বিজেপি নেতৃত্বাধীন জোট সরকার। এই অনুসিদ্ধান্তও অমূলক হবে না যে, কংগ্রেস জমানার তুলনায় বিজেপি জমানায় দুই 'বন্ধু রাষ্ট্রের' আর্থসামাজিক সম্পর্ক আরও ঘনিষ্ঠ হয়েছে। কিন্তু কূটনীতি ও রাজনীতির চশমা যে ভিন্ন, লোকসভা নির্বাচনের দুই বছর পর আসাম ও পশ্চিমবঙ্গ বিধানসভা নির্বাচনেই তা হাতে-কলমে প্রমাণ হয়েছিল। ২০১৬ সালের বিধানসভা নির্বাচনের প্রচারকালে দেশের প্রধানমন্ত্রী পদে থাকার কারণে নরেন্দ্র মোদি নিজে সরাসরি বলেননি; কিন্তু বিজেপির প্রথম সারির নেতারা ফের 'অবৈধ বাংলাদেশি' বহিস্কার ইস্যু সামনে রেখে মাঠে নেমেছিল। বলা বাহুল্য, সেখানকার বাংলাভাষী জনগোষ্ঠী, বিশেষত বাংলাভাষী মুসলিম সম্প্রদায়কেই তারা বাংলাদেশি আখ্যা দিয়ে থাকে। অথচ এটা ঐতিহাসিকভাবেই সত্য ও প্রমাণিত যে, ওইসব বাঙালি বা বাংলাভাষী দেশবিভাগের অনেক আগে থেকেই আসাম বা পশ্চিমবঙ্গের অবিচ্ছেদ্য অধিবাসী।\nঅতীতের এসব নির্বাচনী বাকওয়াজির ক্ষেত্রে এবার খানিকটা গুণগত পরিবর্তন দেখা যাচ্ছে। বিজেপির নির্বাচনী ইশতেহারে বলা হয়েছে, উত্তর-পূর্ব ভারতীয় রাজ্যগুলোতে অবৈধ অভিবাসী ঠেকাতে দলটি কার্যকর পদক্ষেপ নেবে। তাদের মতে, কথিত অবৈধ অভিবাসনের কারণে রাজ্যগুলোর কোনো কোনো অংশে সাংস্কৃতিক ও ভাষাগত পরিচয়ের ক্ষেত্রে ব্যাপক পরিবর্তন ঘটে আসছে। এর ফলে স্থানীয় জনগোষ্ঠীর জীবিকা ও কর্মসংস্থানে বিরূপ প্রভাব তৈরি হচ্ছে। অন্যদিকে কংগ্রেস বলছে, উত্তর-পূর্ব ভারতের সাংস্কৃতিক ও ভাষাগত স্বাতন্ত্র্য রক্ষায় বিশেষ সাংবিধানিক সুরক্ষা দরকার। সেখানকার অবৈধ অভিবাসী ইস্যুটি সব পক্ষের সঙ্গে আলোচনার ভিত্তিতে সাংবিধানিক ব্যবস্থার মাধ্যমে সমাধান করা হবে।\nলক্ষণীয়, বিজেপির এবারের ইশতেহারে কথিত অবৈধ অভিবাসী বা অনুপ্রবেশকারী ইস্যুতে সরাসরি বাংলাদেশের নাম উচ্চারিত হয়নি। কংগ্রেস ঐতিহাসিকভাবেই বাংলাদেশের বন্ধু রাজনৈতিক দল। এখানে যেমন আওয়ামী লীগ ঐতিহাসিকভাবেই ভারতের প্রতি বন্ধুভাবাপন্ন রাজনৈতিক দল হিসেবে চিহ্নিত। বিজেপিই বরং বরাবর নির্বাচনী মৌসুমে 'বাংলাদেশ কার্ড' খেলে এসেছে। এখানে যেমন 'ভারত কার্ড' একাদশ নির্বাচনের আগ পর্যন্ত ছিল বিএনপির দখলে।\nপ্রসঙ্গত, সপ্তদশ লোকসভা নির্বাচন সামনে রেখে ভারতের প্রধান দুই রাজনৈতিক পক্ষ বহুল আলোচিত জাতীয় নাগরিকপঞ্জি বা ন্যাশনাল রেজিস্টার অব সিটিজেনস (এনআরসি) প্রসঙ্গে সরাসরি বিপরীত অবস্থান নিয়েছে। বিজেপি বলছে, এনআরসি প্রক্রিয়া অগ্রাধিকার ভিত্তিতে উত্তর-পূর্ব ভারতে এগিয়ে নেওয়া হবে। ভবিষ্যতে পর্যায়ক্রমে দেশের অন্যান্য অংশেও বাস্তবায়ন হবে। বাংলাদেশের দিক থেকে দেখলে, বিজেপির অবস্থান আগের তুলনায় ইতিবাচক। নির্বাচনের হাটে যা-ই বলুক না কেন, বাস্তবে অবৈধ অভিবাসন ইস্যু যে তাদের জন্য বুমেরাং হতে পারে, আসামে এনআরসি করতে গিয়ে দলটি হাড়ে হাড়ে টের পেয়েছে। খোদ আসামেই এনআরসির বিরোধিতা ক্রমে প্রবল হচ্ছে। আর পশ্চিমবঙ্গে সংখ্যাগুরু রাজনৈতিক দল তৃণমূল কংগ্রেস নেত্রী মমতা বন্দ্যোপাধ্যায় সাফ জানিয়ে দিয়েছেন, বাংলায় এসব চলবে না।\nকথিত অবৈধ অনুপ্রবেশ বা অভিবাসী ইস্যুতে না হোক, বিজেপির ইশতেহারে বাংলাদেশের নাম কি একেবারেই নেই? আছে এবং এই একটি বিষয়ই ঢাকার কপালে ভাঁজ ফেলতে পারে। সেটা হচ্ছে, ঝুলে থাকা নাগরিক সংশোধনী বিল। এতে বলা হয়েছে, বাংলাদেশ, পাকিস্তান, আফগানিস্তান থেকে সংখ্যালঘু সম্প্রদায় ভারতে গেলে তাদের নাগরিকত্ব দেওয়া হবে। এই বিল ভারতের অভ্যন্তরে অস্থিতিশীলতা তো তৈরি করবেই, বাংলাদেশসহ যে দেশগুলোর নাম উল্লেখ করা হয়েছে, সেখানেও তৈরি হবে অস্থিরতা। আশার কথা, কংগ্রেস তাদের ইশতেহারে বলছে, সরকার গঠন করতে পারলে 'কুখ্যাত' নাগরিক সংশোধনী বিল প্রত্যাহার করা হবে।\nভারতের আসন্ন নির্বাচনে সরাসরি 'বাংলাদেশ কার্ড' না থাকার কৃতিত্ব খানিকটা বাংলাদেশে ক্ষমতাসীন আওয়ামী লীগ সরকার নিতে পারে। টানা তিন মেয়াদে আঞ্চলিক শান্তি ও স্থিতিশীলতার ক্ষেত্রে ঢাকার সুদৃঢ় ও ধারাবাহিক অবস্থান বিজেপির মতো রাজনৈতিক দলেও নতুন উপলব্ধির জন্ম দিয়েছে। দেশটির নীতিনির্ধারকদের মধ্যে বাংলাদেশ হয়ে উঠছে আদর্শ প্রতিবেশীর উদাহরণ। কিছুদিন আগে একজনকে বলতে শুনেছি 'পড়শি হো তো অ্যায়সা'। প্রতিবেশী এমনই হওয়া উচিত। চীন যখন প্রধান প্রতিপক্ষ, পাকিস্তান যখন বরাবরের বৈরী, শ্রীলংকা ও মালদ্বীপ যখন চীনের পকেটে, নেপাল যখন দোদুল্যমান, ভুটান যখন ক্রমে বেইজিংয়ের দিকে হেলছে; তখন বাংলাদেশ হচ্ছে ভারতের একমাত্র নির্ভরযোগ্য প্রতিবেশী। নাগরিক সংশোধনী বিল সেই বাংলাদেশের সঙ্গে সম্পর্কেও সন্দেহের বাতাবরণ তৈরি করবে বৈকি।\nএ ছাড়া আন্তর্জাতিক সম্পর্কের ক্ষেত্রে বিজেপি শুধু নয়, কংগ্রেস ও বামফ্রন্টও যে অবস্থান নিয়েছে, তা বাংলাদেশের অবস্থানের সঙ্গে সঙ্গতিপূর্ণ। বিজেপি ও কংগ্রেস উভয় রাজনৈতিক দলের ইশতেহারেই 'প্রতিবেশী প্রথম' নীতি এগিয়ে নিয়ে যাওয়ার কথা বলা হয়েছে। বিজেপি বাড়তি বলেছে বিমসটেকের মতো আঞ্চলিক উদ্যোগ আরও জোরদার করার কথা। আরও যে বিষয়টি লক্ষণীয়, এবারের নির্বাচনে ভারতের রাজনৈতিক ও কূটনৈতিক মহল বাংলাদেশকে তাদের অর্থনৈতিক, কূটনৈতিক ও নিরাপত্তা ব্যবস্থার অংশীদার হিসেবে স্বীকার করে নিয়েছে। নিছক ক্ষুদ্র প্রতিবেশী হিসেবে নয়।\nপ্রশ্ন হচ্ছে, এবারের লোকসভা নির্বাচনে ভারতের ক্ষমতাসীন বিজেপি সরাসরি বাংলাদেশ কার্ড খেলেনি এবং অস্বস্তিকর ইস্যুগুলোতে কংগ্রেসসহ বিরোধী দলগুলো ইতিবাচক অবস্থান নিয়েছে বলে ঢাকা কি আত্মতুষ্টিতে হাত-পা গুটিয়ে বসে থাকবে? বাংলাদেশে একাদশ জাতীয় সংসদ নির্বাচনে 'ভারত কার্ড' খেলা হয়নি বলে নয়াদিল্লি কিন্তু পুরনো অবস্থান থেকে সরে গিয়ে বসে ছিল না। বাংলাদেশে নিযুক্ত ভারতের হাইকমিশনার নির্বাচন নিয়ে একেবারে নিশ্চুপ থাকার অবস্থান নিলেও ওয়াকিবহাল মহল জানে, তার নীরব দূতিয়ালি কতটা তৎপর ও কার্যকর ছিল।\nআমি বলছি না যে, বাংলাদেশে নিযুক্ত ভারতের হাইকমিশনার যেমন একাদশ জাতীয় সংসদ নির্বাচনের আগে সব রাজনৈতিক দলের সঙ্গে ঘনিষ্ঠ যোগাযোগের মাধ্যমে তার দেশের অবস্থান প্রতিফলিত করতে চেয়েছেন, ভারতে নিযুক্ত বাংলাদেশের হাইকমিশনারকেও সপ্তদশ লোকসভা নির্বাচনের আগে তেমন ভূমিকা নিতে হবে। তাত্ত্বিকভাবে সম্ভব হলেও প্রায়োগিক ক্ষেত্রে ভারতের রাজনৈতিক দলগুলো বাংলাদেশের প্রত্যাশামতো চলবে, এটা বাস্তবানুগ নয়। কিন্তু প্রভাব যে মাত্রারই হোক, সেখানকার রাজনৈতিক দলগুলোর কাছে ঢাকার বার্তা পৌঁছে দেওয়ার বিকল্প নেই। এতে করে আর কিছু না হোক, ভোটের জন্য হলেও 'বাংলাদেশ কার্ড' নামে বা বেনামে খেলার প্রবণতা নিঃসন্দেহে হ্রাস পাবে।\nএটা অস্বীকারের অবকাশ নেই যে, লোকসভা নির্বাচনের ফল বাংলাদেশের আর্থসামাজিক ও কূটনৈতিক অবস্থানে প্রভাব ফেলতে বাধ্য। সে ক্ষেত্রে দিল্লির মসনদে কারা আসছেন, তাদের নির্বাচনী ইশতেহার ও কর্মসূচি কী- এসব ব্যাপারে ঢাকা নির্লিপ্ত থাকতে পারে না।\nমানুষ শুদ্ধ না হলে কাঠামো পরিবর্তন বৃথা


You are at:Home»শিক্ষাঙ্গন»ঘুড়ি উৎসবে রঙিন মেট্রোপলিটন ইউনিভার্সিটি\nসিলেটের সকাল ডট কম । প্রকাশিতকাল:\t 28 January 2020, 8:36 pm\nসিলেটের সকাল ডেস্ক ॥ মেট্রোপলিটন ইউনিভার্সিটিতে ঘুড়ি উৎসব সম্পন্ন হয়েছে। এমইউ সিএসই সোসাইটির উদ্যোগে মঙ্গলবার বিকালে সিলেট শহরতলির বটেশ্বরে স্থায়ী ক্যাম্পাসে এই ঘুড়ি উৎসব হয়। দেশজ সংস্কৃতি ও সাংস্কৃতিক ঐতিহ্যের বিকাশের লক্ষ্যে আয়োজন করা হয় এই উৎসবের।\nঘুড়ি উৎসবের উদ্বোধন করেন বিশ্ববিদ্যালয়ের উপ-উপাচার্য অধ্যাপক শিব প্রসাদ সেন। এ সময় বিজ্ঞান ও প্রযুক্তি অনুষদের ডিন অধ্যাপক ড. নজরুল হক চৌধুরী, ছাত্রকল্যাণ উপদেষ্টা চৌধুরী মোকাম্মেল ওয়াহিদ, সিএসই বিভাগের প্রধান ড. এএসএম ইফতেখার উদ্দিন, ডেপুটি রেজিস্ট্রার লোকমান আহমদ চৌধুরী প্রমুখ। এছাড়া বিভিন্ন বিভাগের শিক্ষক, কর্মকর্তা ও শিক্ষার্থীরা উপস্থিত ছিলেন।\nআয়োজকরা জানান, ঘুড়ি উৎসবে ৫৩ জন অংশগ্রহণ করেন। এর মধ্যে ৩৪ জন শিক্ষার্থী আর ১৯ জন ছিলেন শিক্ষক। উৎসবে সর্বোচ্চ ঘুড়ি কাটেন ইংরেজি বিভাগের শিক্ষার্থী সাজন চন্দ্র, শেষ পর্যন্ত ঘুড়ি উড়ান বিবিএ বিভাগের নাঈম হাসান। তাদেরকে পুরস্কৃত করা হয়।\nPrevious Articleলোভাছড়া কোয়ারিতে যাবার পথে ট্রাক্টর উল্টে চালকের মৃত্যু\nNext Article সরস্বতীর প্রতিমা শোভাযাত্রায় উচ্চ শব্দের সাউন্ড সিস্টেম ব্যবহার না করার অনুরোধ


কুমিল্লা বিশ্ববিদ্যালয় B ইউনিট এর প্রশ্নপত্র এবং সমাধান: 2006 সালে কুমিল্লা বিশ্ববিদ্যালয় B ইউনিট ভর্তি পরীক্ষায় আসা সকল প্রশ্নপত্র এবং এর ব্যাখ্যা সহ সমাধান। এছাড়া এখন ঘরে বসে অনলাইনেই পূর্ণাঙ্গ ভর্তি প্রস্তুতির এবং মডেল টেস্ট দেওয়ার সুব্যবস্থা।\n1. ”চারণ কবি” কাকে বলা হয়।\n2. পূর্ব পুরুষের বিপরীত শব্দটি কি?\n3. কবি গোলাম মোস্তফা রচিত মহাকাব্যের নাম-\n4. বাংলা ভাষার উদ্ভব নিবোক্ত একটি ভাষা থেকে-\n5. ’তাঁর চুল পেকেছে কিন্তু বুদ্ধি পাকেনি’ -এটা কোন ধরনের বাক্য?\n6. ঈশ্বরচন্দ্র বিদ্যাসাগর কে ‘বিদ্যাসাগর’ উপাধি দেয়া হয় কোন কলেজ হতে?\n7. বাল্মীকি ”রামায়ণ” রচনা কাদের জন্য করেন?\n8. ”কাদম্বিনী” শব্দের অর্থ কি?\n9. ’সাংবাদিক’ শব্দ একটি-\n10. ’এসপার ওসপার’ শব্দটির অর্থ কি?\n11. ’আবাহন’-এর বিপরীতার্থক শব্দ কোনটি?\n12. কোন বাক্য ‘ভাল’ শব্দটি সুন্দর অর্থে ব্যবহৃত?\n13. ’সকলের দ্বারা অনুষ্ঠিত। এক কথায় কোনটি?\n14. কোন কোন বর্ণ নিয়ে ’ষ্ণ’ গঠিত?\n15. ’পঙ্কিল’ শব্দের বিপরীতার্থক শব্দটি দেখাও।\n16. ’তুফান’ কোন ভাষা থেকে বাংলায় এসেছে?\n17. ’সাহদা’ শব্দের অর্থ নির্দেশ কর-\n18. ’পুরনো চাল ভাতে বাড়ে’ প্রবচনটির অর্থ কি?\nঅভিন্ন লোকের গুন\n19. ’উচ্ছৃঙ্খল’ শব্দটির সন্ধিবিচ্ছেদ-\n20. যে জমিতে ফসল জন্মায় না-\n21. আব্দুল্লাহ উপন্যাসের লেখকের নাম?\nকাজী ইসদাদুল হক\n22. কবি কাজী নজরুল ইসলামের মায়ের নাম কি?\n23. পূর্ব পুরুষের বিপরীত শব্দটি কি ?\n24. “একুশে গল্প” এর মূল বিষয়বস্তু কি ?\n25. কবি শামসুর রহমানের শৈশব থেকে যৌবন অতিবাহিত হয় কোথায় ?


উইকেটের পিছনে চেঁচানো থেকে মাঠে গড়াগড়ি, ঋষভ পন্থকে নিয়ে মিমের ঝড় ট্যুইটারে ! | BD ENEWS 247\nনভেম্বর 9, 2020 EditorLeaveaComment on উইকেটের পিছনে চেঁচানো থেকে মাঠে গড়াগড়ি, ঋষভ পন্থকে নিয়ে মিমের ঝড় ট্যুইটারে !\nঋষভ পন্থের উইকেটের পিছনে দাঁড়িয়ে গলাবাজি নিয়েও পোস্ট করা হয়েছে বেশ অনেকগুলো মিম!\n#নয়া দিল্লি: সত্যি করে বলুন দেখি- চলতি বছরের ইন্ডিয়ান প্রিমিয়ার লিগের খেলায় ভালো হোক, খারাপ হোক, কেউই কি বাদ যাচ্ছেন মিমের খোরাক হওয়ার হাত থেকে? তবে এ ব্যাপারে যেন দিল্লি ক্যাপিটালসের ছেলেদের উপরে একটু বেশিই আছড়ে পড়ছে জনরোষ। এই দেখুন না, দিন কয়েক আগেই সোশ্যাল মিডিয়ার বিদ্রুপের মুখে পড়েছিলেন পৃথ্বী শ, আর এ বার তাঁর জায়গাটা দখল করে নিলেন ঋষভ পন্থ!\nঅবশ্য, ক্রিকেটমহলের এক অংশের মত, সম্প্রতি কিংস ইলেভেন পঞ্জাবের বিরুদ্ধে খেলায় উইকেটের পিছনে স্রেফ দাঁড়িয়ে থেকে যত গলাবাজি করেছেন ঋষভ, সেই জোরটা পারফরম্যান্সে খাটালে আখেরে কাজে দিত! তা, সেটা যখন তিনি করে উঠতে পারেননি, কী আর বলার থাকতে পারে! খেলায় তো হার-জিত থাকে, সব দিন সবার পারফরম্যান্স ভালো না-ই হতে পারে- এ সব ভেবে নিয়ে অনেকেই তাই মুখে কুলুপ এঁটেছেন। কিন্তু বেশির ভাগ ট্যুইটারেতিই এ ব্যাপারে নির্মম! তাঁরা হরেক মিম সোশ্যাল মিডিয়ায় আপলোড করে দিয়ে পন্থকে ছেড়ে কথা শোনাচ্ছেন না!\nযেমন এই পন্থের ক্যাচ ধরতে গিয়ে শূন্যে পেট তুলে প্রায় গড়াগড়ি খাওয়ার দৃশ্যটাই দেখুন! খেলোয়াড় চেষ্টায় কোনও কসুর রাখেননি- কিন্তু তেমনই আপবার ট্যুইটারেতিও সেরা মিম ছাড়ায় কসুর রাখেননি!\nজনৈক ট্যুইটারেতি আবার কটাক্ষ করেছেন পন্থের খেলার মন্দ গতি নিয়ে। তাঁর দাবি- চাইলেই ভালো খেলতে পারতেন পন্থ, যেন ক্লান্তি এসে যাওয়ায় আর খেলতে চাননি!\nতবে এ সব কিছুকে ছাপিয়ে গিয়েছে জনৈক ট্যুইটারেতির মন্তব্য। কাক এবং বকের তুলনা টেনে আনা তাঁর ট্যুইটে রয়েছে রীতিমতো শ্রেণীবিদ্বেষের উপাদান।\nমহেন্দ্র সিং ধোনির চেয়ে যাঁরা ঋষভ পন্থকে এগিয়ে রাখেন, তাঁদের উদ্দেশেও একখানা মিম রয়েছে বইকি!\nRishabh Pant after Pooran”s wicket pic.twitter.com/HWcBjj2V6b\nনিকোলাস পুরনের উইকেট নেওয়ার পর মনে মনে কেমন আশ্বস্ত হয়েছেন পন্থ, রয়েছে তারও দৃষ্টান্ত। দেখছেনই তো মিমগুলো নিজের চোখে, আর কী বা বলার থাকতে পারে! এখন যদি পন্থ পরের খেলায় এই সব সমালোচনার জুতসই জবাব দেন, তা হলেই একমাত্র জোঁকের মুখে নুন পড়ে- তাই না?\nOctober 21, 2020, 11:32 PM IST


আসাম রাজ্যে নাগরিকদের নতুন তালিকাঃ বাংলাদেশের জন্য নতুন সংকট তৈরি করবে কি? | ইস্টিশন\nআসাম রাজ্যের এমন কর্মকান্ডের বিরুদ্ধে পাশ্ববর্তী অন্যান্য রাজ্যের প্রধানরা মুখ না খুললেও, পশ্চিমবঙ্গের মূখ্যমন্ত্রী বেশ সমালোচনা মুখর হয়ে উঠেছেন। সেই সমালোচনার জেরে আসাম পুলিশ মমতা বন্দোপাধ্যায়ের বিরুদ্ধে মামলা পর্যন্ত করেছে। পাল্টা হিসেবে মমতা নাগরিকত্ব হারানোর শঙ্কায় থাকা মুসলিমদের নিজ রাজ্যে আশ্রয় দেয়ার ঘোষনা দিয়েছেন। যদিও এটা রাজনীতির মাঠে মমতার ফাঁকা বুলি বলে ধারনা করা হচ্ছে। পশ্চিমবঙ্গের প্রায় ৩২ শতাংশ মুসলিম সম্প্রদায়ের অধিক আস্থা অর্জনের জন্য মমতার এমন ঘোষনা বলে মনে করা হচ্ছে।\nপশ্চিমবঙ্গের মূখ্যমন্ত্রী যা-ই করুন, আশপাশের রাজ্যগুলো কিন্তু আসামের থেকে কেউ যাতে প্রবেশ করতে না পারে, সেজন্য কড়া নজরদারির ব্যবস্থা করেছে। পশ্চিমবঙ্গের রাজ্য সরকার আসামে নাগরিকত্ব লাভে ব্যর্থ হওয়া বাঙ্গালি মুসলমানদের থেকে কতজনকে নিজ রাজ্যে ঠাঁই দিবেন, সেটা বলা না গেলেও বাংলাদেশে যে আরেকটি বড় শরণার্থী বা নাগরিকত্বহীন জাতিগোষ্টীর চাপ আসছে, সেটা নিদ্বিধায় বলা যায়। এই বিষয়ে বাংলাদেশের প্রস্তুতি কি?\nমিয়ানমারের রাখাইন রাজ্য থেকে আসা ১০ লাখের বেশি রোহিঙ্গা শরণার্থীকে নিয়ে বাংলাদেশ মহা সংকটে আছে। মরার উপর খাড়ার ঘা হয়ে যদি আসাম থেকে বিপুল মানুষের ঢল নেমে আসে, সেটা কিভাবে মোকাবেলা করা হবে, সেই বিষয়ে আমি নিশ্চিত নই। বাংলাদেশ রাষ্ট্র আসামের নাগরিকদের এই তালিকা প্রকাশের বিষয়ে উদ্বিগ্ন কিনা, সেটাও আমার জানা নেই। বাংলাদেশের পক্ষ থেকে প্রতিরোধমূলক কোন ব্যবস্থা কিন্তু লক্ষ্য করা যাচ্ছে না। বন্ধু রাষ্ট্রের একটি রাজ্যের এমন বিতর্কিত নাগরিক তালিকার বিষয়ে বাংলাদেশ সরকারের একটা বক্তব্য প্রদান করা উচিত ছিলো বলে মনে হয়।\nসংকট সৃষ্টি হওয়ার পূর্বেই সেটা সমাধানের পদক্ষেপ গ্রহণ করা বুদ্ধিমানের কাজ। আসাম থেকে জনস্রোত নামবে কিনা, সেটা নিশ্চিত করে বলা না গেলেও সেটার সম্ভাবনা উড়িয়ে দেয়ার নয়। সেই সংকট শুরু হলে, বাংলাদেশ থেকেও যে বহু হিন্দু সম্প্রদায়ের মানুষকে শরণার্থী হয়ে ভারতে পাড়ি দিতে হবে, সেটা দায়িত্ব নিয়েই বলা যায়। ভারতের কেন্দ্রীয় সরকার নাকি হিন্দু শরনার্থীদের নাগরিকত্ব দেয়ার ঘোষনাও দিয়ে রেখেছে। এমন অবস্থায় বাংলাদেশে নিপীড়নের শিকার সংখ্যালঘু সম্প্রদায় আরও বেশি নিরাপত্তাহীনতায় পড়বে, সেটা ধারনা করা যায়। নিজ দেশের সংখ্যালঘুদের নিরাপত্তায় রাষ্ট্রের প্রস্তুতি কতটুকু, সেটাও আমার জানা নেই।\nআসাম থেকে নাগরিকত্ব হারানো মুসলিমরা আসতে শুরু করলে এবং বাংলাদেশ থেকে নির্যাতন সহ্য করতে না পারা, ভারতীয় নাগরিকত্ব পাওয়ার লোভে শরণার্থী হওয়া হিন্দুরা ভারতে পাড়ি দেয়া শুরু করলে, অচিরেই বাংলাদেশ ৯৯ শতাংশ মুসলমানের দেশে পরিণত হবে, এতে কোন সন্দেহ নেই। এমন অবস্থায় সব সংকট উত্তরণে বাংলাদেশের পূর্ব সতর্কতার কোন বিকল্প দেখি না।


ইতিহাস ক্ষমা করে না\nপ্রকাশিত: দুপুর ০২:১২ নভেম্বর ২৩, ২০১৫\n১৯৯১ এর অক্টোবরে আত্মপ্রকাশের পর '৯২-এর অমর একুশে বইমেলায় শহীদ বুদ্ধিজীবীদের ছবিসহ প্রজন্ম একাত্তর একটি পোস্টার প্রকাশ করেছিলো। পোস্টারে লেখা ছিলো- 'তোমাদের যা বলার ছিলো বলছে কি তা বাংলাদেশ'। দেশ যখন মুক্তিযুদ্ধের চেতনার উল্টোদিকে ক্রমশ ধাবমান তখন ওই পোস্টার মুক্তিযুদ্ধের চেতনার স্বপক্ষের মানুষের মনে ব্যাপক দাগ কাটে। শনিবার (২১ নভেম্বর ২০১৫) রাতে শীর্ষ যুদ্ধাপরাধী সালাউদ্দিন কাদের (সাকা) চৌধুরী ও আলী আহসান মোহাম্মাদ মুজাহিদের ফাঁসির রায় কার্যকরের চূড়ান্ত প্রস্তুতি যখন চলছে ঢাকা কেন্দ্রীয় কারাগারে ঠিক তখন আমার সেই পোস্টারটি আর পোস্টারে খচিত আসাদ চৌধুরীর কবিতার লাইনটি বারবার মনে পড়ছিলো। সব প্রস্তুতি সম্পন্ন, আর কোনও সন্দেহের অবকাশ নেই- তারপরও পত্রিকা অফিসে কাজ করতে করতে কিছুটা বিস্মিত হচ্ছি, অন্যরকম এক ঘোরে বারবার আচ্ছন্ন হচ্ছি—তাহলে সাকা মুজাহিদের মতো ঘাতকদেরও ফাঁসিতে ঝোলানোর সাহস দেখাতে পারে বাংলাদেশ। শুধু উচ্চকণ্ঠে বলা নয়, একাত্তরের শহীদদের স্বপ্ন বাস্তবায়নের পথেও কার্যকরভাবে ফিরে আসতে পারে বাংলাদেশ।\nএকাত্তরে সাকা বাহিনীর হাতে নির্যাতনের শিকার সাইফুদ্দিন খানের মেয়ে সাংবাদিক সুমি খান দাঁড়িয়েছিলেন জেলগেটের সামনে। বললেন, 'এখানে দাঁড়িয়ে অপেক্ষা করছি, নিশ্চিত হতে চাইছি সাকা চৌধুরীর ফাঁসি হয়েছে। আমার কাছে একের পর এক নির্যাতিতদের পরিবারের সদস্যরা ফোন করছেন। তারা বলছেন, সাকার মরদেহ রাউজানে ঢুকতে দেওয়া হবে না।'\nমুজাহিদের মামলার অন্যতম সাক্ষী মুক্তিযোদ্ধা জহিরুদ্দিন জালাল ওরফে বিচ্ছু জালালসহ মুক্তিযোদ্ধারাও ছিলেন সেখানে। বারবার ভি-চিহ্ন দেখিয়ে উল্লাস প্রকাশ করছিলেন। বললেন, 'এটাই প্রত্যাশিত ছিল। দেশ কলঙ্কমুক্ত হওয়ার দিকে আরও এক ধাপ এগিয়ে গেল।' ফাঁসি কার্যকরের খবরে মুক্তিযোদ্ধারা জেলগেটে মিষ্টি বিতরণ শুরু করলে একজন প্রবীণ মুক্তিযোদ্ধা বললেন, 'আমার মিষ্টি খাওয়ার সময় এখনও আসেনি। যুদ্ধাপরাধী মতিউর রহমান নিজামী আর মীর কাশেম আলীর ফাঁসি যেদিন কার্যকর হবে সেদিনই মিষ্টি খাবো'।\nশহীদ সাংবাদিক সিরাজুদ্দীন হোসেনের ছেলে লেখক-সাংবাদিক জাহীদ রেজা নূর বলেন, 'যে ঘটনা ৪৪ বছর আগে ঘটতে পারত, সে ঘটনা এতোদিন পর ঘটল। এতে আমাদের পরিবারের যে মানুষটি সবচেয়ে স্বস্তি পেতে পারতেন, তিনি আমাদের মা। মা আর নেই। প্রথমে তাই মায়ের কথাই মনে হলো। তিনি বেঁচে থাকলে বাবাকে ছাড়া বাকি জীবন যে সংগ্রাম করে গেছেন, তাকে তাৎপর্যপূর্ণ বলে ভাবতে পারতেন আজ। মহান মুক্তিযুদ্ধকালে গণহত্যা, নৃশংসতা ঘটিয়েছে যে আল বদর বাহিনী, তাদেরই নেতা মুজাহিদের ফাঁসি কার্যকর হওয়ায় কিছুটা হলেও ইতিহাসের কলঙ্ক মোচন হলো। সাকা যে ঔদ্ধত্য দেখিয়েছিল তারও যবনিকাপাত হলো।'\nশহীদ আলতাফ মাহমুদের কন্যা শাওন মাহমুদ বলেন, 'মুজাহিদ ছিলেন বুদ্ধিজীবী হত্যার মূল হোতা। আমার বাবা একুশের গানের অমর সুরকার আলতাফ মাহমুদের হত্যাকারী এই মুজাহিদ এক সময় গাড়িতে জাতীয় পতাকা উড়িয়ে বাংলাদেশের মাটিতে ঘুরেছেন, এটা ভাবলেই গভীর বেদনা বোধ করতাম। ফাঁসির আগে মুজাহিদ-সাকার ক্ষমা প্রার্থনার মধ্য দিয়ে এ-ও প্রমাণ হলো যে তারা স্বীকার নিয়েছেন নিজ নিজ অপরাধ।'\nশহীদ ডা. আবদুল আলীম চৌধুরীর সন্তান ডা. নূজহাত চৌধুরী এক সাক্ষাতকারে বলেন, 'এই রায়ের পরেও অনেক কেঁদেছি। কারণ রায়টি পেতে আমাদের দীর্ঘ ৪৪ বছর অপেক্ষা করতে হয়েছে।'\nতিনি বলেন, 'দীর্ঘ ৪৪ বছর পর বুদ্ধিজীবী হত্যার দায়ে কারও ফাঁসি হবে, এটা আমাদের চিন্তার অধিক ছিল। যারা গাড়িতে বাংলাদেশের জাতীয় পতাকা উড়িয়ে চলেছিল, মন্ত্রী ছিল, তাদের যে ফাঁসিকাষ্ঠে ঝোলানো হবে, এটা যতোক্ষণ কার্যকর না হচ্ছিল, ততক্ষণ আমরা ভাবতেই পারছিলাম না এটা সম্ভব হয়েছে। এই বিচারের ফলে জাতি হিসেবে আমরা আরও এগিয়ে গেলাম।'\nযুদ্ধাপরাধী সাকা চৌধুরীর বিরুদ্ধে যুদ্ধাপরাধের ২৩ টি এবং মুজাহিদের বিরুদ্ধে ৭ টি অভিযোগে বিচার হয়। সাকা চৌধুরীর বিরুদ্ধে আনীত অভিযোগের মধ্যে ৯টি সন্দেহাতীতভাবে প্রমাণ করতে সক্ষম হয় প্রসিকিউশন। এর মধ্যে হত্যা গণহত্যাসহ ৪টি অভিযোগে তাকে মৃত্যুদণ্ডের আদেশ দেওয়া হয়। বুদ্ধিজীবী হত্যার প্রধান হোতা জামায়াত নেতা আলী আহসান মোহাম্মাদ মুজাহিদের বিরুদ্ধে একাত্তরে হত্যা, বুদ্ধিজীবী হত্যা, গণহত্যা, ষড়যন্ত্র এবং নির্যাতনের অভিযোগ আমলে নিয়ে বিচার শুরু করে আদালত। এরমধ্যে তাকে হত্যা গণহত্যা ও নির্যাতনের তিনটি অভিযোগে ফাঁসির আদেশ দেওয়া হয়।\nবিএনপি নেতা সালাউদ্দিন কাদের (সাকা) চৌধুরী ও জামায়াতে ইসলামী নেতা আলী আহসান মুজাহিদ-একাত্তরে মুক্তিযুদ্ধের সময় এই দুজনই অবস্থান নিয়েছিলেন বাংলাদেশের স্বাধীনতার বিপক্ষে। পাকিস্তানি হানাদার বাহিনীর দোসর হয়ে তারা মুক্তিকামী বাঙালির ওপর চালিয়েছেন নৃশংস-লোমহর্ষক হত্যা-নির্যাতন। অথচ স্বাধীন বাংলাদেশে দাঁড়িয়ে তারাই যুদ্ধাপরাধের বিচার নিয়ে নানা দম্ভোক্তি করেছেন। শীর্ষ এ দুই যুদ্ধাপরাধী কটূক্তি করেছেন দেশের স্বাধীনতা ও মুক্তিযুদ্ধ নিয়েও। মুজাহিদ মানবতাবিরোধী অপরাধের বিচার প্রক্রিয়া শুরুর বছর কয়েক আগে দাবি করেন, 'বাংলাদেশে কোনও যুদ্ধাপরাধী নেই। এটি একটি বানোয়াট ও উদ্ভট চিন্তা।' একাত্তরে মুজাহিদ ছিলেন ইসলামী ছাত্রসংঘের পূর্ব পাকিস্তান শাখার সভাপতি এবং আলবদর বাহিনীর কমান্ডার। তার নেতৃত্বে দেশজুড়ে চলে বুদ্ধিজীবী ও গণহত্যা, লুণ্ঠন, ধর্ষণসহ নানাবিধ অপরাধ। মুক্তিযুদ্ধকালীন এসব অপরাধের বিচারের জন্য ২০১০ সালের ৩১ মার্চ ট্রাইব্যুনাল গঠনের ৬ দিন পর জামায়াতের কেন্দ্রীয় কার্যালয়ে সংবাদ সম্মেলন করে মুজাহিদ বলেন, 'পাস্ট ইজ পাস্ট। এসব নিয়ে ঘাঁটাঘাঁটি করবেন না। যারা একাত্তরে নৃশংসতা করেছে, তাদের ওই সময়ে ছেড়ে দিয়েছে কেন? কেন ক্ষমাপ্রদর্শন করা হলো?'\nমুক্তিযুদ্ধের সময় বিরোধী পক্ষ অবলম্বনের জন্য জামায়াত ক্ষমা চাইবে কি-না এমন প্রশ্নের সরাসরি জবাব এড়িয়ে গিয়ে মুজাহিদ বলেছিলেন, 'ওই সময়ের সিদ্ধান্তটি ছিল রাজনৈতিক। ওই প্রসঙ্গ এখন নয়।' যুদ্ধাপরাধীদের বিচারের বিরোধিতার কারণ সম্পর্কে তিনি সাংবাদিকদের বলেন, 'বিষয়টি মীমাংসা হয়ে গেছে ৩৬ বছর আগে। এ নিয়ে আবার বিচারের প্রশ্ন উঠতে পারে না।'\nবাংলাদেশের স্বাধীনতা, মুক্তিযুদ্ধ, যুদ্ধাপরাধ নিয়ে সবচেয়ে বেশি কটূক্তি করেছেন সালাউদ্দিন কাদের চৌধুরী। ২০১০ সালের ১৬ ডিসেম্বর রাতে সাকাকে মানবতাবিরোধী অপরাধের অভিযোগে গ্রেফতার করা হয়। গ্রেফতারের আগে-পরে এবং বিচার চলাকালেও আন্তর্জাতিক অপরাধ ট্রাইব্যুনাল ও বিচার প্রক্রিয়া নিয়ে লাগাতার বিদ্রুপ ও পরিহাস করে যান তিনি। ২০১৩ সালের ১ অক্টোবর রায় ঘোষণার সময় বিচারকদের তাচ্ছিল্য করে সাকা বলেন, 'যুদ্ধে ৩০ লাখ লোক মারা গেছে তো?... তার মধ্যে ২০ লাখ আমি মারছি ...। ... আমাকে লক্ষ লক্ষ মানুষ রায় দিয়ে নির্বাচিত করেছে, আর আমি এই তিনজনের রায় শুনতে এসেছি...। ৩৫ বছর ধরে লাখ লাখ লোকের রায় দিলাম। এখন রায়ের জন্য এখানে বসে থাকতে হবে।'\nওই বছরের ১৭ জুন ট্রাইব্যুনালে সাফাই সাক্ষ্য দেওয়ার সময় সাকা বিচারকদের উদ্দেশে বলেন, 'আমাকে ফাঁসি তো আপনারা দেবেনই, কিন্তু আমি পরোয়া করি না।'\n২০১৩ সালের ৪ এপ্রিল ট্রাইব্যুনালের চেয়ারম্যানকে উদ্দেশ করে সাকা চৌধুরী বলেন, 'আমাকে আইন শেখাতে আসবেন না। অনেক আইন আমি করেছি। আন্তর্জাতিক অপরাধ ট্রাইব্যুনাল আইন আমার করা। আপনি তো আমার করা এ আইন পড়েও দেখেননি।'\nএতো দম্ভোক্তি করা দুই যুদ্ধাপরাধীকে কিন্তু শেষ পর্যন্ত ফাঁসির কাষ্ঠে ঝুলতে হলো। প্রাণভিক্ষা চেয়েও রক্ষা হয়নি। ইতিহাস কাউকে ক্ষমা করে না। কেবল বাংলাদেশে নয়; বিশ্বের ইতিহাস সাক্ষ্য দেয়—অপরাধীরা কিছু সময়ের জন্য সমাজে মাথা উঁচু করে চলতে পারলেও শেষ পর্যন্ত সত্যেরই জয় হয়। যুদ্ধাপরাধী হিটলার বা মুসোলিনিও সাকা-মুজাহিদের মতো ভেবেছিলেন—তারা অজেয়, পৃথিবীর কোনও শক্তিই তাদের পরাজিত বা বিচার করতে পারে না। কিন্তু শেষ পর্যন্ত তারা পরাজিত হয়েছে এবং যুদ্ধাপরাধের দায়ে তাদের সহযোগীদের বিচারও সম্পন্ন হয়েছে।\nযুদ্ধাপরাধের অভিযোগে সালাউদ্দিন কাদের চৌধুরী ও আলী আহসান মোহাম্মাদ মুজাহিদের বিচার ও শাস্তি সবচেয়ে তাৎপর্যপূর্ণ মনে করেন সংশ্লিষ্ট বিশেষজ্ঞ ও বিশিষ্টজন। একাত্তরের ঘাতক দালাল নির্মূল কমিটির ভারপ্রাপ্ত সভাপতি শাহরিয়ার কবিরের কাছে ঘটনাটি তাৎপর্যপূর্ণ কেবল এই কারণে নয় যে; একাত্তরে তাদের নৃশংসতার মাত্রা বেশি ছিলো। একই সঙ্গে এই কারণেও যে, ট্রাইব্যুনাল ও সুপ্রিম কোর্টের আপিল বিভাগে এই দু’জনের বিচারকাজ চলাকালে ওই প্রক্রিয়া বানচাল করার জন্য দেশে-বিদেশে জামায়াত ও বিএনপির বহুমাত্রিক তৎপরতা চালিয়েছে। তিনি বলেন, যুদ্ধাপরাধের বিচার প্রক্রিয়া বানচাল কিংবা বিলম্বিত করার জন্য জামায়াতে ইসলামী ২০১২ সালেই যুক্তরাষ্ট্রসহ বিভিন্ন দেশে বিপুল অর্থ ব্যয়ে লবিস্ট নিয়োগ করেছিল। কিন্তু কোনও কিছুই তাদের বাঁচাতে পারেনি। এমনকি একাত্তর সালে সাকা চৌধুরী যে পাকিস্তানে ছিল—এমন প্রপাগান্ডা প্রমাণের জন্য তারা পাঞ্জাব বিশ্ববিদ্যালয় থেকে ভুয়া দুটি শিক্ষা সনদও প্রস্তুত করেছিল। তারা চুরি করতে গিয়ে খেয়াল রাখেনি যে, সনদ দুটিতে বিশ্ববিদ্যালয়ের লোগোর ভিন্নতা, পাঞ্জাব ও সাকা চৌধুরীর নামের বানানে ভিন্নতা রয়েছে। দেশের সর্বোচ্চ আদালতের কাছে সেগুলো স্বাভাবিকভাবেই ভুয়া প্রমাণিত হয়েছে।\nএই বিশেষ দু’জন যুদ্ধাপরাধীকে বিচারের হাত থেকে বাঁচাতে দেশীয় ও বিদেশি বিভিন্ন পক্ষ থেকে যে চাপ সরকার ও ট্রাইব্যুনালকে সহ্য করতে হয়েছে, তা অন্য কারও ক্ষেত্রে সইতে হয়েছে বলে আমার জানা নেই। আন্তর্জাতিক অপরাধ ট্রাইব্যুনালে সাকা ও মুজাহিদের বিচারের মধ্য দিয়ে সভ্যতার স্বাভাবিক দাবিই পূরণ হয়েছে।\nফাঁসির আগে কারাকর্তৃপক্ষের মাধ্যমে রাষ্ট্রপতির কাছে প্রাণভিক্ষার আবেদন করেও প্রাণভিক্ষা পাননি সাকা-মুজাহিদ। স্বাভাবিকভাবেই এদেশের মুক্তিযুদ্ধের স্বপক্ষের মানুষের প্রত্যাশা ছিলো এটা। জাতির অভিবাবক রাষ্ট্রপতি আবদুল হামিদ সেই প্রত্যাশাই রক্ষা করেছেন। তিনি নাকচ করেছেন ঘাতকের প্রাণভিক্ষার আবেদন। এনিয়েও এখন বিভ্রান্তি ছড়াচ্ছেন তাদের পরিবারের সদস্যরা। তাদের দাবি সাকা-মুজাহিদ প্রাণভিক্ষার আবেদন করেননি। প্রাণভিক্ষার আবেদনটি রাষ্ট্রীয় গোপন দলিল। এটা প্রকাশে বিধিনিষেধ আছে বলে উল্লেখ করেছেন আইনমন্ত্রী ও স্বরাষ্ট্রমন্ত্রী। এখন বিভ্রান্তি দূর করার একমাত্র উদ্যোগটি নিতে পারেন মহামান্য রাষ্ট্রপতি। তিনি চাইলেই গোপন দলিলটি জনস্বার্থে প্রকাশ করতে পারেন। যে বিভ্রান্তি ছড়াচ্ছে দণ্ডিত দুই যুদ্ধাপরাধীর পরিবার, গোপন দলিলটি প্রকাশ হলে সেটা নিমেষেই দূর হয়ে যাবে।


তৃণমূল না বিজেপি- কোন পথে হাঁটবেন শুভেন্দু অধিকারী নিজেই স্পষ্ট করে দেবেন নন্দীগ্রামের মঞ্চেSubhendu Adhikari will clear his stand from Nandigram rally shortly about his future - Bengali Oneindia\nশুভেন্দু কোন পথ ধরবেন একুশের আগে! নন্দীগ্রামের মঞ্চে স্পষ্ট করে দেবেন নিজেই\n| Updated: Sun, Nov 1, 2020, 11:59 [IST]\nআর জল্পনা নয়। কোনও লুকোছাপাও নয়। নন্দীগ্রামের মুক্তিসূর্যের মহানায়ক শুভেন্দু অধিকারী স্পষ্ট করে দেবেন, তিনি কোনও পথে হাঁটবেন। নন্দীগ্রামের মঞ্চ থেকেই তিনি জানাবেন আসন্ন বিধানসভা নির্বাচনের আগে তিনি কোন বড় পদক্ষেপ নিতে চলেছেন। রাজ্য রাজনীতিতে নিজের ভবিষ্যৎ ঠিক করার দিন অবশেষে ঘোষণা করলেন শুভেন্দু অধিকারী।\nনন্দীগ্রামেই ঘোষণা শুভেন্দুর ভবিষ্যৎ\nশুভেন্দু বলেন, অনেক তো কথা হল। পরিবেশ হল অনেক বাজারি সংবাদ। কিন্তু ওইসব সংবাদ বিশ্বাস করবেন না। উপেক্ষা করুন। আর নিজের কাজ নিজে করুন। যতক্ষণ না আমার মুখ থেকে কোনও কথা শুনছেন, কোনও কথা বিশ্বাস করবে না। নন্দীগ্রামের সীতানন্দ কলেজের মাঠে দাঁড়িয়ে অনুগামীদের উদ্দেশ্যে বার্তা দিলেন তিনি।\nনন্দীগ্রামে সূর্যোদয়ের বর্ষপূর্তিতে নতুন পথে শুভেন্দু!\nশুভেন্দু এদিন বৃহত্তর সমাবেশের ডাক দিয়েছেন নন্দীগ্রামে। আগামী ১০ নভেম্বর সেই সমাবেশ হবে নন্দীগ্রামের গোকুলনগরে। ১০ নভেম্বর নন্দীগ্রামে সূর্যোদয়ের বর্ষপূর্তি। শহিদের সন্মান জানানতেই শুভেন্দু বিশাল সমাবেশের ডাক দিয়েছেন। তাঁদের সাক্ষী করেই শুভেন্দু সাফ করবেন তাঁর রাজনৈতিক ভবিষ্যৎ।\nশুভেন্দু নন্দীগ্রামকেই বেছে নিলেন নতুন অবস্থানের জন্য\nরাজনৈতিক মহল মনে করছে, নন্দীগ্রাম থেকে উত্থান হয়েছিল শুভেন্দুর। সেই নন্দীগ্রামকেই তিনি বেছে নিলেন নতুন কোনও অবস্থান নেওয়ার জন্য। নতুন কোনও ওইদিন দেবেন শুভেন্দু এমনটাই মনে করছেন রাজনৈতিক বিশেষজ্ঞরা। তাঁরা মনে করছে সমস্ত রাজনৈতিক জল্পনার অবসান ওই মঞ্চ থেকেই হতে পারে।\nবাজারি সংবাদ উপেক্ষা করুন, মুখ খুললেন শুভেন্দু\nদীর্ঘদিন ধরেই শুভেন্দুকে নিয়ে নানা জল্পনা চলছে। কিন্তু শুভেন্দু অধিকারী তা নিয়ে কোনও উচ্চবাচ্য করেননি কোনওদিনই। এবার তিনি সেই পথ এড়িয়ে মুখ খুললেন। সাফ জানালেন তাঁর মুখ থেকে না শোনা পর্যন্ত সমস্ত বাজারি সংবাদ উপেক্ষা করুন।\nকুকুর কামড়ায়, মানুষ কি কুকুরের পায়ে কামড়ায়\nএদিন শুভেন্দু জানান, আমি প্যারাসুটে ও নামিনি, লিফটেও উঠিনি। সিঁড়ে ভাঙতে ভাঙতে আমার উত্থান হয়েছে। তাই আমাকে নিয়ে নানা কথা রটিয়ে কোনও লাভ হবে না। ছোট লোকদের দিয়ে বাজে কথা বলিয়ে সবাই মনে করছে আমি উত্তর দেব। কুকুর কামড়ায় মানুষের পায়ে। কিন্ত মানুষ কি কুকুরের পায়ে কামড়ায়!\n২০০৪ সালের শুভেন্দু আর ২০২০ শুভেন্দু একই!\nতিনি আবার পদ নিয়েও কটাক্ষ করেন। বলেন, কাজের জন্য পদের দরকার পড়ে না। মানুষের জন্য কাজ করা যায় সদিচ্ছা থাকলেই। বিভিন্ন সময়ে নানা পদে থেকেছি, তার পরিবর্তন হয়েছে, ভবিষ্যতেও হবে। ওসব পরোয়া আমি করি না, কোনওদিনও পদের দিকে চেয়ে পার্টি করিনি। ২০০৪ সালের শুভেন্দু আর ২০২০ শুভেন্দু একই আছে!\nbjp mamata banerjee tmc trinamool congress mukul roy assembly election west bengal শুভেন্দু অধিকারী বিজেপি মমতা বন্দ্যোপাধ্যায় তৃণমূল তৃণমূল কংগ্রেস মুকুল রায় বিধানসভা নির্বাচন পশ্চিমবঙ্গ politics\nSubhendu Adhikari will clear his stand from Nandigram rally shortly about his future.


যুবলীগের প্রেসিডিয়াম সদস্য হলেন ড. সাজ্জাদ হায়দার লিটন - সোনারগাঁও সময়\nHome জেলার খবর যুবলীগের প্রেসিডিয়াম সদস্য হলেন ড. সাজ্জাদ হায়দার লিটন\nগত ১৪ নভেম্বর শেখ কামালের হাতে গড়া সংগঠন আওয়ামী যুবলীগের ২০১ সদস্যের পূর্ণাঙ্গ কমিটি ঘোষণা করা হয়েছে। গত বছর ২৩ নভেম্বর জমকালো কংগ্রেসের মধ্যে দিয়ে যুবলীগের কেন্দ্রীয় কমিটি গঠনের প্রায় এক বছর পর ১৪ নভেম্বর শনিবার পূর্ণাঙ্গ কমিটি ঘোষণা করা হয়। কমিটিতে প্রেসিডিয়াম সদস্য মনোনীত হয়েছেন কেন্দ্রীয় যুবলীগের সাবেক সফল আন্তর্জাতিক সম্পাদক ড. সাজ্জাদ হায়দার লিটন।\nরাজনৈতিকভাবে ঐহিত্যবাহী পরিবারের সন্তান আপাদমস্তক এই রাজনীতিবিদের বাবা মুক্তিযোদ্ধা আবদুল মতিন মোহন একটানা ২৫ বছর ইউপি চেয়ারম্যান ছিলেন। এছাড়াও শাহজাদপুর উপজেলা চেয়ারম্যান এবং মিল্ক ভিটার ফাউন্ডিং মেম্বার ছিলেন। শাহজাদপুর উপজেলা আওয়ামী লীগের সহসভাপতি থাকা অবস্থায় ড. সাজ্জাদ হায়দার লিটনের পিতা মুক্তিযোদ্ধা আবদুল মতিন মোহন মৃত্যুবরণ করেন। বাবার হাত ধরে ড. সাজ্জাদ হায়দার লিটন ছাত্রজীবন থেকেই আওয়ামী রাজনীতিতে পদার্পন করেন। সাধারণ মানুষের কাছে থেকে তৃণমূল নেতা-কর্মীদের আস্থা ও ভালোবাসায় জায়গায় পরিনত হয়েছেন ড. সাজ্জাদ হায়দার লিটন । ছোট বেলা থেকেই প্রচণ্ড মেধাবী ও সাহসী ছিলেন তিনি। তার পরিশ্রম দিয়ে রাজনৈতিক অঙ্গনে সুপরিচিত ও যথেষ্ট সুনাম কুড়িয়েছেন। আওয়ামী লীগ যখন বিরোধী দলে ছিল তখন বারবার রাজপথে নির্যাতিত হয়েছেন। এছাড়াও তিনি ওয়ান-ইলেভেনের সময় শেখ হাসিনার কারামুক্তি আন্দোলনে রেখেছেন সক্রিয় ভূমিকা। তৃণমূল আওয়ামীলীগ সূত্রে জানা যায়, ড. সাজ্জাদ হায়দার লিটন ছাত্র জীবন থেকেই বঙ্গবন্ধুর আদর্শ বুকে ধারণ করে ছাত্র সমাজকে নেতৃত্ব দিয়েছিলেন। নেতাকর্মীদের সাথে নিয়ে আওয়ামীলীগের প্রতিটি কার্যক্রম সফল করার পিছনে মূখ্য ভূমিকা পালন করেছিলেন এই নেতা ।


কৃষিমন্ত্রী ড. মো: আব্দুর রাজ্জাক বলেছেন, প্রধানমন্ত্রী শেখ হাসিনার নেতৃত্বে বর্তমান সরকার কৃষি কাজে যন্ত্রের ব্যবহার বাড়িয়ে কৃষিকে আধুনিক ও লাভজনক করতে নিরলস কাজ করছে। কৃষিমন্ত্রী রাজধানীর খামারবাড়িতে কৃষিবিদ ইনস্টিটিউশন (কেআইবি) মিলনায়তনে ‘সমন্বিত ব্যবস্থাপনার মাধ্যমে কৃষি যান্ত্রিকীকরণ প্রকল্পের’ জাতীয় কর্মশালায় প্রধান অতিথির বক্তৃতায় এ কথা বলেন।\nকৃষি সম্প্রসারণ অধিদপ্তরের মহাপরিচালক মো: আসাদুল্লাহর সভাপতিত্বে কর্মশালায় কৃষি মন্ত্রণালয়ের সিনিয়র সচিব মো: মেসবাহুল ইসলাম, অতিরিক্ত সচিব (সম্প্রসারণ) মো: হাসানুজ্জামান কল্লোল, অতিরিক্ত সচিব ওয়াহিদা আক্তার, কৃষি সম্প্রসারণ অধিদপ্তরের সাবেক মহাপরিচালক মো: হামিদুর রহমান, বিএআরসির নির্বাহী চেয়ারম্যান ড. শেখ মো: বখতিয়ার, ব্রির মহাপরিচালক ড. শাহজাহান কবীর প্রমুখ বক্তব্য রাখেন। প্রকল্পের কার্যক্রম তুলে ধরেন প্রকল্প পরিচালক বেনজীর আলম।\nআব্দুর রাজ্জাক বলেন, কৃষি যান্ত্রিকীকরণে অত্যন্ত গুরুত্ব দিয়ে নেয়া হয়েছে ৩ হাজার ২০ কোটি টাকার প্রকল্প। পাশাপাশি কৃষি যান্ত্রিকীকরণ ত্বরান্বিত করতে দক্ষ জনবল তৈরিতে ইতোমধ্যে মাঠ পর্যায়ে কৃষি প্রকৌশলীর ২৮৪টি পদ সৃজন করা হয়েছে। ফলে, কৃষি যান্ত্রিকীকরণের দিকে যাচ্ছে ও যান্ত্রিকীকরণের সুফল পাওয়া যাচ্ছে। এ বছরে বোরোতে ধান কাটার যন্ত্র কম্বাইন হারভেস্টার, রিপার বেশি ব্যবহৃত হওয়ায় দ্রুততার সাথে সফলভাবে ধান ঘরে তোলা সম্ভব হয়েছে।\nকৃষিমন্ত্রী বলেন, ‘কৃষি যান্ত্রিকীকরণ’ প্রকল্পের মাধ্যমে অঞ্চলভেদে ৫০%- ৭০% ভর্তুকিতে কৃষকদেরকে কৃষিযন্ত্র দেয়া হচ্ছে। এটি সারা বিশ্বের একটি বিরল ঘটনা। এ প্রকল্পের মাধ্যমে কৃষিতে নতুন অধ্যায় সূচিত হলো। এর মাধ্যমে ফসল উৎপাদনে সময় ও শ্রম খরচ কমবে। কৃষক লাভবান হবে। বাংলাদেশের কৃষিও শিল্পোন্নত দেশের কৃষির মতো উন্নত ও আধুনিক হবে।\nকৃষি যন্ত্রের প্রাপ্তি, ক্রয়, ব্যবহার ও মেরামত সহজতর করতে অত্যন্ত গুরুত্ব দেয়া হচ্ছে জানিয়ে কৃষিমন্ত্রী আরও বলেন, আমরা পর্যায়ক্রমে স্থানীয়ভাবে কৃষিযন্ত্র তৈরি করতে চাই। বর্তমানে বেশির ভাগ যন্ত্রপাতি বিদেশ থেকে আমদানি করতে হয়। তা আমরা কমিয়ে আনতে চাই। ইতিমধ্যে আমরা ইয়ানমার, টাটাসহ অনেক কোম্পানির সাথে কথা বলেছি, তাদেরকে অনুরোধ করেছি যাতে তারা বাংলাদেশে কৃষিযন্ত্র তৈরির কারখানা স্থাপন করে।\nতিনি বলেন, ভর্তুকি পাওয়ার পরও যাতে কৃষক কৃষিযন্ত্র কিনতে পারে, সেজন্য কৃষককে ঋণ দেয়ার উদ্যোগ নেয়া হচ্ছে। কৃষি যন্ত্র সরবরাহকারীদেরকে যন্ত্রের মেইনটেন্যান্সে সহায়তা ও বিক্রয়োত্তর সেবা দিতে হবে। এছাড়া, কৃষকদের জন্য প্রশিক্ষণে জোর দেয়া হচ্ছে- যাতে তারা নিজেরাই যন্ত্র চালনা ও মেরামত করতে পারে। এ সময় কৃষিযন্ত্র প্রস্তুতকারী, নির্মাতা ও আমদানিকারকদের দেশে কৃষিযন্ত্র তৈরিতে এগিয়ে আসার আহ্বান জানান মন্ত্রী।\nফের প্রাথমিক বিদ্যালয় ও কিন্ডারগার্টেনের চলমান ছুটি ৩০ জুন পর্যন্ত বেড়েছে


প্রধানমন্ত্রী শেখ হাসিনা শিক্ষা ক্ষেত্রে ইতিহাস গড়েছেন..গোলাম ফারুক\nপ্রকাশিত: ৭:০৮ অপরাহ্ণ, জানুয়ারি ১, ২০২১\nরাহাদ সুমন, বানারীপাড়া প্রতিনিধি ॥ গণমানুষের মনের ভাষা যিঁনি অজান্তেই বুঝতে পারেন তিনি অন্যন্য রূপসী বাংলার স্বপ্ন দ্রষ্টা, সবুজ মাঠ ও মেঠোপথ থেকে উঠে আসা টুঙ্গিপাড়ার রাখাল রাজা জাতির পিতা বঙ্গবন্ধু শেখ মুজিবুর রহমানের তনয়া দেশরতœ প্রধানমন্ত্রী শেখ হাসিনা। তাঁর একান্ত প্রচেষ্টাই বছরের প্রথমদিন সারা দেশের শিক্ষার্থীদের হাতে বিনা মূল্যে পাঠ্য পুস্তক (বই) পৌঁছে দেওয়া হচ্ছে।\n১ জানুয়ারি সকাল ১০ টায় বানারীপাড়া জাতীয় শ্রেষ্ঠ পুরস্কার প্রাপ্ত বন্দর মডেল সরকারি প্রাথমিক বিদ্যালয়ে স্বাস্থ্য বিধি মেনে স্বল্প পরিসরে প্রধান অতিথি হিসেবে উপস্থিত থেকে বই উৎসবের উদ্বোধন কালে বরিশাল জেলা আওয়ামী লীগের সদস্য, বানারীপাড়া উপজেলা আওয়ামী লীগের সিনিয়র সহ-সভাপতি উপজেলা পরিষদের চেয়ারম্যান আলহাজ্ব গোলাম ফারুক উপরোক্ত কথা বলেন। উপজেলা নির্বাহী কর্মকর্তা রিপন কুমার সাহার সভাপতিত্বে এ বই উৎসবে বিশেষ অতিথি হিসেবে উপস্থিত ছিলেন উপজেলা পরিষদের ভাইস চেয়ারম্যান মো. নুরুল হুদা, উপজেলা প্রাথমিক শিক্ষা কর্মকর্তা আবুল কালাম আজাদ,সহকারী শিক্ষা কর্মকর্তা চুন্নু ফকির,আওয়ামী লীগ নেতা ডা. খোরশেদ আলম সেলিম,ইউপি চেয়ারম্যান জিয়াউল হক মিন্টু,বানারীপাড়া প্রেসক্লাবের সভাপতি রাহাদ সুমন,সাধারণ সম্পাদক সুজন মোল্লা প্রমুখ।\nএ সময় অন্যান্যের মধ্যে উপস্থিত ছিলেন বিদ্যালয়ের প্রধান শিক্ষক চন্দ্র শেখর, উপজেলা প্রাথমিক শিক্ষক সমিতির সাধারণ সম্পাদক জাহিদ হোসেন প্রমুখ। এদিকে দক্ষিণ নাজিরপুর সরকারি প্রাথমিক বিদ্যালয়ের পরিচালনা পর্ষদ ও প্রেসক্লাব সভাপতি রাহাদ সুমনের সভাপতিত্বে স্বাস্থ্য বিধি মেনে বই উৎসব অনুষ্ঠিত হয়েছে। এছাড়াও উপজেলার সকল প্রাথমিক, মাধ্যমিক স্কুল ও মাদরাসায় একই সময়ে বই বিতরণ করা হয়েছে।\nআগৈলঝাড়ায় বই উৎসবে শিক্ষার্থীদের নতুন বই বিতরণ\nবানারীপাড়ার একজন মিলির মানবিকতা…..